CELEX: 32019R2033
Language: mt
Date: 2019-11-27 00:00:00
Title: Regolament (UE) 2019/2033 tal-Parlament Ewropew u tal-Kunsill tas-27 ta' Novembru 2019 dwar ir-rekwiżiti prudenzjali tad-ditti tal-investiment u li jemenda r-Regolamenti (UE) Nru 1093/2010, (UE) Nru 575/2013, (UE) Nru 600/2014 u (UE) Nru 806/2014 (Test b'rilevanza għaż-ŻEE)

5.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 314/1
               
            
         REGOLAMENT (UE) 2019/2033 TAL-PARLAMENT EWROPEW U TAL-KUNSILL
         tas-27 ta' Novembru 2019
         dwar ir-rekwiżiti prudenzjali tad-ditti tal-investiment u li jemenda r-Regolamenti (UE) Nru 1093/2010, (UE) Nru 575/2013, (UE) Nru 600/2014 u (UE) Nru 806/2014
         (Test b'rilevanza għaż-ŻEE)
         IL-PARLAMENT EWROPEW U L-KUNSILL TAL-UNJONI EWROPEA,
         Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 114 tiegħu,
         Wara li kkunsidraw il-proposta mill-Kummissjoni Ewropea,
         Wara li l-abbozz tal-att leġislattiv intbagħat lill-parlamenti nazzjonali,
         Wara li kkunsidraw l-opinjoni tal-Bank Ċentrali Ewropew (1),
         Wara li kkunsidraw l-opinjoni tal-Kumitat Ekonomiku u Soċjali Ewropew (2),
         Filwaqt li jaġixxu skont il-proċedura leġislattiva ordinarja (3),
         Billi:
         
                     (1)
                  
                  
                     Rekwiżiti prudenzjali robusti huma parti integrali mill-kundizzjonijiet regolatorji li fihom l-istituzzjonijiet finanzjarji jistgħu jipprovdu servizzi fl-Unjoni. Flimkien mal-istituzzjonijiet ta' kreditu, id-ditti tal-investiment huma soġġetti għar-Regolament (UE) Nru 575/2013 tal-Parlament Ewropew u tal-Kunsill (4) u għad-Direttiva 2013/36/UE tal-Parlament Ewropew u tal-Kunsill (5) fir-rigward tat-trattament u tas-superviżjoni prudenzjali tagħhom, filwaqt li l-awtorizzazzjoni tagħhom u rekwiżiti organizzazzjonali u tal-imġiba oħra huma stabbiliti fid-Direttiva 2004/65/KE tal-Parlament Ewropew u tal-Kunsill (6).
                  
               
                     (2)
                  
                  
                     Ir-reġimi prudenzjali eżistenti skont ir-Regolament (UE) Nru 575/2013 u d-Direttiva 2013/36/UE huma fil-parti l-kbira bbażati fuq iterazzjonijiet suċċessivi tal-istandards regolatorji internazzjonali stabbiliti għal gruppi bankarji kbar mill-Kumitat ta' Basel dwar is-Superviżjoni Bankarja u jindirizzaw b'mod parzjali biss ir-riskji speċifiċi inerenti għall-attivitajiet diversi għal għadd kbir ta' ditti tal-investiment. Għaldaqstant, jenħtieġ li l-vulnerabbiltajiet u r-riskji speċifiċi inerenti għal dawn id-ditti tal-investiment jiġu indirizzati b'mod speċifiku permezz ta' arranġamenti prudenzjali xierqa u proporzjonati fil-livell tal-Unjoni.
                  
               
                     (3)
                  
                  
                     Ir-riskji li d-ditti tal-investiment infushom iġarrbu u joħolqu għall-klijenti tagħhom u għas-swieq usa' li joperaw fihom jiddependu fuq in-natura u l-volum tal-attivitajiet tagħhom, inkluż jekk id-ditti tal-investiment jaġixxux bħala aġenti għall-klijenti tagħhom u ma jkunux parti għat-transazzjonijiet li jirriżultaw infushom, jew jekk jaġixxux bħala prinċipali għan-negozji.
                  
               
                     (4)
                  
                  
                     Jenħtieġ li rekwiżiti prudenzjali solidi jiżguraw li d-ditti tal-investiment jiġu ġestiti b'mod ordnat u fl-aħjar interessi tal-klijenti tagħhom. Jenħtieġ li jieħdu f'kunsiderazzjoni l-potenzjal li d-ditti tal-investiment u l-klijenti tagħhom jidħlu għal teħid ta' riskju eċċessiv u l-gradi differenti ta' riskju mġarrab u maħluq mid-ditti tal-investiment. Bl-istess mod, jenħtieġ li r-rekwiżiti prudenzjali jimmiraw li jevitaw li jimponu piż amministrattiv żejjed fuq id-ditti tal-investiment.
                  
               
                     (5)
                  
                  
                     Ħafna mir-rekwiżiti prudenzjali li jirriżultaw mill-qafas tar-Regolament (UE) Nru 575/2013 u d-Direttiva 2013/36/UE huma mfassla biex jindirizzaw ir-riskji komuni affaċċjati mill-istituzzjonijiet ta' kreditu. Għalhekk, ir-rekwiżiti eżistenti huma fil-parti l-kbira kkalibrati biex jippreservaw il-kapaċità ta' self tal-istituzzjonijiet ta' kreditu tul iċ-ċikli ekonomiċi u biex jiġu protetti d-depożitanti u l-kontribwenti minn falliment possibbli, u mhumiex imfassla biex jindirizzaw il-profili tar-riskju differenti kollha tad-ditti tal-investiment. Id-ditti tal-investiment m'għandhomx portafolli kbar ta' self fil-livell tal-konsumatur u korporattiv u ma jiħdux depożiti. Il-probabbiltà li l-falliment tagħhom jista' jkollu impatt detrimentali fuq l-istabbiltà finanzjarja ġenerali hija inqas milli fil-każ tal-istituzzjonijiet ta' kreditu. B'hekk, ir-riskji affaċċjati u maħluqa mill-parti l-kbira tad-ditti tal-investiment huma sostanzjalment differenti mir-riskji affaċċjati u maħluqa mill-istituzzjonijiet ta' kreditu u jenħtieġ li differenza bħal din tkun riflessa b'mod ċar fil-qafas prudenzjali tal-Unjoni.
                  
               
                     (6)
                  
                  
                     Ir-rekwiżiti prudenzjali li għalihom huma suġġetti d-ditti tal-investiment skont ir-Regolament (UE) Nru 575/2013 u d-Direttiva 2013/36/UE huma bbażati fuq dawk tal-istituzzjonijiet ta' kreditu. Id-ditti tal-investiment li l-ambitu tal-awtorizzazzjoni tagħhom hu limitat għal servizzi ta' investiment speċifiċi li mhumiex fil-mira tal-qafas prudenzjali attwali huma soġġetti għal ħafna eżenzjonijiet minn dawk ir-rekwiżiti. Dawk l-eżenzjonijiet jirrikonoxxu li dawk id-ditti tal-investiment ma jġarrbux riskji tal-istess natura bħall-istituzzjonijiet ta' kreditu. Id-ditti tal-investiment li jwettqu attivitajiet li huma fil-mira tal-qafas prudenzjali attwali u li jinvolvu negozjar fi strumenti finanzjarji fuq bażi limitata huma soġġetti għal rekwiżiti korrispondenti tal-qafas f'termini ta' kapital iżda huma eliġibbli għal eżenzjonijiet f'oqsma oħra, bħal-likwidità, l-iskoperturi kbar u l-ingranaġġ. Id-ditti tal-investiment li l-ambitu tal-awtorizzazzjoni tagħhom mhuwiex soġġett għal dawk il-limitazzjonijiet huma soġġetti għall-istess rekwiżiti prudenzjali bħall-istituzzjonijiet ta' kreditu.
                  
               
                     (7)
                  
                  
                     In-negozjar ta' strumenti finanzjarji, kemm għall-finijiet ta' ġestjoni tar-riskju, ta' ħħeġġjar jew ta' ġestjoni tal-likwidità jew għat-teħid ta' pożizzjonijiet direzzjonali dwar il-valur tal-istrumenti maż-żmien, hu attività li fiha kemm l-istituzzjonijiet ta' kreditu kif ukoll id-ditti tal-investiment huma awtorizzati għal negozjar akkont tagħhom infushom u li diġà hu indirizzat mill-qafas prudenzjali tar-Regolament (UE) Nru 575/2013. Għalhekk, sabiex jiġu evitati kundizzjonijiet mhux ekwivalenti ta' kompetizzjoni li jistgħu jwasslu għal arbitraġġ regolatorju bejn l-istituzzjonijiet ta' kreditu u d-ditti tal-investiment f'dan il-qasam, jenħtieġ li r-rekwiżiti tal-fondi proprji li jirriżultaw minn dawk ir-regoli li jindirizzaw ir-riskju jkomplu japplikaw ukoll għal dawk id-ditti tal-investiment. L-iskoperturi ta' dawk id-ditti tal-investiment għall-kontropartijiet tan-negozjar tagħhom fi transazzjonijiet speċifiċi u r-rekwiżiti tal-fondi proprji korrispondenti huma koperti wkoll mir-regoli u, għalhekk, jenħtieġ li jibqgħu japplikaw għad-ditti tal-investiment b'mod issimplifikat. Finalment, ir-regoli dwar l-iskoperturi kbar tal-qafas prudenzjali kurrenti huma rilevanti wkoll meta l-iskoperturi li jiġu nnegozjati ta' dawn id-ditti tal-investiment għal kontropartijiet speċifiċi jkunu partikolarment kbar u b'hekk jiġġeneraw sors ikkonċentrat b'mod eċċessiv ta' riskju għal ditta tal-investiment mill-inadempjenza tal-kontroparti. Għalhekk, jenħtieġ li dawk ir-regoli jkomplu japplikaw għad-ditti tal-investiment b'mod issimplifikat.
                  
               
                     (8)
                  
                  
                     Differenzi fl-applikazzjoni tal-qafas prudenzjali eżistenti fi Stati Membri differenti jheddu l-kundizzjonijiet ekwivalenti ta' kompetizzjoni għad-ditti tal-investiment fl-Unjoni. Dawk id-differenzi jirriżultaw mill-kumplessità ġenerali tal-applikazzjoni tal-qafas għal ditti tal-investiment differenti fuq il-bażi tas-servizzi li jipprovdu, fejn xi awtoritajiet nazzjonali jaġġustaw jew jissimplifikaw it-tali applikazzjoni fil-liġi jew fil-prattika nazzjonali. Billi l-qafas prudenzjali eżistenti ma jindirizzax ir-riskji kollha affaċċjati u maħluqa minn ċerti tipi ta' ditti tal-investiment, ġew applikati supplimentazzjonijiet kapitali kbar għal ċerti ditti tal-investiment f'ċerti Stati Membri. Jenħtieġ li jiġu stabbiliti dispożizzjonijiet uniformi li jindirizzaw dawk ir-riskji biex tiġi żgurata superviżjoni prudenzjali armonizzata tad-ditti tal-investiment madwar l-Unjoni.
                  
               
                     (9)
                  
                  
                     Għaldaqstant hemm bżonn ta' reġim prudenzjali speċifiku għal ditti tal-investiment li mhumiex sistemiċi fid-dawl tad-daqs u tal-interkonnessjoni tagħhom ma' atturi finanzjarji u ekonomiċi oħra. Jenħtieġ li, madankollu, id-ditti sistemiċi tal-investiment jibqgħu soġġetti għall-qafas prudenzjali eżistenti skont ir-Regolament (UE) Nru 575/2013 u d-Direttiva 2013/36/UE. Dawk id-ditti tal-investiment huma subsett ta' ditti tal-investiment li għalihom bħalissa japplika l-qafas stabbilit fir-Regolament (UE) Nru 575/2013 u d-Direttiva 2013/36/UE u li ma jibbenefikawx minn eżenzjonijiet iddedikati minn kwalunkwe wieħed mir-rekwiżiti prinċipali tagħhom. L-akbar u l-aktar ditti tal-investiment interkonnessi għandhom mudelli kummerċjali u profili tar-riskju li huma simili għal dawk ta' istituzzjonijiet ta' kreditu sinifikanti. Dawn jipprovdu servizzi "qishom bankarji" u jissottoskrivu riskji fuq skala sinifikanti. Barra minn hekk, ditti sistemiċi tal-investiment huma kbar biżżejjed, u għandhom mudelli kummerċjali u profili tar-riskju li jirrappreżentaw theddida għall-funzjonament stabbli u ordnat tas-swieq finanzjarji bl-istess mod bħal istituzzjonijiet ta' kreditu kbar. Għalhekk huwa adatt li dawk id-ditti tal-investiment jibqgħu soġġetti għar-regoli stabbiliti fir-Regolament (UE) Nru 575/2013 u d-Direttiva 2013/36/UE.
                  
               
                     (10)
                  
                  
                     Ir-reġim prudenzjali speċifiku għad-ditti tal-investiment li, minħabba d-daqs u l-interkonnessjoni tagħhom ma' atturi finanzjarji u ekonomiċi oħra, mhumiex meqjusa sistemiċi jenħtieġ li jindirizza l-prattiki kummerċjali speċifiċi ta' tipi differenti ta' ditti tal-investiment. Jenħtieġ li d-ditti tal-investiment bl-akbar possibbiltà li jiġġeneraw riskji għall-klijenti, għas-swieq jew għall-funzjonament ordnat tad-ditti tal-investiment infushom ikunu soġġetti għal rekwiżiti prudenzjali ċari u effettivi mfassla għal dawk ir-riskji speċifiċi. Dawk ir-rekwiżiti prudenzjali jenħtieġ li jiġu kkalibrati b'mod proporzjonat għat-tip ta' ditta tal-investiment, għall-aħjar interessi tal-klijenti ta' dak it-tip ta' ditta tal-investiment u għall-promozzjoni tal-funzjonament mexxej u ordnat tas-swieq li fihom jopera dak it-tip ta' ditta tal-investiment. Jenħtieġ li dawn jimmitigaw l-oqsma identifikati ta' riskju u jgħinu fl-iżgurar li, jekk ditta tal-investiment tfalli, din tkun tista' tiġi stralċata b'mod ordnat bi tfixkil minimu għall-istabbiltà tas-swieq finanzjarji.
                  
               
                     (11)
                  
                  
                     Ir-reġim previst f'dan ir-Regolament jenħtieġ li ma jaffettwax l-obbligi ta' produtturi maħtura fis-suq f'ċentri tan-negozjar skont id-Direttiva 2014/65/UE biex jipprovdu kwotazzjonijiet u jkunu preżenti fis-suq fuq bażi kontinwa.
                  
               
                     (12)
                  
                  
                     Ir-reġim prudenzjali għad-ditti tal-investiment li, minħabba d-daqs u l-interkonnessjoni tagħhom ma' atturi finanzjarji u ekonomiċi oħra, mhumiex meqjusa sistemiċi, jenħtieġ li japplika għal kull ditta tal-investiment fuq bażi individwali. Madankollu, sabiex tiġi ffaċilitata l-applikazzjoni tar-rekwiżiti prudenzjali għad-ditti tal-investiment fl-Unjoni li huma parti minn gruppi bankarji, biex jiġi evitat it-tfixkil ta' ċerti mudelli tan-negozju li r-riskji tagħhom huma diġà koperti mill-applikazzjoni tar-regoli prudenzjali, jenħtieġ li d-ditti tal-investiment jkunu jistgħu japplikaw ir-rekwiżiti tar-Regolament (UE) Nru 575/2013 u d-Direttiva 2013/36/UE fejn adegwat, soġġetti għall-approvazzjoni mill-awtoritajiet kompetenti, dment li d-deċiżjoni tagħhom li jagħmlu dan ma tkunx ġejja minn minn skopijiet ta' arbitraġġ regolatorju. Barra minn hekk, billi r-riskji mġarrba minn ditti żgħar u mhux interkonnessi tal-investiment huma limitati fil-parti l-kbira tagħhom, jenħtieġ li dawn jitħallew iħaddmu eżenzjoni mir-rekwiżiti prudenzjali speċifiċi għad-ditti tal-investiment fejn ikunu parti minn grupp bankarju jew grupp ta' ditti tal-investiment bi kwartieri ġenerali u soġġetti għas-superviżjoni konsolidata skont ir-Regolament (UE) Nru 575/2013 u d-Direttiva 2013/36/UE jew skont dan ir-Regolament u d-Direttiva (UE) 2019/2034 tal-Parlament Ewropew u tal-Kunsill (7), kif applikabbli, fl-istess Stat Membru, bħal dawk l-oqsfa prudenzjali jenħtieġ li jkopru dawk ir-riskji f'każijiet bħal dawn.Sabiex jiġi rifless it-trattament eżistenti ta' gruppi tad-ditti tal-investiment skont ir-Regolament (UE) Nru 575/2013 u d-Direttiva 2013/36/UE, għad-ditti tal-investiment li jikkonsistu biss minn ditti tal-investiment, jew fejn il-konsolidazzjoni skont ir-Regolament (UE) Nru 575/2013 ma tapplikax, jenħtieġ li l-impriża prinċipali fi gruppi bħal dawn tintalab tkun konformi mar-rekwiżiti ta' dan ir-Regolament abbażi tas-sitwazzjoni konsolidata tal-grupp. Alternattivament, minflok konsolidazzjoni prudenzjali, fejn gruppi ta' ditti tal-investiment bħal dawn jirriflettu strutturi u profili tar-riskju aktar sempliċi, l-awtoritajiet kompetenti jistgħu jippermettu lill-impriżi prinċipali fil-grupp biex ikollhom kapital suffiċjenti biex jappoġġaw il-valur kontabilistiku tal-parteċipazzjonijiet tiegħu fis-sussidjarji. Meta jagħmlu parti minn grupp ta' assigurazzjoni, id-ditti tal-investiment żgħar u mhux interkonnessi jenħtieġ li jitħallew ukoll jagħmlu użu minn eżenzjoni minn rekwiżiti ta' divulgazzjoni.
                  
               
                     (13)
                  
                  
                     Sabiex id-ditti tal-investiment ikunu jistgħu jkomplu jibbażaw fuq il-fondi proprji eżistenti tagħhom biex jissodisfaw ir-rekwiżiti tal-fondi proprji tagħhom skont il-qafas prudenzjali speċifiku għad-ditti tal-investiment, jenħtieġ li d-definizzjoni u l-kompożizzjoni tal-fondi proprji jiġu allinjati mar-Regolament (UE) Nru 575/2013. Dan jinkludi tnaqqis sħiħ tal-entrati tal-karta bilanċ u mill-fondi proprji f'konformità mar-Regolament (UE) Nru 575/2013, bħal assi ta' taxxa differita u parteċipazzjonijiet ta' strumenti kapitali ta' entitajiet oħra tas-settur finanzjarju. Madankollu, jenħtieġ li d-ditti tal-investiment jkunu jistgħu jeżentaw parteċipazzjonijiet mhux sinifikanti ta' strumenti kapitali f'entitajiet tas-settur finanzjarju mit-tnaqqis jekk jinżammu għal skopijiet ta' negozjar biex jappoġġaw il-ġenerazzjoni tas-suq f'dawn l-istrumenti. Sabiex il-kompożizzjoni tal-fondi proprji tiġi allinjata mar-Regolament (UE) Nru 575/2013, il-proporzjonijiet korrispondenti tat-tipi tal-fondi proprji ġew riflessi fil-kuntest ta' dan ir-Regolament. Sabiex jiġi żgurat li r-rekwiżiti jkunu proporzjonati man-natura, l-ambitu u l-kumplessità tal-attivitajiet tad-ditti tal-investiment u li huma faċilment aċċessibbli għad-ditti tal-investiment f'dan ir-Regolament, il-Kummissjoni jenħtieġ li tirrieżamina l-adegwatezza li jitkompla l-allinjament tad-definizzjoni u l-kompożizzjoni tal-fondi proprji ma' dak tar-Regolament (UE) Nru 575/2013.
                  
               
                     (14)
                  
                  
                     Sabiex jiġi żgurat li d-ditti tal-investiment dejjem ikunu jistgħu joperaw fuq il-bażi tal-livell tal-fondi proprji meħtieġ għall-awtorizzazzjoni tagħhom, jenħtieġ li, f'kull waqt, id-ditti tal-investiment jissodisfaw rekwiżit kapitali minimu permanenti daqs il-kapital inizjali meħtieġ għall-awtorizzazzjoni biex iwettqu s-servizzi ta' investiment rilevanti stabbiliti f'konformità mad-Direttiva (UE) 2019/2034.
                  
               
                     (15)
                  
                  
                     Sabiex tiġi żgurata applikazzjoni sempliċi tar-rekwiżit tal-fondi proprji minimu għal ditti tal-investiment żgħar u mhux interkonnessi, jenħtieġ li dawn ikollhom fondi proprji li jlaħħaq mal-ogħla bejn ir-rekwiżit kapitali minimu permanenti tagħhom jew kwart tal-ispejjeż ġenerali fissi tagħhom imkejla fuq il-bażi tal-attività tagħhom tas-sena preċedenti. Id-ditti tal-investiment żgħar u mhux interkonnessi li jippreferu jeżerċitaw aktar kawtela u jevitaw effetti ta' preċipizju fil-każ ta' riklassifikazzjoni jenħtieġ li ma jiġux imwaqqfa milli jżommu fondi proprji f'eċċess ta', jew japplikaw miżuri li jkunu aktar stretti minn dawk meħtieġa minn dan ir-Regolament.
                  
               
                     (16)
                  
                  
                     Biex jingħata kont lir-riskji akbar ta' ditti tal-investiment li mhumiex żgħar u mhux interkonnessi, jenħtieġ li r-rekwiżit tal-fondi proprji minimu għal tali ditti jkun is-somma tal-ogħla tar-rekwiżit tal-fondi proprji minimu tagħhom, kwart mill-ispejjeż ġenerali fissi tagħhom għas-sena preċedenti, jew inkella s-somma tar-rekwiżit tagħhom skont is-sett ta' fatturi tar-riskju mfassla għad-ditti tal-investiment ("fatturi-K") li jistabbilixxi l-kapital b'rabta mar-riskji fil-linji ta' azzjoni speċifiċi tad-ditti tal-investiment.
                  
               
                     (17)
                  
                  
                     Jenħtieġ li d-ditti tal-investiment jitqiesu li huma żgħar u mhux interkonnessi għal-finijiet tar-rekwiżiti prudenzjali speċifiċi għad-ditti tal-investiment meta ma jwettqux servizzi ta' investiment li jġorru riskju għoli għall-klijenti, għas-swieq jew għalihom stess u li d-daqs tagħhom ifisser li għandhom anqas probabbiltà li jikkawżaw impatti negattivi mifruxa għall-klijenti u għas-swieq jekk jimmaterjalizzaw riskji inerenti fin-negozju tagħhom jew jekk ifallu. Għalhekk, jenħtieġ li ditti tal-investiment żgħar u mhux interkonnessi jiġu ddefiniti bħala dawk li ma jinnegozjawx f'isimhom jew li jġarrbu riskju min-negozjar ta' strumenti finanzjarji, m'għandhomx assi jew flus ta' klijenti, għandhom assi kemm taħt immaniġġar ta' portafolli diskrezzjonali u arranġamenti mhux diskrezzjonali (ta' konsulenza) ta' anqas minn EUR 1,2 biljun, jimmaniġġaw anqas minn EUR 100 miljun kull jum f'ordnijiet tal-klijenti f'negozji fi flus jew anqas minn EUR 1 biljun kull jum ta' ordnijiet tal-klijenti f'derivati, u għandhom karta tal-bilanċ iżgħar minn EUR 100 miljun inkluż elementi li ma jidhrux fuq il-karta tal-bilanċ u dħul annwali gross totali mit-twettiq tas-servizzi ta' investiment tagħhom ta' anqas minn EUR 30 miljun.
                  
               
                     (18)
                  
                  
                     Sabiex jiġi evitat arbitraġġ regolatorju u biex jitnaqqsu l-inċentivi għad-ditti tal-investiment biex jirristrutturaw l-operazzjonijiet tagħhom biex jevitaw milli jaqbżu l-livelli limitu li jekk jaqbżuhom ma jikkwalifikawx bħala ditti tal-investiment żgħar u mhux interkonnessi, il-livelli limitu għall-assi mmaniġġati, għall-ordnijiet tal-klijenti mmaniġġati, għad-daqs tal-karta tal-bilanċ u għad-dħul annwali gross totali jenħtieġ li jiġu applikati fuq bażi kkombinata għad-ditti tal-investiment kollha li huma parti mill-istess grupp. Il-kondizzjonijiet l-oħrajn, jiġifieri jekk ditta tal-investiment iżżommx flus tal-klijenti, tamministrax jew tissalvagwardjax assi tal-klijenti, jew tinnegozjax strumenti finanzjarji u ġġarrabx riskju tas-suq jew tal-kontroparti, huma binarji u ma jħallu ebda lok għat-tali ristrutturar, u għalhekk, jenħtieġ li jiġu vvalutati fuq bażi individwali. Sabiex jiġu koperti l-mudelli kummerċjali li qed jevolvu u r-riskji li jirrappreżentaw fuq bażi kontinwa, dawk il-kondizzjonijiet u l-livelli limitu jenħtieġ li jiġu vvalutati fuq bażi ta' tmiem il-jum bl-eċċezzjoni taż-żamma ta' flus tal-klijenti, li jenħtieġ li tiġi vvalutata fuq bażi ta' dakinhar u d-daqs tal-karta tal-bilanċ u d-dħul annwali gross totali, li jenħtieġ li jiġu vvalutati fuq il-bażi tas-sitwazzjoni tad-ditta tal-investiment fi tmiem is-sena finanzjarja preċedenti.
                  
               
                     (19)
                  
                  
                     Ditta tal-investiment li taqbeż il-livelli limitu regolatorji jew tonqos milli tissodisfa l-kondizzjonijiet l-oħra jenħtieġ li ma tkunx meqjusa bħala waħda żgħira u mhux interkonnessa u jenħtieġ li tiġi soġġetta għar-rekwiżiti għad-ditti tal-investiment l-oħra, soġġetti għad-dispożizzjonijiet transizzjonali speċifiċi stabbiliti f'dan ir-Regolament. Jenħtieġ li dan jinkuraġġixxi lid-ditti tal-investiment biex jippjanaw l-attivitajiet kummerċjali tagħhom biex jikkwalifikaw biċ-ċar bħala ditti tal-investiment żgħar u mhux interkonnessi. Għal ditta tal-investiment li ma tissodisfax ir-rekwiżiti biex titqies bħala żgħira u mhux interkonnessa bl-għan li tikkwalifika għat-tali trattament, jenħtieġ li tiġi pprovduta fażi ta' monitoraġġ fejn dik id-ditta tal-investiment tissodisfa l-kondizzjonijiet u tibqa' f'livelli anqas mil-livelli limitu rilevanti għal mill-inqas sitt xhur konsekuttivi.
                  
               
                     (20)
                  
                  
                     Jenħtieġ li d-ditti tal-investiment kollha jikkalkolaw ir-rekwiżit tal-fondi proprji tagħhom b'referenza għal sett ta' fatturi-K li jkopru r-Riskju Għall-Klijent ("RtC"), ir-Riskju għas-Suq ("RtM") u r-Riskju għad-Ditta ("RtF"). Il-fatturi-K taħt l-RtC ikopru assi mmaniġġati tal-klijenti u pariri kontinwi (K-AUM), flus tal-klijenti miżmuma (K-CMH), assi ssalvagwardjati u amministrati (K-ASA) u ordnijiet tal-klijenti mmaniġġati (K-COH).
                  
               
                     (21)
                  
                  
                     Il-fattur-K taħt l-RtM ikopri r-riskju ta' pożizzjoni netta (K-NPR) f'konformità mad-dispożizzjonijiet dwar ir-riskju tas-suq tar-Regolament (UE) Nru 575/2013 jew, meta permess mill-awtorità kompetenti għal tipi speċifiċi ta' ditti tal-investiment li jinnegozjaw f'isimhom permezz ta' membri tal-ikklerjar, fuq il-bażi ta' marġini totali rikjesti minn membru tal-ikklerjar ta' ditta tal-investiment (K-CMG). Jenħtieġ li ditti tal-investiment ikollhom l-għażla li japplikaw simultanjament K-NPR u K-CMG abbażi tal-portafoll.
                  
               
                     (22)
                  
                  
                     Il-fatturi-K taħt l-RtF ikopru l-iskopertura ta' ditta tal-investiment għall-inadempjenza tal-kontropartijiet tan-negozjar tagħhom (K-TCD) f'konformità mad-dispożizzjonijiet issimplifikati għar-riskju ta' kreditu tal-kontroparti fuq il-bażi tar-Regolament (UE) Nru 575/2013, ir-riskju tal-konċentrazzjoni fi skoperturi kbar ta' ditta tal-investiment għal kontropartijiet speċifiċi fuq il-bażi tad-dispożizzjonijiet ta' dak ir-Regolament li japplikaw għal skoperturi kbar fil-portafoll tan-negozjar (K-CON), u riskji operazzjonali mill-fluss ta' negozjar ta' kuljum ta' ditta tal-investiment (K-DTF).
                  
               
                     (23)
                  
                  
                     Ir-rekwiżit tal-fondi proprji kumplessiv taħt il-fatturi-K hu s-somma tar-rekwiżiti tal-fatturi-K skont l-RtC, l-RtM u l-RtF. K-AUM, K-ASA, K-CMH, K-COH u K-DTF huma relatati mal-volum ta' attività li jsir riferiment għalih minn kull fattur-K. Il-volumi għal K-CMH, K-ASA, u K-DTF huma kkalkolati fuq il-bażi ta' medja riportata mid-disa' xhur preċedenti. Il-volum għal K-COH huwa kkalkolat fuq il-bażi ta' medja riportata mis-sitt xhur preċedenti, filwaqt li għall-K-AUM il-kalkolu hu bbażat fuq il-15-il xahar preċedenti. Il-volumi huma mmultiplikati bil-koeffiċjenti korrispondenti stabbiliti f'dan ir-Regolament biex jiġi ddeterminat ir-rekwiżit tal-fondi proprji. Ir-rekwiżiti tal-fondi proprji għal K-NPR huma dderivati mir-Regolament (UE) Nru 575/2013, filwaqt li r-rekwiżiti tal-fondi proprji għal K-CON u għal K-TCD jużaw applikazzjoni ssimplifikata tar-rekwiżiti korrispondenti skont dak ir-Regolament għat-trattament ta' skoperturi kbar fil-portafoll tan-negozjar u tar-riskju ta' kreditu tal-kontroparti, rispettivament. L-ammont ta' fattur-K hu żero jekk ditta tal-investiment ma twettaqx l-attività rilevanti.
                  
               
                     (24)
                  
                  
                     Il-fatturi-K taħt l-RtC huma indikaturi li jkopru l-linji ta' azzjoni tad-ditti tal-investiment li minnhom jista' jiġi supponut li jiġi ġġenerat dannu għall-klijenti jekk jinqalgħu problemi. K-AUM ikopri r-riskju ta' dannu għall-klijenti minn immaniġġar diskrezzjonali żbaljat tal-portafolli tal-klijenti jew eżekuzzjoni dgħajfa u jipprovdi serħan il-moħħ u l-klijent jibbenefika f'termini tal-kontinwità tas-servizz tal-immaniġġar ta' portafolli fis-seħħ u tal-pariri dwar l-investimenti. K-ASA jkopri r-riskju ta' salvagwardja u ta' amministrazzjoni tal-assi tal-konsumaturi, u jiżgura li d-ditti tal-investiment iżommu kapital proporzjonat għat-tali bilanċi, indipendentement minn jekk dawn ikunux fuq il-karta tal-bilanċ tagħha stess jew segregati f'kontijiet ta' partijiet terzi. K-CMH ikopri r-riskju ta' potenzjal ta' dannu meta ditta tal-investiment iżżomm il-flus tal-klijenti tagħha, b'kont meħud ta' jekk humiex fuq il-karta tal-bilanċ tagħha stess jew segregati f'kontijiet ta' partijiet terzi u arranġamenti oħra skont il-liġi nazzjonali applikabbli, dment li l-flus tal-klijenti jkunu salvagwardjati fil-każ ta' falliment, insolvenza, jew dħul f'riżoluzzjoni jew amministrazzjoni tad-ditta tal-investiment. K-CMH jeskludi flus tal-klijenti li huma depożitati fuq kont tal-bank (tal-kustodju) f'isem il-klijent innifsu, meta d-ditta tal-investiment ikollha aċċess għall-flus tal-klijenti permezz ta' mandat ta' parti terza. K-COH ikopri r-riskju potenzjali għall-klijenti ta' ditta tal-investiment li teżegwixxi l-ordnijiet (f'isem il-klijent, u mhux f'isem id-ditta tal-investiment infisha), pereżempju bħala parti mis-servizzi ta' eżekuzzjoni biss għall-klijenti jew meta ditta tal-investiment tkun parti minn katina għall-ordnijiet tal-klijenti.
                  
               
                     (25)
                  
                  
                     Il-fattur-K għall-RtM għad-ditti tal-investiment li jinnegozjaw f'isimhom hu bbażat fuq ir-regoli għar-riskju tas-suq għal pożizzjonijiet fi strumenti finanzjarji, f'munita barranija, u f'komoditajiet f'konformità mar-Regolament (UE) Nru 575/2013. Dan jippermetti lid-ditti tal-investiment biex jagħżlu li japplikaw l-approċċ standardizzat, l-approċċ standardizzat alternattiv skont ir-Regolament (UE) Nru 575/2013, jew l-għażla li jużaw mudelli interni, ladarba dawk iż-żewġ approċċi tal-aħħar isiru applikabbli għal istituzzjonijiet tal-kreditu mhux biss għal skopijiet ta' rappurtar iżda wkoll għal skopijiet ta' rekwiżiti tal-fondi proprji. Sadanittant, u għall-inqas matul il-ħames snin ta' wara d-data tal-applikazzjoni ta’ dan ir-Regolament, jenħtieġ li d-ditti tal-investiment japplikaw il-qafas tar-riskju tas-suq (approċċ standardizzat jew, jekk applikabbli, mudelli interni) tar-Regolament (UE) Nru 575/2013 għall-iskop tal-kalkolu tal-K-NPR tagħhom. Jekk id-dispożizzjonijiet stipulati fil-Kapitoli 1a u 1b tat-Titolu IV tal-Parti Tlieta tar-Regolament (UE) Nru 575/2013 kif emendat bir-Regolament (UE) 2019/876 tal-Parlament Ewropew u tal-Kunsill (8) ma jsirux applikabbli għall-istituzzjonijiet ta' kreditu għal skopijiet ta' rekwiżiti tal-fondi proprji, jenħtieġ li d-ditti tal-investiment ikomplu japplikaw ir-rekwiżiti stabbiliti fit-Titolu IV tal-Parti Tlieta tar-Regolament (UE) Nru 575/2013 għall-iskop tal-kalkolu tal-K-NPR tagħhom. Alternattivament, ir-rekwiżit tal-fondi proprji tad-ditti tal-investiment li jinnegozjaw fi strumenti finanzjari b'pożizzjonijiet li huma soġġetti għall-ikklerjar jista', soġġett għall-approvazzjoni tal-awtorità kompetenti u għal ċerti kondizzjonijiet, ikun daqs l-ammont ta' marġini totali rikjesti mill-membru tal-ikklerjar tagħhom, immultiplikat b'multiplikatur fiss. Jenħtieġ li l-użu tal-K-CMG ikun predikat primarjament fuq attività ta' negozjar tad-ditta tal-investiment li taqa' b'mod sħiħ jew sostanzjalment taħt dan l-approċċ. Madankollu, l-awtorità kompetenti tad-ditta tal-investiment tista' wkoll tippermetti lid-ditta tal-investiment biex tagħmel użu parzjali tal-approċċ K-CMG, dment li dan l-approċċ jintuża għall-pożizzjonijiet kollha li huma soġġetti għall-ikklerjar jew il-proviżjonament ta' marġni u li jiġi applikat wieħed mill-metodi alternattivi għall-K-NPR għal portafolli li mhumiex soġġetti għall-ikklerjar. Sabiex jiġi żgurat li r-rekwiżiti jkunu proporzjonati għan-natura, l-iskop u l-kumplessità tal-attivitajiet tad-ditti tal-investiment u li huma faċilment aċċessibbli għad-ditti tal-investiment f'dan ir-Regolament, jenħtieġ li kwalunkwe rieżami li jsir sussegwentement dwar l-applikazzjoni tal-metodi għall-kalkolu tal-fatturi-K jinkludi l-adegwatezza li l-kalkolu tal-KNPR ikompli jiġi allinjat mar-regoli għar-riskju tas-suq għal pożizzjonijiet tal-portafoll tan-negozjar fi strumenti finanzjarji, f'munita barranija, u f'komoditajiet f'konformità mar-Regolament (UE) Nru 575/2013.
                  
               
                     (26)
                  
                  
                     Għad-ditti tal-investiment li jinnegozjaw f'isimhom stess, il-fatturi-K għal K-TCD u għal K-CON skont l-RtF jikkostitwixxu applikazzjoni ssimplifikata tar-regoli stabbiliti fir-Regolament (UE) Nru 575/2013 dwar ir-riskju ta' kreditu tal-kontroparti u r-riskju ta' skopertura kbira, rispettivament. K-TCD ikopri r-riskju għal ditta tal-investiment minn kontropartijiet għal derivati barra l-Borża (OTC), fi transazzjonijiet ta' riakkwist, fi transazzjonijiet ta' għoti jew ta' teħid b'self ta' titoli u ta' komoditajiet, fi transazzjonijiet b'saldu fit-tul, fi transazzjonijiet ta' self b'marġini, kull transazzjoni ta' finanzjament tat-titoli oħra, kif ukoll mir-riċevituri ta' self mogħti mid-ditta tal-investiment fuq bażi anċillari bħala parti minn servizz ta' investiment li jonqsu milli jissodisfaw l-obbligi tagħhom, billi jimmultiplika l-valur tal-iskoperturi, fuq il-bażi tal-kost ta' sostituzzjoni u supplimentazzjoni għal skopertura futura potenzjali, bil-fatturi ta' riskju bbażati fuq ir-Regolament (UE) Nru 575/2013, b'kunsiderazzjoni tal-effetti ta' mitigazzjoni tan-netting effettiv u tal-iskambju ta' kollateral. Sabiex jiġi allinjat aktar it-trattament tar-riskju ta' kreditu tal-kontroparti mar-Regolament (UE) Nru 575/2013, jenħtieġ li jiżdiedu wkoll multiplikatur fiss ta' 1,2 u multiplikatur għall-aġġustament tal-valwazzjoni tal-kreditu (CVA) biex il-valur attwali tas-suq tar-riskju ta' kreditu tal-kontroparti jiġi rifless fid-ditta tal-investiment fi transazzjonijiet speċifiċi. K-CON ikopri r-riskju tal-konċentrazzjoni b'rabta ma' kontropartijiet individwali jew ferm konnessi mis-settur privat li magħhom id-ditti jkollhom skoperturi akbar minn 25 % tal-fondi proprji tagħhom, jew livelli limitu alternattivi speċifiċi b'rabta mal-istituzzjonijiet ta' kreditu jew ma' ditti tal-investiment oħra, billi jimponi supplimentazzjoni kapitali f'konformità mar-Regolament (UE) Nru 575/2013 għal skoperturi eċċessivi ogħla minn dawk il-limiti. Finalment, K-DTF ikopri r-riskji operazzjonali għal ditta tal-investiment f'volumi kbar ta' negozji konklużi f'isimha stess jew għal klijenti għan-nom tagħha stess f'jum wieħed li jistgħu jirriżultaw minn proċessi, nies u sistemi interni inadegwati jew li fallew jew minn avvenimenti esterni, fuq il-bażi tal-valur nozzjonali tan-negozji ta' kuljum, aġġustati għaż-żmien sal-maturità tad-derivati tar-rati tal-interess sabiex jiġu limitati ż-żidiet fir-rekwiżiti tal-fondi proprji, b'mod partikolari għal kuntratti ta' terminu qasir fejn ir-riskji operazzjonali perċepiti huma aktar baxxi.
                  
               
                     (27)
                  
                  
                     Jenħtieġ li d-ditti tal-investiment kollha jimmonitorjaw u jikkontrollaw ir-riskju tal-konċentrazzjoni tagħhom, inkluż fir-rigward tal-klijenti tagħhom. Madankollu, ditti tal-investiment li huma soġġetti għal rekwiżit tal-fondi proprji minimu biss skont il-fatturi-K jenħtieġ li jirrapportaw lill-awtoritajiet kompetenti dwar ir-riskji tal-konċentrazzjoni tagħhom. Għal ditti tal-investiment speċjalizzati f'derivati ta' komoditajiet bi skoperturi kkonċentrati kbar għal kontropartijiet mhux finanzjarji, il-limiti għar-riskju tal-konċentrazzjoni jistgħu jinqabżu mingħajr kapital addizzjonali taħt K-CON dment li huma jaqdu skopijiet kummerċjali, ta' teżor jew ta' ġestjoni tar-riskju.
                  
               
                     (28)
                  
                  
                     Jenħtieġ li d-ditti tal-investiment kollha jkollhom proċeduri interni biex jissorveljaw u jimmaniġġaw ir-rekwiżiti ta' likwidità tagħhom. Dawk il-proċeduri huma maħsuba biex jgħinu fl-iżgurar li d-ditti tal-investiment ikunu jistgħu jiffunzjonaw b'mod ordnat maż-żmien, mingħajr il-ħtieġa li titwarrab il-likwidità b'mod speċifiku għal żminijiet ta' stress. Għal dak l-għan, jenħtieġ li d-ditti tal-investiment kollha jżommu minimu ta' terz mir-rekwiżit tal-ispejjeż ġenerali fissi tagħhom f'assi likwidi f'kull waqt. Madankollu, jenħtieġ li l-awtoritajiet kompetenti jkunu jistgħu jeżentaw ditti tal-investiment żgħar u mhux interkonnessi minn dak ir-rekwiżit. Jenħtieġ li dawk l-assi likwidi jkunu ta' kwalità għolja u allinjati ma' dawk elenkati fir-Regolament Delegat tal-Kummissjoni (UE) 2015/61 (9), flimkien mat-telf impost li japplika għal dawn l-assi skont dak ir-Regolament Delegat. Biex jingħata kont tad-differenza fil-profili tal-likwidità tad-ditti tal-investiment meta mqabbla mal-istituzzjonijiet ta' kreditu, il-lista ta' assi likwidi adegwati jenħtieġ li tiġi ssupplimentata mill-flus proprji mhux mirhuna u depożiti għal terminu qasir tad-ditta tal-investiment (li jenħtieġ li ma tinkludi ebda flus tal-klijenti jew strumenti finanzjarji li jappartjenu għall-klijenti), u ċerti strumenti finanzjarji li għalihom hemm suq likwidu. Jekk mhux eżenti minn rekwiżiti tal-likwidità, ditti tal-investiment żgħar u mhux interkonnessi, kif ukoll ditti tal-investiment li mhumiex liċenzjati biex iwettqu attivitajiet ta' negozjar jew sottoskrizzjoni, jistgħu jinkludu wkoll entrati relatati mad-debituri tan-negozju u tariffi jew kummissjonijiet riċevibbli fi żmien 30 jum bħala assi likwidi, dment li dawn l-entrati ma jaqbżux it-terz tar-rekwiżit minimu tal-likwidità, li ma jgħoddux għal kwalunkwe rekwiżit addizzjonali tal-likwidità impost mill-awtorità kompetenti, u li dawn ikunu soġġetti għal telf impost ta' 50 %. F'ċirkustanzi eċċezzjonali, id-ditti tal-investiment jenħtieġ li jitħallew jaqgħu f'livell anqas mil-livell limitu meħtieġ billi jimmonetizzaw l-assi likwidi tagħhom biex ikopru r-rekwiżiti ta' likwidità, dment li jinnotifikaw lill-awtorità kompetenti tagħhom minnufih. Il-garanziji finanzjarji kollha pprovduti lill-klijenti li jistgħu jwasslu għal ħtiġijiet ta' likwidità akbar jekk skattati jenħtieġ li jnaqqsu l-ammont ta' assi likwidi disponibbli b'mill-inqas 1.6 % tal-valur totali tat-tali garanziji. Sabiex jiġi żgurat li r-rekwiżiti jkunu proporzjonati għan-natura, l-iskop u l-kumplessità tal-attivitajiet tad-ditti tal-investiment u li huma faċilment aċċessibbli għad-ditti tal-investiment fil-kamp ta' applikazzjoni ta' dan ir-Regolament, jenħtieġ li jsir sussegwentement rieżami dwar l-adegwatezza tal-assi likwidi li huma eliġibbli li jilħqu r-rekwiżit tal-likwidità minimu, inkluż l-allinjament kontinwu ma' dawk elenkati fir-Regolament Delegat (UE) 2015/61, flimkien mat-telf impost li japplika għal dawk l-assi skont ir-Regolament Delegat.
                  
               
                     (29)
                  
                  
                     Jenħtieġ li jiġi żviluppat qafas ta' rapportar regolatorju korrispondenti proporzjonat flimkien mar-reġim prudenzjali l-ġdid u jenħtieġ li dan jitfassal bir-reqqa għan-negozju tad-ditti tal-investiment u għar-rekwiżiti tal-qafas prudenzjali. Jenħtieġ li l-obbligi ta' rapportar għad-ditti tal-investiment jikkonċernaw il-livell u l-kompożizzjoni tal-fondi proprji tagħhom, ir-rekwiżiti tal-fondi proprji tagħhom stess, il-bażi għall-kalkolu tar-rekwiżiti kapitali tagħhom, il-profil tal-attività u d-daqs tagħhom b'rabta mal-parametri għall-kunsiderazzjoni tad-ditti tal-investiment bħala żgħar u mhux interkonnessi, ir-rekwiżiti ta' likwidità tagħhom u l-aderenza tagħhom għad-dispożizzjonijiet dwar ir-riskju tal-konċentrazzjoni. Jenħtieġ li ditti tal-investiment żgħar u mhux interkonnessi jiġu eżentati mir-rapportar dwar ir-riskju ta' konċentrazzjoni u jenħtieġ li jkunu mitluba jirrapportaw dwar ir-rekwiżiti tal-likwidità biss fejn tali rekwiżiti japplikaw għalihom. Jenħtieġ li l-Awtorità Superviżorja Ewropea (l-Awtorità Bankarja Ewropea) stabbilit mir-Regolament (UE) Nru 1093/2010 tal-Parlament Ewropew u tal-Kunsill (10) (ABE) tiżviluppa abbozz ta' standards tekniċi ta' implimentazzjoni biex tispeċifika ulterjorment il-mudelli u l-arranġamenti dettaljati għal dak ir-rapportar regolatorju u biex tispeċifika il-mudelli għall-iżvelar tal-fondi proprji. Jenħtieġ li dawk l-istandards ikunu proporzjonati għall-iskala u għall-kumplessità ta' ditti tal-investiment differenti u jenħtieġ li, b'mod partikolari, jqisu jekk id-ditti tal-investiment għandhomx jitqiesu bħala żgħar u mhux interkonnessi.
                  
               
                     (30)
                  
                  
                     Sabiex jipprovdu trasparenza lill-investituri tagħhom u lis-swieq usa', id-ditti tal-investiment li mhumiex meqjusa bħala żgħar u mhux interkonnessi jenħtieġ li jiddivulgaw pubblikament il-livelli ta' fondi proprji, ir-rekwiżiti tal-fondi proprji, l-arranġamenti ta' governanza, u l-politiki u l-prattiki ta' remunerazzjoni tagħhom. Jenħtieġ li ditti tal-investiment żgħar u mhux interkonnessi ma jkunux soġġetti għal rekwiżiti ta' divulgazzjoni pubblika, ħlief meta dawn joħorġu strumenti tal-Grad 1 Addizzjonali biex jipprovdu trasparenza lill-investituri f'dawn l-istrumenti.
                  
               
                     (31)
                  
                  
                     Jenħtieġ li d-ditti tal-investiment japplikaw politiki ta' remunerazzjoni newtrali fir-rigward tas-sessi f'konformità mal-prinċipju stabbilit fl-Artikolu 157 tat-Trattat dwar il-Funzjonament tal-Unjoni Ewropea (TFUE). Jenħtieġ li jsiru xi kjarifiki dwar id-divulgazzjonijiet tar-remunerazzjoni. Ir-rekwiżiti tad-divulgazzjoni li jirrigwardaw ir-remunerazzjoni stabbilita f'dan ir-Regolament jenħtieġ li jkunu kompatibbli mal-għanijiet tar-regoli tar-remunerazzjoni, prinċipalment sabiex jiġu stabbiliti u jinżammu, għal kategoriji tal-persunal li l-attivitajiet professjonali tagħhom ikollhom impatt materjali fuq il-profil tar-riskju tad-ditti tal-investiment, politiki u prattiki ta' remunerazzjoni li jkunu konsistenti mal-ġestjoni effikaċi tar-riskji. Barra minn hekk, id-ditti tal-investiment li jibbenefikaw minn deroga minn ċerti regoli dwar ir-remunerazzjoni jenħtieġ li jintalbu jiddivulgaw informazzjoni li tikkonċerna din id-deroga.
                  
               
                     (32)
                  
                  
                     Sabiex tiġi ffaċilitata transizzjoni mingħajr problemi għal ditti tal-investiment, mir-rekwiżiti tar-Regolament (UE) Nru 575/2013 u d-Direttiva 2013/36/UE għar-rekwiżiti skont dan ir-Regolament u d-Direttiva (UE) 2019/2034, huwa xieraq li jiġu previsti miżuri transizzjonali xierqa. B'mod partikolari, għal perijodu ta' ħames snin mid-data tal-applikazzjoni ta' dan ir-Regolament, ditti tal-investiment li għalihom ir-rekwiżiti tal-fondi proprji skont dan ir-Regolament ikunu aktar mid-doppju meta mqabbel mar-rekwiżit tal-fondi proprji tagħhom skont ir-Regolament (UE) Nru 575/2013 u d-Direttiva 2013/36/UE jenħtieġ li jkunu jistgħu jimmitigaw l-effetti ta' żidiet potenzjali billi jillimitaw ir-rekwiżit tal-fondi proprji għad-doppju tar-rekwiżit tal-fondi proprji rilevanti tagħhom skont ir-Regolament (UE) Nru 575/2013 u d-Direttiva 2013/36/UE.
                  
               
                     (33)
                  
                  
                     Sabiex ma jkunx hemm żvantaġġ ġdid għad-ditti tal-investiment ġodda bi profili simili għad-ditti tal-investiment eżistenti, id-ditti tal-investiment li qatt ma kienu soġġetti għar-rekwiżiti kapitali skont ir-Regolament (UE) Nru 575/2013 u d-Direttiva 2013/36/UE jenħtieġ li jkunu jistgħu jillimitaw ir-rekwiżiti tal-fondi proprji tagħhom skont dan ir-Regolament għad-doppju tal-ispejjeż ġenerali fissi tagħhom għal perijodu ta' ħames snin mid-data tal-applikazzjoni ta' dan ir-Regolament.
                  
               
                     (34)
                  
                  
                     Bl-istess mod, id-ditti tal-investiment li kienu soġġetti biss għal rekwiżit kapitali inizjali skont ir-Regolament (UE) Nru 575/2013 u d-Direttiva 2013/36/UE u li għalihom ir-rekwiżiti tal-fondi proprji skont dan ir-Regolament ser jiżdiedu b'aktar mid-doppju meta mqabbla mas-sitwazzjoni tagħhom skont ir-Regolament (UE) Nru 575/2013 u d-Direttiva 2013/36/UE, jenħtieġ li jkunu jistgħu jillimitaw ir-rekwiżit kapitali tagħhom skont dan ir-Regolament għad-doppju tar-rekwiżit kapitali inizjali tagħhom skont ir-Regolament (UE) Nru 575/2013 u d-Direttiva 2013/36/UE għal perijodu ta' ħames snin mid-data tal-applikazzjoni ta' dan ir-Regolament, bl-eċċezzjoni tad-ditti lokali msemmija fil-punt (2)(b) tal-Artikolu 4(1) tar-Regolamnet (UE) Nru 575/2013, kif emendat bir-Regolament (UE) 2019/876, li jenħtieġ li jkunu soġġetti għal rekwiżit tal-fondi proprji transizzjonali speċifiku li jirrifletti l-livell akbar ta' riskju tagħhom. Għall-finijiet tal-proporzjonalità, jenħtieġ ukoll li jiġu pprovduti rekwiżiti tal-fondi proprji transizzjonali speċifiċi għal ditti tal-investiment iżgħar u dawk li jipprovdu firxa limitata ta' servizzi ta' investiment fil-każ li ma jibbenefikawx minn limitazzjoni tar-rekwiżiti tal-fondi proprji skont dan ir-Regolament għad-doppju tar-rekwiżiti tal-kapital inizjali skont ir-Regolament (UE) Nru 575/2013, kif emendat bir-Regolament (UE) 2019/630 tal-Parlament Ewropew u tal-Kunsill (11), u d-Direttiva 2013/36/UE, kif emendata bid-Direttiva (UE) 2019/878 tal-Parlament Ewropew u tal-Kunsill (12) iżda li r-rekwiżit tal-fondi proprji kapitali vinkolanti tagħhom skont dan ir-Regolament jiżdied meta mqabbel mas-sitwazzjoni tagħhom skont ir-Regolament (UE) Nru 575/2013, kif emendat bir-Regolament (UE) 2019/630.
                  
               
                     (35)
                  
                  
                     Dawk il-miżuri tranżizzjonali jenħtieġ, meta applikabbli, li jkunu disponibbli wkoll għad-ditti tal-investiment imsemmija fl-Artikolu 498 tar-Regolament (UE) Nru 575/2013 li jeżenta lil dawk id-ditti tal-investiment mir-rekwiżiti ta' fondi proprji skont dak ir-Regolament, għax ir-rekwiżiti għall-kapital inizjali fir-rigward ta' dawn id-ditti tal-investiment jiddependi fuq is-servizzi jew l-attivitajiet ta' investiment li jipprovdu. Għal perijodu ta' ħames snin mid-data ta' applikazzjoni ta' dan ir-Regolament, ir-rekwiżiti tal-fondi proprji tagħhom skont id-dispożizzjonijiet tranżizzjonali ta' dan ir-Regolament jenħtieġ li jkunu kkalkulati fuq dawk il-livelli applikabbli.
                  
               
                     (36)
                  
                  
                     Għal perijodu ta' ħames snin mid-data tal-applikazzjoni ta' dan ir-Regolament, jew sad-data tal-applikazzjoni tal-bidliet adottati skont ir-Regolament (UE) Nru 575/2013 u d-Direttiva 2013/36/UE dwar ir-rekwiżiti tal-fondi proprji għar-riskju tas-suq skont il-Kapitoli 1a u 1b tat-Titolu IV tal-Parti Tlieta tar-Regolament (UE) Nru 575/2013, kif emendat bir-Regolament (UE) 2019/876, skont liema jiġi l-aħħar, ditti tal-investiment soġġetti għad-dispożizzjonijiet korrispondenti ta' dan ir-Regolament jenħtieġ li jibqgħu jikkalkulaw ir-rekwiżit tal-fondi proprji tagħhom fil-portafoll tan-negozjar skont ir-Regolament (UE) Nru 575/2013, kif emendat bir-Regolament (UE) 2019/630.
                  
               
                     (37)
                  
                  
                     L-akbar ditti tal-investiment li jipprovdu servizzi importanti tas-suq tal-operaturi u servizzi bankarji importanti ta' investiment (in-negozjar akkont tagħhom infushom fi strumenti finanzjarji jew is-sottoskrizzjoni għal strumenti finanzjarji jew it-tqegħid ta' strumenti finanzjarji fuq bażi ta' impenn sod) għandhom mudelli kummerċjali u profili tar-riskju li huma simili għal dawk ta' istituzzjonijiet ta' kreditu sinifikanti. L-attivitajiet tagħhom jiskopruhom għar-riskju ta' kreditu, primarjament fil-forma ta' riskju ta' kreditu tal-kontroparti kif ukoll ta' riskju tas-suq għal pożizzjonijiet li jieħdu għalihom stess, b'rabta mal-klijenti u anki jekk le. B'hekk, dawn jippreżentaw riskju għall-istabbiltà finanzjarja, minħabba d-daqs u l-importanza sistemika tagħhom.
                  
               
                     (38)
                  
                  
                     Dawk id-ditti tal-investiment il-kbar jippreżentaw sfida addizzjonali fir-rigward tas-superviżjoni prudenzjali effettiva tagħhom mill-awtoritajiet nazzjonali kompetenti. Għad li l-akbar ditti tal-investiment jipprovdu servizzi bankarji ta' investiment b'mod transfruntier fuq skala sinifikanti, bħala ditti tal-investiment dawn huma soġġetti għal superviżjoni prudenzjali mill-awtoritajiet maħtura skont id-Direttiva 2014/65/UE, li mhux bilfors ikunu l-istess awtoritajiet kompetenti bħal dawk maħtura taħt id-Direttiva 2013/36/UE. Dan jista' jirriżulta f'kundizzjonijiet mhux ekwivalenti ta' kompetizzjoni fl-applikazzjoni tar-Regolament (UE) Nru 575/2013 u tad-Direttiva 2013/36/UE fl-Unjoni u jipprevjeni lis-superviżuri milli jiksbu perspettiva prudenzjali ġenerali li hi essenzjali għall-indirizzar effettiv tar-riskji assoċjati ma' ditti ta-investiment transfruntiera kbar. Konsegwentement, is-superviżjoni prudenzjali tista' ssir anqas effettiva u tista' anke tfixkel il-kompetizzjoni fl-Unjoni. Għaldaqstant, jenħtieġ li l-akbar ditti tal-investiment jingħataw l-istatus ta' istituzzjonijiet ta' kreditu biex joħolqu sinerġiji fir-rigward tas-superviżjoni tal-attivitajiet transfruntiera tas-suq tal-operaturi fi grupp ta' pari, biex jiġu promossi kundizzjonijiet ekwivalenti ta' kompetizzjoni, u tkun tista' ssir superviżjoni konsistenti bejn il-gruppi.
                  
               
                     (39)
                  
                  
                     Dawk id-ditti tal-investiment, bis-saħħa li ser isiru istituzzjonijiet ta' kreditu, jenħtieġ għalhekk li jibqgħu jkunu suġġetti għar-Regolament (UE) Nru 575/2013 u d-Direttiva 2013/36/UE u jkunu soġġetti għas-superviżjoni mill-awtoritajiet kompetenti, inkluż mill-Bank Ċentrali Ewropew fil-qafas tal-Mekkaniżmu Superviżorju Uniku, inkarigat mill-istituzzjonijiet ta' kreditu. Dan jiżgura li s-superviżjoni prudenzjali tal-istituzzjonijiet ta' kreditu tiġi implimentata b'mod koerenti u effikaċi, u li l-ġabra unika ta' regoli għas-servizzi finanzjarji tiġi applikata bl-istess mod għall-istituzzjonijiet ta' kreditu kollha fid-dawl tal-importanza sistemika tagħhom. Sabiex jiġi evitat l-arbitraġġ regolatorju u jitnaqqsu r-riskji ta' ċirkomvenzjoni, jenħtieġ li l-awtoritajiet kompetenti jagħmlu ħilithom biex jevitaw sitwazzjonijiet fejn gruppi potenzjalment sistemiċi jistrutturaw l-operazzjonijiet tagħhom b'tali mod li ma jaqbżux il-limiti stabbiliti fil-punt (1)(b) tal-Artikolu 4(1) tar-Regolament (UE) Nru 575/2013 u jevitaw l-obbligu li jiksbu awtorizzazzjoni bħala istituzzjonijiet ta' kreditu skont l-Artikolu 8a tad-Direttiva 2013/36/UE.
                  
               
                     (40)
                  
                  
                     Jenħtieġ li d-ditti tal-investiment il-kbar konvertiti f'istituzzjonijiet ta' kreditu jitħallew jieħdu depożiti jew fondi ripagabbli oħra mingħand il-pubbliku u jagħtu krediti għall-kont tagħhom biss ladarba jkunu kisbu l-awtorizzazzjoni għal dawk l-attivitajiet f'konformità mad-Direttiva 2013/36/UE. It-twettiq ta' dawn l-attivitajiet kollha, inkluż li jittieħdu depożiti jew fondi ripagabbli oħra mill-pubbliku u l-għoti ta' krediti għall-kont tagħhom stess, jenħtieġ li ma jkunx rekwiżit meħtieġ sabiex l-impriżi jitqiesu bħala istituzzjonijiet ta' kreditu. Għalhekk, jenħtieġ li l-bidla fid-definizzjoni ta' istituzzjoni ta' kreditu introdotta b'dan ir-Regolament tkun mingħajr preġudizzju għar-reġimi nazzjonali ta' awtorizzazzjoni implimentati mill-Istati Membri f'konformità mad-Direttivi 2013/36/UE u (UE) 2019/2034, inkluż kwalunkwe dispożizzjoni li l-Istati Membri jistgħu jikkunsidraw adatta għall-fini li jiġu ċċarati l-attivitajiet li ditti tal-investiment kbar li jaqgħu taħt id-definizzjoni emendata ta' istituzzjonijiet ta' kreditu huma permessi li jibdew.
                  
               
                     (41)
                  
                  
                     Barra minn hekk, is-superviżjoni tal-istituzzjonijiet ta' kreditu fuq bażi kkonsolidata timmira li tiżgura, fost l-oħrajn, l-istabbiltà tas-sistema finanzjarja u, sabiex tkun effettiva, jenħtieġ li tiġi applikata għall-gruppi kollha, inkluż dawk li l-impriża prinċipali tagħhom ma tkunx istituzzjoni ta' kreditu jew ditta tal-investiment. Għalhekk, l-istituzzjonijiet ta' kreditu kollha, inkluż dawk li qabel kellhom l-istatus ta' ditti tal-investiment, jenħtieġ li jkunu soġġetti għar-regoli dwar is-superviżjoni individwali u konsolidata tal-impriża prinċipali mill-awtoritajiet kompetenti skont it-Taqsima I tal-Kapitolu 3 tat-Titolu VII tad-Direttiva 2013/36/UE.
                  
               
                     (42)
                  
                  
                     Barra minn hekk, huwa possibbli li ditti tal-investiment kbar li mhumiex ta' importanza sistemika iżda li jinnegozjaw akkont tagħhom infushom, li jissottoskrivu strumenti finanzjarji jew li jqiegħdu strumenti finanzjarji fuq bażi ta' impenn sod ikollhom mudelli kummerċjali u profili tar-riskju li huma simili għal dawk ta' istituzzjonijiet sistemiċi oħra. Minħabba d-daqs u l-attivitajiet tagħhom, huwa possibbli li tali ditti tal-investiment jippreżentaw xi riskji għall-istabbiltà finanzjarja u, minkejja li l-konverżjoni tagħhom f'istituzzjonijiet ta' kreditu mhijiex meqjusa adegwata fid-dawl tan-natura u l-kumplessità tagħhom, jenħtieġ li huma jibqgħu soġġetti għall-istess trattament prudenzjali bħall-istituzzjonijiet ta' kreditu. Sabiex jiġi evitat arbitraġġ regolatorju u jitnaqqsu r-riskji ta' ċirkomvenzjoni, jenħtieġ li l-awtoritajiet kompetenti jfittxu wkoll li jevitaw sitwazzjonijiet fejn id-ditti tal-investiment jistrutturaw l-operazzjonijiet tagħhom b'tali mod li ma jaqbżux il-limitu massimu ta' EUR 15-il biljun relatat mal-valur totali tal-assi fil-livelli individwali jew ta' grupp, jew li jillimitaw bla bżonn id-diskrezzjoni tal-awtoritajiet kompetenti biex jissoġġettaw id-ditti tal-investiment għar-rekwiżiti tar-Regolament (UE) Nru 575/2013 u għall-konformità mar-rekwiżiti prudenzjali stabbiliti fid-Direttiva 2013/36/UE, f'konformità mal-Artikolu 5 tad-Direttiva (UE) 2019/2034.
                  
               
                     (43)
                  
                  
                     Ir-Regolament (UE) Nru 600/2014 tal-Parlament Ewropew u tal-Kunsill (13) introduċa reġim armonizzat tal-Unjoni għall-għoti ta' aċċess għal ditti tal-pajjiżi terzi li jipprovdu servizzi ta' investiment u attivitajiet lil kontropartijiet eliġibbli u lil klijenti professjonali li huma stabbiliti fl-Unjoni. L-aċċess għas-suq intern huwa kondizzjonali fuq li l-Kummissjoni tadotta deċiżjoni ta' ekwivalenza u li l-Awtorità Superviżorja Ewropea (Awtorità Ewropea tat-Titoli u s-Swieq) STABBILITA Bir-Regolament (UE) Nru 1095/2010 tal-Parlament Ewropew u tal-Kunsill (14) (ESMA) tirreġistra lid-ditta mill-pajjiż terz. Huwa importanti li l-valutazzjoni tal-ekwivalenza ssir fuq il-bażi tal-liġi applikabbli rilevanti tal-Unjoni u li jkun hemm l-għodda effettivi biex jimmonitorjaw li l-kondizzjonijiet li fihom tkun ingħatat l-ekwivalenza. Għal dawn ir-raġunijiet, ditti reġistrati minn pajjiżi terzi jenħtieġ li jkunu meħtieġa jirrapportaw kull sena lill-ESMA informazzjoni dwar l-iskala u l-ambitu tas-servizzi pprovduti u l-attivitajiet imwettqa fl-Unjoni. Kooperazzjoni superviżorja fir-rigward tal-monitoraġġ, l-infurzar u t-twettiq tal-kundizzjonijiet ta' ekwivalenza jenħtieġ li titjieb ukoll.
                  
               
                     (44)
                  
                  
                     Bil-għan li jiġu żgurati kundizzjonijiet ekwivalenti ta' kompetizzjoni u tiġi promossa t-trasparenza tas-suq tal-Unjoni, ir-Regolament (UE) Nru 600/2014 jenħtieġ li jiġi emendat sabiex jissoġġetta l-kwotazzjonijiet tal-internalizzaturi sistemiċi, it-titjib fil-prezzijiet u l-prezzijiet ta' eżekuzzjoni għar-reġim tad-daqs tal-fluttwazzjonijiet meta jinnegozjaw bid-daqsijiet kollha. Konsegwentement, jenħtieġ li l-istandards tekniċi regolatorji applikabbli attwalment relatati mar-reġim ta' daqs tal-fluttwazzjonijiet japplikaw ukoll għall-kamp ta' applikazzjoni estiż tar-Regolament (UE) Nru 600/2014.
                  
               
                     (45)
                  
                  
                     Biex tiġi żgurata l-protezzjoni tal-investitur u l-integrità u l-istabilità tas-swieq finanzjarji fl-Unjoni, il-Kummissjoni, meta tadotta deċiżjoni ta' ekwivalenza, jenħtieġ li tqis ir-riskji potenzjali li joħolqu s-servizzi u l-attivitajiet li d-ditti minn pajjiż terz jistgħu jwettqu fl-Unjoni wara dik id-deċiżjoni. L-importanza sistemika tagħhom jenħtieġ titqies abbażi ta' kriterji bħalma huma l-iskala u l-ambitu probabbli tal-forniment ta' servizz u ta' twettiq ta' attivitajiet mid-ditti mill-pajjiż terz ikkonċernat. Għall-istess għan, jenħtieġ li l-Kummissjoni tkun tista' tqis jekk pajjiż terz huwiex identifikat bħala ġurisdizzjoni li ma tikkooperax għal skopijiet ta' taxxa skont il-politika rilevanti tal-Unjoni jew bħala pajjiż terz b'riskju għoli skont l-Artikolu 9(2) tad-Direttiva (UE) 2015/849 tal-Parlament Ewropew u tal-Kunsill (15). Jenħtieġ li l-Kummissjoni tikkunsidra rekwiżiti speċifiċi prudenzjali, organizzazzjonali jew tal-kondotta tan-negozju bħala ekwivalenti biss meta jinkiseb l-istess effett. Barra minn hekk, jenħtieġ li l-Kummissjoni tkun tista', fejn adegwat, tadotta deċiżjonijiet ekwivalenti limitati għal servizzi u attivitajiet speċifiċi jew kategoriji ta' servizzi u attivitajiet kif elenkati fit-Taqsima A tal-Anness I għad-Direttiva 2014/65/UE.
                  
               
                     (46)
                  
                  
                     L-ABE, bil-parteċipazzjoni tal-ESMA, ħarġet rapport ibbażat fuq analiżi ta' sfond, ġbir ta' data u konsultazzjoni dettaljati għal reġim prudenzjali ppersonalizzat għad-ditti mhux sistemiċi kollha tal-investiment li jservi bħala l-bażi għall-qafas prudenzjali rivedut għad-ditti tal-investiment.
                  
               
                     (47)
                  
                  
                     Sabiex tiġi żgurata l-applikazzjoni armonizzata ta' dan ir-Regolament, jenħtieġ li l-ABE tiżviluppa abbozz ta' standards tekniċi regolatorji biex tispeċifika l-ambitu u l-metodi għall-konsolidazzjoni prudenzjali tal-gruppi ta' ditti tal-invetiment, il-kalkolu tal-ispejjeż ġenerali fissi, il-kejl tal-fatturi-K, l-ispeċifikar tal-kunċett tal-kontijiet segregati fir-rigward tal-flus tal-klijenti, l-aġġustament tal-koeffiċjenti għal K-DTF f'każijiet ta’ kundizzjonijiet ta' stress tas-suq, il-kalkolu għall-istabbiliment ta' rekwiżiti ta' fondi proprji daqs il-marġni totali rikjest mill-membri tal-ikklerjar, il-mudelli għad-divulgazzjonijiet pubbliċi inkluż fir-rigward tal-politika tal-investiment tad-ditti tal-investiment u għar-rapportar regolatorju meħtieġa skont dan ir-Regolament u l-informazzjoni li għandha tiġi pprovduta lill-awtoritajiet kompetenti relatata mal-limiti massimi biex tkun rikjesta awtorizzazzjoni bħala istituzzjoni ta' kreditu. Jenħtieġ li l-Kummissjoni jkollha s-setgħa li tissupplimenta dan ir-Regolament billi tadotta l-istandards tekniċi regolatorji żviluppati mill-ABE permezz ta' atti delegati skont l-Artikolu 290 TFUE u f'konformità mal-Artikoli 10 sa 14 tar-Regolament (UE) Nru 1093/2010. Il-Kummissjoni u l-ABE jenħtieġ li jiżguraw li dawk l-istandards tekniċi regolatorji jistgħu jiġu applikati mid-ditti tal-investiment kollha kkonċernati b'mod li jkun proporzjonat man-natura, l-iskala u l-kumplessità ta' dawk id-ditti tal-investiment u l-attivitajiet tagħhom.
                  
               
                     (48)
                  
                  
                     Il-Kummissjoni jenħtieġ li jkollha wkoll is-setgħa li tadotta l-istandards tekniċi ta' implimentazzjoni żviluppati mill-ABE u mill-ESMA permezz ta' atti ta' implimentazzjoni skont l-Artikolu 291 TFUE u f'konformità mal-Artikolu 15 tar-Regolament (UE) Nru 1093/2010 u l-Artikolu 15 tar-Regolament (UE) Nru 1095/2010.
                  
               
                     (49)
                  
                  
                     Sabiex tiġi żgurata l-applikazzjoni uniformi ta' dan ir-Regolament u biex jitqiesu l-iżviluppi fis-swieq finanzjarji, jenħtieġ li s-setgħa li tadotta atti skont l-Artikolu 290 TFUE tiġi ddelegata lill-Kummissjoni tissupplimenta dan ir-Regolament billi tiċċara d-definizzjonijiet f'dan ir-Regolament. Huwa ta' importanza partikolari li l-Kummissjoni twettaq konsultazzjonijiet xierqa matul il-ħidma ta' tħejjija tagħha, anke fil-livell ta' esperti, u li dawk il-konsultazzjonijiet jitwettqu f'konformità mal-prinċipji stabbiliti fil-Ftehim Interistituzzjonali tat-13 ta' April 2016 dwar it-Tfassil Aħjar tal-Liġijiet (16). B'mod partikolari, biex tiġi żgurata parteċipazzjoni ugwali fit-tħejjija ta' atti delegati, il-Parlament Ewropew u l-Kunsill jirċievu d-dokumenti kollha fl-istess ħin li jirċevuhom l-esperti tal-Istati Membri, u l-esperti tagħhom ikollhom aċċess sistematiku għal-laqgħat tal-gruppi tal-esperti tal-Kummissjoni li jittrattaw it-tħejjija ta' atti delegati.
                  
               
                     (50)
                  
                  
                     Sabiex tiġi żgurata ċertezza legali u jiġu evitati duplikazzjonijiet bejn il-qafas prudenzjali attwali applikabbli kemm għall-istituzzjonijiet ta' kreditu kif ukoll għad-ditti tal-investiment u dan ir-Regolament, ir-Regolament (UE) Nru 575/2013 u d-Direttiva 2013/36/UE jenħtieġ li jiġu emendati biex id-ditti tal-investiment jitneħħew mill-kamp ta' applikazzjoni tagħhom. Madankollu, ditti tal-investiment li huma parti minn grupp bankarju jenħtieġ li jibqgħu soġġetti għad-dispożizzjonijiet tar-Regolament (UE) Nru 575/2013 u tad-Direttiva 2013/36/UE li huma rilevanti għall-grupp bankarju, bħad-dispożizzjonijiet dwar impriża prinċipali intermedja tal-UE msemmija fl-Artikolu 21b tad-Direttiva 2013/36/UE u r-regoli dwar il-konsolidament prudenzjali stipulati fil-Kapitolu 2 tat-Titolu II tal-Ewwel Parti tar-Regolament (UE) Nru 575/2013.
                  
               
                     (51)
                  
                  
                     Minħabba li l-għan ta' dan ir-Regolament, jiġifieri li jwaqqaf qafas prudenzjali effettiv u proporzjonat biex jiġi żgurat li d-ditti tal-investiment li huma awtorizzati joperaw fl-Unjoni joperaw fuq bażi finanzjarjament solida u huma ġestiti b'mod ordnat inkluż, fejn rilevanti, fl-aħjar interessi tal-klijenti tagħhom, ma jistax jinkiseb b'mod suffiċjenti mill-Istati Membri iżda jista', minħabba l-iskala u l-effetti tiegħu jinkiseb aħjar fil-livell tal-Unjoni, l-Unjoni tista' tadotta miżuri, f'konformità mal-prinċipju tas-sussidjarjetà kif stabbilit fl-Artikolu 5 tat-Trattat dwar l-Unjoni Ewropea. F'konformità mal-prinċipju ta' proporzjonalità, kif stabbilit f'dak l-Artikolu, dan ir-Regolament ma jmurx lil hinn minn dak li huwa meħtieġ sabiex jinkiseb dak l-għan,
                  
               ADOTTAW DAN IR-REGOLAMENT:
         L-EWWEL PARTI
         
            DISPOŻIZZJONIJIET ĠENERALI
         
         TITOLU I
         
            SUĠĠETT, KAMP TA' APPLIKAZZJONI U DEFINIZZJONIJIET
         
         
            Artikolu 1
            Suġġett u kamp ta' applikazzjoni
            
               1.   Dan ir-Regolament jistabbilixxi rekwiżiti prudenzjali uniformi li japplikaw għal ditti tal-investiment li huma awtorizzati u taħt superviżjoni skont id-Direttiva 2014/65/UE u taħt superviżjoni għall-konformità ma' rekwiżiti prudenzjali skont id-Direttiva (UE) 2019/2034 fir-rigward ta' dawn li ġejjin:
               
                           (a)
                        
                        
                           rekwiżiti tal-fondi proprji relatati ma' elementi kwantifikabbli, uniformi u standardizzati tar-riskju għad-ditta, tar-riskju għall-klijenti u tar-riskju għas-suq;
                        
                     
                           (b)
                        
                        
                           rekwiżiti li jillimitaw ir-riskju tal-konċentrazzjoni;
                        
                     
                           (c)
                        
                        
                           rekwiżiti tal-likwidità relatati ma' elementi kwantifikabbli, uniformi u standardizzati tar-riskju tal-likwidità;
                        
                     
                           (d)
                        
                        
                           rekwiżiti ta' rapportar relatati mal-punti (a), (b) u (c);
                        
                     
                           (e)
                        
                        
                           rekwiżiti ta' divulgazzjoni pubblika.
                        
                     
            
               2.   B'deroga mill-paragrafu 1, ditta tal-investiment awtorizzata u ssorveljata skont id-Direttiva 2014/65/UE, li twettaq kwalunkwe waħda mill-attivitajiet imsemmija fil-punti (3) u (6) tat-Taqsima A tal-Anness I għad-Direttiva 2014/65/UE, għandha tapplika r-rekwiżiti tar-Regolament (UE) Nru 575/2013 fejn l-impriża ma tkunx negozjant tal-komoditajiet u tal-kwoti tal-emissjonijiet, impriża tal-investiment kollettiv jew impriża tal-assigurazzjoni, u japplikaw kwalunkwe waħda mill-kondizzjonijiet li ġejiin:
               
                           (a)
                        
                        
                           il-valur totali tal-assi konsolidati tad-ditta tal-investiment ikun ugwali għal jew jaqbeż l-EUR 15-il biljun, ikkalkolat bħala medja tat-12-il xahar preċedenti jeskludi l-valur tal-assi individwali ta' kwalunkwe sussidjarja stabbilita barra mill-Unjoni li twettaq xi waħda mill-attivitajiet imsemmija f'dan is-subparagrafu;
                        
                     
                           (b)
                        
                        
                           il-valur totali tal-assi konsolidati tad-ditta tal-investiment ikun anqas minn EUR 15-il biljun, u d-ditta tal-investiment tkun parti minn grupp li fih il-valur totali tal-assikonsolidati tal-impriżi kollha fil-grupp li jkollhom individwalment assi totali ta' anqas minn EUR 15-il biljun u li jwettqu kwalunkwe waħda mill-attivitajiet imsemmija fil-punti (3) u (6) tat-Taqsima A tal-Anness I għad-Direttiva 2014/65/UE ikun ugwali għal jew jaqbeż l-EUR 15-il biljun, kollha kemm huma ikkalkolati bħala medja tat-12-il xahar preċedenti, eskluż il-valur tal-assi individwali ta' kwalunkwe sussidjarja stabbilita barra mill-Unjoni li twettaq waħda mill-attivitajiet imsemmija f'dan is-subparagrafu; jew
                        
                     
                           (c)
                        
                        
                           id-ditta tal-investiment hija soġġetta għal deċiżjoni mill-awtorità kompetenti f'konformità mal-Artikolu 5 tad-Direttiva (UE) 2019/2034.
                        
                     Id-ditti tal-investiment imsemmija f'dan il-paragrafu għandhom ikunu ssorveljati għall-konformità mar-rekwiżiti prudenzjali skont it-Titoli VII u VIII tad-Direttiva 2013/36/UE, inkluż għall-finijiet tal-istabbiliment tas-superviżur ta' konsolidazzjoni meta tali ditti tal-investiment ikunu jappartjenu lil grupp ta' ditti tal-investiment kif definit fil-punt (25) tal-Artikolu 4(1) ta' dan ir-Regolament.
            
            
               3.   Id-deroga prevista fil-paragrafu 2 ma japplikax meta ditta tal-investiment ma tissodisfax aktar xi limitu massimu stabbilit f'dak il-paragrafu, ikkalkolat fuq perijodu ta' 12-il xahar konsekuttivi jew meta awtorità kompetenti tiddeċiedi dan f'konformità mal-Artikolu 5 tad-Direttiva (UE) 2019/2034. Id-ditta tal-investiment għandha tinnotifika lill-awtorità kompetenti mingħajr dewmien bla bżonn bi kwalunkwe ksur ta' livell limitu matul dak il-perijodu.
            
            
               4.   Id-ditti tal-investiment li jissodisfaw il-kondizzjonijiet stabbiliti fil-paragrafu 2 għandha tibqa' soġġetta għar-rekwiżiti tal-Artikoli 55 u 59.
            
            
               5.   Permezz ta' deroga mill-paragrafu 1, l-awtoritajiet kompetenti jistgħu jippermettu ditta tal-investiment awtorizzata u ssorveljata skont id-Direttiva 2014/65/UE li twettaq kwalunkwe waħda mill-attivitajiet imsemmija fil-punti (3) u (6) tat-Taqsima A tal-Anness I għad-Direttiva 2014/65/UE tapplika r-rekwiżiti tar-Regolament (UE) Nru 575/2013 meta jiġu ssodisfati l-kondizzjonijiet kollha li ġejjin:
               
                           (a)
                        
                        
                           id-ditta tal-investiment hija sussidjarja u hija inkluża fis-superviżjoni fuq bażi konsolidata ta' istituzzjoni ta' kreditu, kumpannija holding finanzjarja jew kumpannija holding finanzjarja mħallta, f'konformità mad-dispożizzjonijiet tal-Kapitolu 2 tat-Titolu II, l-Ewwel Parti tar-Regolament (UE) Nru 575/2013;
                        
                     
                           (b)
                        
                        
                           id-ditta tal-investiment tinnotifika lill-awtorità kompetenti skont dan ir-Regolament u lis-superviżur konsolidanti, jekk applikabbli;
                        
                     
                           (c)
                        
                        
                           l-awtorità' kompetenti hija sodisfatta li l-applikazzjoni tar-rekwiżiti tal-fondi proprji tar-Regolament (UE) Nru 575/2013 fuq bażi individwali għad-ditta tal-investiment u fuq bażi konsolidata għall-grupp, kif applikabbli, hija prudenzjalment soda, ma tirriżultax fi tnaqqis tar-rekwiżiti ta' fondi proprji tad-ditta tal-investiment skont dan ir-Regolament, u mhijiex imwettqa għall-iskop ta' arbitraġġ regolatorju.
                        
                     L-awtoritajiet kompetenti għandhom jinfurmaw lid-ditta tal-investiment dwar deċiżjoni biex tippermetti l-applikazzjoni tar-Regolament (UE) Nru 575/2013 u d-Direttiva 2013/36/UE skont l-ewwel subparagrafu fi żmien xahrejn minn meta jirċievu notifika msemmija fil-punt (b) tal-ewwel subparagrafu ta’ dan il-paragrafu, u għandhom jinfurmaw lill-ABE dwar dan. Meta awtorità kompetenti tirrifjuta li tippermetti l-applikazzjoni tar-Regolament (UE) Nru 575/2013 u d-Direttiva 2013/36/UE, hija għandha tipprovdi raġunijiet kompluti.
               Id-ditti tal-investiment imsemmija f'dan il-paragrafu għandhom ikunu ssorveljati għall-konformità mar-rekwiżiti prudenzjali skont it-Titoli VII u VIII tad-Direttiva 2013/36/UE, inkluż għall-finijiet tal-istabbiliment tas-superviżur ta' konsolidazzjoni meta tali ditti tal-investiment ikunu jappartjenu lil grupp ta' ditti tal-investiment kif definit fil-punt (25) tal-Artikolu 4(1) ta' dan ir-Regolament.
               Għall-finijiet ta' dan il-paragrafu, għandu japplika l-Artikolu 7 tar-Regolament (UE) Nru 575/2013.
            
         
         
            Artikolu 2
            Setgħat superviżorji
            Għall-finijiet tal-iżgurar tal-konformità ma' dan ir-Regolament, l-awtoritajiet kompetenti għandhom ikollhom is-setgħat u għandhom isegwu l-proċeduri stipulati fid-Direttiva (UE) 2019/2034.
         
         
            Artikolu 3
            Applikazzjoni ta' rekwiżiti aktar stretti mid-ditti tal-investiment
            Dan ir-Regolament ma għandux iwaqqaf lid-ditti tal-investiment milli jżommu fondi proprji u l-komponenti u l-assi likwidi tagħhom f'eċċess ta', jew japplikaw miżuri li jkunu aktar stretti minn, dawk meħtieġa minn dan ir-Regolament.
         
         
            Artikolu 4
            Definizzjonijiet
            
               1.   Għall-finijiet ta' dan ir-Regolament, japplikaw id-definizzjonijiet li ġejjin:
               
                           (1)
                        
                        
                           "impriża ta' servizzi anċillari" tfisser impriża li l-attività ewlenija tagħha tikkonsisti f'li jkollha jew f'li tamministra proprjetà, tamministra servizzi ta' proċessar ta' data, jew attività simili li hija anċillari għall-attività ewlenija ta' ditta tal-investiment waħda jew aktar;
                        
                     
                           (2)
                        
                        
                           "kumpannija tal-ġestjoni tal-assi" tfisser kumpannija tal-ġestjoni tal-assi kif definit fil-punt (19) tal-Artikolu 4 tar-Regolament (UE) Nru 575/2013;
                        
                     
                           (3)
                        
                        
                           "membru tal-ikklerjar" tfisser impriża stabbilita fi Stat Membru li tissodisfa d-definizzjoni fil-punt (14) tal-Artikolu 2 tar-Regolament (UE) Nru 648/2012 tal-Parlament Ewropew u tal-Kunsill (17);
                        
                     
                           (4)
                        
                        
                           "klijent" tfisser klijent kif definit fil-punt (9) tal-Artikolu 4(1) tad-Direttiva 2014/65/UE ħlief li, għall-fini tal-Parti Erbgħa ta’ dan ir-Regolament, "klijent" tfisser kwalunkwe kontroparti tad-ditta tal-investiment;
                        
                     
                           (5)
                        
                        
                           "negozjant tal-komoditajiet u tal-kwoti tal-emissjonijiet" tfisser negozjant tal-komoditajiet u tal-kwoti tal-emissjonijiet kif definiti fil-punt (150) tal-Artikolu 4(1) tar-Regolament (UE) Nru 575/2013;
                        
                     
                           (6)
                        
                        
                           "derivati ta' komoditajiet" tfisser derivati ta' komoditajiet kif definiti fil-punt (30) tal-Artikolu 2(1) tar-Regolament (UE) Nru 600/2014;
                        
                     
                           (7)
                        
                        
                           "awtorità kompetenti" tfisser awtorità kompetenti kif definita fil-punt (5) tal-Artikolu 3(1) tad-Direttiva (UE) 2019/2034.;
                        
                     
                           (8)
                        
                        
                           "istituzzjoni ta' kreditu" tfisser istituzzjoni ta' kreditu kif definita fil-punt (1) tal-Artikolu 4(1) tar-Regolament (UE) Nru 575/2013;
                        
                     
                           (9)
                        
                        
                           "negozjar akkont tagħhom infushom" tfisser negozjar fl-istess isem kif definit fil-punt (6) tal-Artikolu 4(1) tad-Direttiva 2014/65/UE;
                        
                     
                           (10)
                        
                        
                           "derivati" tfisser derivati kif definiti fil-punt (29) tal-Artikolu 2(1) tar-Regolament (UE) Nru 600/2014;
                        
                     
                           (11)
                        
                        
                           "sitwazzjoni konsolidata " tfisser is-sitwazzjoni li tirriżulta mill-applikazzjoni tar-rekwiżiti ta' dan ir-Regolament skont l-Artikolu 7 għal ditta tal-investiment prinċipali tal-Unjoni, kumpannija holding ta' investiment prinċipali jew kumpannija holding finanzjarja mħallta prinċipali tal-Unjoni daqs li kieku dik l-impriża, flimkien mad-ditti tal-investiment, l-istituzzjonijiet finanzjarji, l-impriżi anċillari tas-servizzi u l-aġenti marbuta kollha fil-grupp tad-ditta tal-investiment kienu jiffurmaw ditta tal-investiment unika; għall-fini ta' din id-definizzjoni, it-termini "ditta tal-investiment", "istituzzjoni finanzjarja", "impriża anċillari tas-servizzi" u "aġent marbut" għandhom japplikaw ukoll għal impriżi stabbiliti f'pajjiżi terzi li, kieku kienu stabbiliti fl-Unjoni, jissodisfaw id-definizzjonijiet ta' dawk it-termini;
                        
                     
                           (12)
                        
                        
                           "bażi konsolidata" tfisser fuq il-bażi tas-sitwazzjoni konsolidata;
                        
                     
                           (13)
                        
                        
                           "eżekuzzjoni tal-ordnijiet f'isem il-klijenti" tfisser l-eżekuzzjoni tal-ordnijiet f'isem il-klijenti kif definit fil-punt (5) tal-Artikolu 4(1) tad-Direttiva 2014/65/UE;
                        
                     
                           (14)
                        
                        
                           "istituzzjoni finanzjarja" tfisser impriża oħra għajr istituzzjoni ta' kreditu jew ditta tal-investiment, u għajr kumpannija holding industrijali pura, li l-attività prinċipali tagħha hija l-akkwiżizzjoni ta' parteċipazzjonijiet jew li twettaq waħda, jew aktar, mill-attivitajiet elenkati fil-punti (2) sa (12) u fil-punt (15) tal-Anness I għad-Direttiva 2013/36/UE, inkluż kumpannija holding finanzjarja, kumpannija holding finanzjarja mħallta, kumpannija holding ta' investiment, istituzzjoni ta' pagament fis-sens tad-Direttiva (UE) 2015/2366 tal-Parlament Ewropew u tal-Kunsill (18), u kumpannija tal-ġestjoni tal-assi, iżda esklużi kumpaniji holding tal-assigurazzjoni u kumpaniji holding tal-assigurazzjoni b'attività mħallta kif definiti fil-punt (g) tal-Artikolu 212(1) tad-Direttiva 2009/138/KE tal-Parlament Ewropew u tal-Kunsill (19);
                        
                     
                           (15)
                        
                        
                           "strument finanzjarju" tfisser strument finanzjarju kif definit fil-punt (15) tal-Artikolu 4(1) tad-Direttiva 2014/65/UE;
                        
                     
                           (16)
                        
                        
                           "kumpannija holding finanzjarja" tfisser kumpannija azzjonarja finanzjarja kif definit fil-punt (20) tal-Artikolu 4(1) tar-Regolament (UE) Nru 575/2013;
                        
                     
                           (17)
                        
                        
                           "entità tas-settur finanzjarju" tfisser entità tas-settur finanzjarju kif definita fil-punt (27) tal-Artikolu 4(1) tar-Regolament (UE) Nru 575/2013;
                        
                     
                           (18)
                        
                        
                           "kapital inizjali" tfisser kapital inizjali kif definit fil-punt (18) tal-Artikolu 3(1) tad-Direttiva (UE) 2019/2034;
                        
                     
                           (19)
                        
                        
                           "grupp ta' klijenti konnessi" tfisser grupp ta' klijenti konnessi kif definit fil-punt (39) tal-Artikolu 4(1) tar-Regolament (UE) Nru 575/2013;
                        
                     
                           (20)
                        
                        
                           "parir dwar l-investiment" tfisser parir dwar investiment kif definit fil-punt (4) tal-Artikolu 4(1) tad-Direttiva 2014/65/UE;
                        
                     
                           (21)
                        
                        
                           "parir dwar l-investiment ta' natura kontinwa" tfisser il-forniment rikorrenti ta' parir dwar l-investiment kif ukoll il-valutazzjoni u l-monitoraġġ jew l-eżami mill-ġdid kontinwi jew perjodiċi ta' portafoll ta' klijent ta' strumenti finanzjarji, inkluż ta' investimenti mwettqa mill-klijent abbażi ta' arranġament kuntrattwali;
                        
                     
                           (22)
                        
                        
                           "ditta tal-investiment" tfisser ditta tal-investiment kif definita fil-punt (1) tal-Artikolu 4(1) tad-Direttiva 2014/65/UE;
                        
                     
                           (23)
                        
                        
                           "kumpannija holding ta' investiment" tfisser istituzzjoni finanzjarja, li s-sussidjarji tagħha huma esklużivament jew prinċipalment ditti tal-investiment jew istituzzjonijiet finanzjarji, fejn mill-inqas waħda mit-tali sussidjarji hija ditta tal-investiment, u li mhix kumpannija azzjonarja finanzjarja kif definit fil-punt (20) tal-Artikolu 4(1) tar-Regolament (UE) Nru 575/2013;
                        
                     
                           (24)
                        
                        
                           "servizzi u attivitajiet ta' investiment" tfisser servizzi u attivitajiet ta' investiment kif definiti fil-punt (2) tal-Artikolu 4(1) tad-Direttiva 2014/65/UE;
                        
                     
                           (25)
                        
                        
                           "grupp ta' ditti tal-investiment" tfisser grupp ta' impriżi li jikkonsisti f'impriża prinċipali u s-sussidjarji tagħha jew f'impriżi li jissodisfaw il-kondizzjonijiet stabbiliti fl-Artikolu 22 tad-Direttiva 2013/34/UE tal-Parlament Ewropew u tal-Kunsill (20), li mill-inqas waħda minnhom hija ditta tal-investiment u li ma jinkludix istituzzjoni ta' kreditu;
                        
                     
                           (26)
                        
                        
                           "Fatturi-K" tfisser rekwiżiti tal-fondi proprji stabbiliti fit-Titolu II tal-Parti Tlieta għal riskji li ditta tal-investiment toħloq għall-klijenti, għas-swieq jew għaliha nnifisha;
                        
                     
                           (27)
                        
                        
                           " assi mmaniġġjati" jew " AUM" " tfisser il-valur tal-assi li ditta tal-investiment timmaniġġja għall-klijenti tagħha kemm taħt arranġamenti ta' ġestjoni tal-portafoll diskrezzjonali kif ukoll nondiskrezzjonali li jikkostitwixxu parir ta' investiment ta' natura kontinwa;
                        
                     
                           (28)
                        
                        
                           'flus tal-klijenti miżmuma' jew " CMH" tfisser l-ammont ta' flus tal-klijenti li ditta tal-investiment iżżomm, b'kont meħud tal-arranġamenti legali fir-rigward tas-segregazzjoni tal-assi u irrispettivament mir-reġim kontabilistiku nazzjonali applikabbli għall-flus tal-klijenti miżmuma mid-ditta tal-investiment;
                        
                     
                           (29)
                        
                        
                           " assi salvagwardjati u amministrati " jew" ASA" tfisser il-valur tal-assi li ditta tal-investiment tissalvagwardja u tamministra għall-klijenti, irrispettivament minn jekk l-assi jidhrux fil-karta tal-bilanċ tad-ditta tal-investiment jew humiex segregati f'kontijiet oħra;
                        
                     
                           (30)
                        
                        
                           ordnijiet tal-klijenti mmaniġġati " jew " COH" tfisser il-valur tal-ordnijiet li ditta tal-investiment timmaniġġa għall-klijenti, permezz tar-riċevuta u t-trażmissjoni ta' ordnijiet tal-klijenti u permezz tal-eżekuzzjoni tal-ordnijiet f'isem il-klijenti;
                        
                     
                           (31)
                        
                        
                           "riskju tal-konċentrazzjoni" jew " CON" tfisser l-iskoperturi fil-portafoll tan-negozjar ta' ditta tal-investiment lil klijent jew grupp ta' klijenti konnessi li l-valur tagħhom jaqbeż il-limiti fl-Artikolu 37(1);
                        
                     
                           (32)
                        
                        
                           marġni tal-ikklerjar mogħti" jew " CMG" tfisser l-ammont tal-marġni totali rikjest minn membru tal-ikklerjar jew minn kontroparti ċentrali li tikkwalifika, fejn l-eżekuzzjoni u s-saldu ta' tranżazzjonijiet ta' ditta tal-investiment li tinnegozja akkont tagħha nfisha jseħħu taħt ir-responsabbiltà ta' membru tal-ikklerjar jew ta' kontroparti ċentrali li tikkwalifika;
                        
                     
                           (33)
                        
                        
                           " fluss tan-negozjar ta' kuljum " jew " DTF" tfisser il-valur ta' kuljum tat-tranżazzjonijiet li ditta tal-investiment iddaħħal permezz tan-negozjar akkont tagħha nfisha jew bl-eżekuzzjoni tal-ordnijiet f'isem il-klijenti f'isimha stess, eskluż il-valur tal-ordnijiet li ditta tal-investiment timmaniġġa għall-klijenti billi tirċievi u tittrasmetti ordnijiet tal-klijenti u permezz tal-eżekuzzjoni tal-ordnijiet f'isem il-klijenti li diġà huma meqjusa fl-ambitu tal-ordinijiet tal-klijenti mmaniġġati;
                        
                     
                           (34)
                        
                        
                           riskju ta' pożizzjoni netta " jew " NPR" tfisser il-valur tat-tranżazzjonijiet irreġistrati fil-portafoll tan-negozjar ta' ditta tal-investiment;
                        
                     
                           (35)
                        
                        
                           inadempjenza tal-kontroparti tan-negozjar "jew " TCD" tfisser l-iskoperturi fil-portafoll tan-negozjar ta' ditta tal-investiment fi strumenti u tranżazzjonijiet imsemmija fl-Artikolu 25 li jwasslu għar-riskju ta' inadempjenza tal-kontroparti tan-negozjar;
                        
                     
                           (36)
                        
                        
                           "valur tas-suq attwali" jew "CMV" tfisser il-valur tas-suq nett tal-portafoll ta' tranżazzjonijiet jew komponenti tat-titoli soġġetti għal netting f'konformità mal-Artikolu 31, fejn kemm valuri tas-suq pożittivi kif ukoll negattivi jintużaw fil-kalkolu tas-CMV;
                        
                     
                           (37)
                        
                        
                           "tranżazzjonijiet b'saldu fit-tul" tfisser tranżazzjonijiet b'saldu twil kif definit fil-punt (2) tal-Artikolu 272 tar-Regolament (UE) Nru 575/2013;
                        
                     
                           (38)
                        
                        
                           "tranżazzjoni ta' self b'marġini" tfisser tranżazzjonijiet ta' self b'marġini kif definit fil-punt (10) tal-Artikolu 3 tar-Regolament (UE) 2015/2365 tal-Parlament Ewropew u tal-Kunsill (21);
                        
                     
                           (39)
                        
                        
                           "korp maniġerjali" tfisser korp maniġerjali kif definit fil-punt (36) tal-Artikolu 4(1) tad-Direttiva 2014/65/UE;
                        
                     
                           (40)
                        
                        
                           "kumpannija holding finanzjarja mħallta" tfisser kumpannija azzjonarja finanzjarja mħallta kif definit fil-punt (15) tal-Artikolu 2 tad-Direttiva 2002/87/KE tal-Parlament Ewropew u tal-Kunsill (22);
                        
                     
                           (41)
                        
                        
                           "entrata ma tidhirx fil-karta tal-bilanċ" tfisser kwalunkwe wieħed mill-elementi msemmijin fl-Anness I għar-Regolament (UE) Nru 575/2013;
                        
                     
                           (42)
                        
                        
                           "impriża prinċipali" tfisser impriża prinċipali skont it-tifsira fil-punt (9) tal-Artikolu 2 u l-Artikolu 22 tad-Direttiva 2013/34/UE;
                        
                     
                           (43)
                        
                        
                           "parteċipazzjoni" tfisser holding kif definit fil-punt (35) tal-Artikolu 4(1) tar-Regolament (UE) Nru 575/2013;
                        
                     
                           (44)
                        
                        
                           "profitt" tfisser profitt kif definit fil-punt (121) tal-Artikolu 4(1) tar-Regolament (UE) Nru 575/2013;
                        
                     
                           (45)
                        
                        
                           "kontroparti ċentrali li tikkwalifika" jew "QCCP" tfisser kontroparti ċentrali li tikkwalifika kif definita fil-punt (88) tal-Artikolu 4(1) tar-Regolament (UE) Nru 575/2013;
                        
                     
                           (46)
                        
                        
                           "ġestjoni tal-portafoll" tfisser ġestjoni tal-portafolli kif definit fil-punt (8) tal-Artikolu 4(1) tad-Direttiva 2014/65/UE;
                        
                     
                           (47)
                        
                        
                           "holding kwalifikattiva" tfisser holding kwalifikattiva kif definita fil-punt (36) tal-Artikolu 4(1) tar-Regolament (UE) Nru 575/2013;
                        
                     
                           (48)
                        
                        
                           "transazzjoni ta' finanzjament tat-titoli" jew "SFT" tfisser SFT kif definit fil-punt (11) tal-Artikolu 3 tar-Regolament (UE) 2015/;
                        
                     
                           (49)
                        
                        
                           "kontijiet segregati", għall-finijiet tat-Tabella 1 fl-Artikolu 15(2), tfisser kontijiet ma' entitajiet fejn il-flus tal-klijenti miżmuma minn ditta tal-investiment ikunu depożitati skont l-Artikolu 4 tad-Direttiva Delegata tal-Kummissjoni (UE) 2017/593 (23) u, fejn applikabbli, fejn il-liġi nazzjonali tipprovdi li, fil-każ ta' insolvenza jew dħul f'riżoluzzjoni jew amministrazzjoni tad-ditta tal-investiment, il-flus tal-klijenti ma jistgħux jintużaw biex jiġu ssodisfati pretensjonijiet fir-rigward tad-ditta tal-investiment minbarra pretensjonijiet mill-klijent;
                        
                     
                           (50)
                        
                        
                           "tranżazzjoni ta' riakkwist" tfisser tranżazzjoni ta' riakkwist kif definit fil-punt (9) tal-Artikolu 3 tar-Regolament (UE) 2015/2365;
                        
                     
                           (51)
                        
                        
                           "sussidjarja" tfisser impriża sussidjarja skont it-tifsira tal-punt (10) tal-Artikolu 2 u fit-tifsira tal-Artikolu 22 tad-Direttiva 2013/34/UE, inkluża kwalunkwe sussidjarja ta' impriża sussidjarja ta' impriża prinċipali aħħarija;
                        
                     
                           (52)
                        
                        
                           "aġent marbut" tfisser aġent marbut kif definit fil-punt (29) tal-Artikolu 4(1) tad-Direttiva 2014/65/UE;
                        
                     
                           (53)
                        
                        
                           "dħul gross totali" tfisser l-introjtu operatorju annwali ta' ditta tal-investiment, b'rabta mas-servizzi u l-attivitajiet ta' investiment tad-ditta tal-investiment li hi awtorizzata twettaq, inkluż introjtu li jirriżulta minn imgħax riċevibbli, minn ishma u minn titoli oħra kemm jekk b'rendita fissa jew varjabbli, minn kummissjoni u tariffi, kwalunkwe gwadann u telf li d-ditti tal-investiment iġarrbu fl-assi ta' negozjar tagħhom, fl-assi miżmuma b'valur ġust, jew minn attivitajiet ta' ħħeġġjar, iżda eskluż kwalunkwe introjtu li mhuwiex marbut mas-servizzi u l-attivitajiet ta' investiment imwettqa;
                        
                     
                           (54)
                        
                        
                           "portafoll tan-negozjar" tfisser il-pożizzjonijiet kollha fl-istrumenti finanzjarji u l-komoditajiet f'idejn ditta tal-investiment, jew bil-ħsieb ta' negozju jew sabiex ikunu ħħeġġjati l-pożizzjonijiet miżmuma bil-ħsieb ta' negozjar;
                        
                     
                           (55)
                        
                        
                           "pożizzjonijiet miżmuma bil-ħsieb ta' negozjar" tfisser kwalunkwe waħda minn dawn li ġejjin:
                           
                                       (a)
                                    
                                    
                                       pożizzjonijiet proprjetarji u pożizzjonijiet li jirriżultaw minn servizzi għall-klijenti u ġenerazzjoni tas-suq;
                                    
                                 
                                       (b)
                                    
                                    
                                       pożizzjonijiet maħsuba li jiġu mibjugħa mill-ġdid fit-terminu qasir;
                                    
                                 
                                       (c)
                                    
                                    
                                       pożizzjonijiet maħsuba għal benefiċċju minn differenzi fil-prezz reali jew mistennija f'terminu qasir bejn il-prezzijiet tax-xiri u l-prezzijiet tal-bejgħ jew minn varjazzjonijiet oħra fil-prezz jew fir-rata tal-imgħax;
                                    
                                 
                     
                           (56)
                        
                        
                           "ditta tal-investiment prinċipali tal-Unjoni" tfisser ditta tal-investiment fi Stat Membru li tkun parti minn grupp ta' ditta tal-investiment u li jkollha ditta tal-investiment jew istituzzjoni finanzjarja bħala sussidjarja jew li jkollha parteċipazzjoni f'tali ditta tal-investiment jew istituzzjoni finanzjarja, u li fiha nnifisha ma tkunx sussidjarja ta' ditta tal-investiment oħra awtorizzata f'xi Stat Membru, jew ta' kumpannija azzjonarja ta' investiment jew kumpannija holding finanzjarja mħallta stabbilita fi kwalunkwe Stat Membru;
                        
                     
                           (57)
                        
                        
                           "kumpannija azzjonarja ta' investiment prinċipali tal-Unjoni" tfisser kumpannija azzjonarja ta' investiment fi Stat Membru li tkun parti minn grupp ta' ditta tal-investiment u li hi stess ma tkunx sussidjarja ta' ditta tal-investiment awtorizzata fi kwalunkwe Stat Membru jew ta' kumpannija azzjonarja ta' investiment oħra fi kwalunkwe Stat Membru;
                        
                     
                           (58)
                        
                        
                           "kumpannija holding finanzjarja mħallta" tfisser impriża prinċipali ta' grupp ta' ditti tal-investiment li hi kumpannija holding finanzjarja mħallta kif definit fil-punt (15) tal-Artikolu 2 tad-Direttiva 2002/87/KE.
                        
                     
            
               2.   Il-Kummissjoni għandha s-setgħa li tadotta atti delegati skont l-Artikolu 56 biex tissupplimenta dan ir-Regolament billi tiċċara d-definizzjonijiet stabbiliti fil-paragrafu 1 biex:
               
                           (a)
                        
                        
                           tiżgura l-applikazzjoni uniformi ta' dan ir-Regolament;
                        
                     
                           (b)
                        
                        
                           fl-applikazzjoni ta' dan ir-Regolament, tingħata kunsiderazzjoni għall-iżviluppi fis-swieq finanzjarji.
                        
                     
         
         TITOLU II
         
            LIVELL TAL-APPLIKAZZJONI TAR-REKWIŻITI
         
         
            KAPITOLU 1
         
         
            
               Applikazzjoni tar-rekwiżiti fuq bażi individwali
            
         
         
            Artikolu 5
            Prinċipju ġenerali
            Id-ditti tal-investiment għandhom jikkonformaw mar-rekwiżiti stabbiliti fil-Parti Tnejn sa Parti Sebgħa fuq bażi individwali.
         
         
            Artikolu 6
            Eżenzjonijiet
            
               1.   L-awtoritajiet kompetenti jistgħu jeżentaw lil ditta tal-investiment mill-applikazzjoni tal-Artikolu 5 fir-rigward tal-Parti Tnejn, Tlieta, Erbgħa, Sitta u Sebgħa, fejn japplikaw dawn il-kondizzjonijiet kollha li ġejjin:
               
                           (a)
                        
                        
                           id-ditta tal-investiment tissodisfa l-kondizzjonijiet ta' kwalifika bħala ditta tal-investiment żgħira u mhux interkonnessa stabbilit fl-Artikolu 12(1);
                        
                     
                           (b)
                        
                        
                           tiġi ssodisfata waħda mill-kondizzjonijiet li ġejjin:
                           
                                       (i)
                                    
                                    
                                       id-ditta tal-investiment hija sussidjarja u hija inkluża fis-superviżjoni fuq bażi konsolidata ta' istituzzjoni ta' kreditu, kumpannija holding finanzjarja jew kumpannija holding finanzjarja mħallta, f'konformità mad-dispożizzjonijiet tal-Kapitolu 2 tat-Titolu II tal-Ewwel Parti tar-Regolament (UE) Nru 575/2013;
                                    
                                 
                                       (ii)
                                    
                                    
                                       id-ditta tal-investiment hija sussidjarja u hija inkluża fi grupp ta' ditti tal-investiment b'superviżjoni fuq bażi konsolidata f'konformità mal-Artikolu 7;
                                    
                                 
                     
                           (c)
                        
                        
                           kemm id-ditta tal-investiment kif ukoll l-impriża prinċipali tagħha huma soġġetti għal awtorizzazzjoni u għal superviżjoni mill-istess Stat Membru;
                        
                     
                           (d)
                        
                        
                           l-awtoritajiet kompetenti għas-superviżjoni fuq bażi konsolidata f'konformità mar-Regolament (UE) Nru 575/2013 jew f'konformità mal-Artikolu 7 ta' dan ir-Regolament jaqblu ma' eżenzjoni tali;
                        
                     
                           (e)
                        
                        
                           il-fondi proprji huma mqassma b’mod adegwat bejn l-impriża prinċipali u d-ditta tal-investiment u jiġu ssodisfati l-kondizzjonijiet kollha li ġejjin:
                           
                                       (i)
                                    
                                    
                                       ma hemm l-ebda impediment prattiku jew ġuridiku materjali attwali jew previst għat-trasferiment fil-pront ta’ kapital jew ħlas lura ta’ obbligazzjonijiet mill-impriża prinċipali;
                                    
                                 
                                       (ii)
                                    
                                    
                                       mal-approvazzjoni minn qabel tal-awtorità kompetenti, l-impriża prinċipali tiddikjara li tiggarantixxi l-impenji li daħlet għalihom id-ditta tal-investiment jew li r-riskji fid-ditta tal-investiment huma ta’ interess negliġibbli;
                                    
                                 
                                       (iii)
                                    
                                    
                                       il-proċeduri ta’ evalwazzjoni, ta’ kejl u ta’ kontroll tar-riskji tal-impriża prinċipali jinkludu lid-ditta tal-investiment; u
                                    
                                 
                                       (iv)
                                    
                                    
                                       l-impriża prinċipali għandha aktar minn 50 % tad-drittijiet tal-vot marbuta mal-ishma fil-kapital tad-ditta tal-investiment jew għandha d-dritt li taħtar jew tneħħi maġġoranza tal-membri tal-korp maniġerjali tad-ditta tal-investiment.
                                    
                                 
                     
            
               2.   L-awtoritajiet kompetenti jistgħu jeżentaw lid-ditti tal-investiment mill-applikazzjoni tal-Artikolu 5 fir-rigward tal-Parti Sitta, meta jiġu ssodisfati l-kondizzjonijiet kollha li ġejjin:
               
                           (a)
                        
                        
                           id-ditta tal-investiment tissodisfa l-kondizzjonijiet ta' kwalifika bħala ditta tal-investiment żgħira u mhux interkonnessa stabbilit fl-Artikolu 12(1);
                        
                     
                           (b)
                        
                        
                           id-ditta tal-investiment hija sussidjarja u hija inkluża fis-superviżjoni fuq bażi konsolidata ta' impriża tal-assigurazzjoni jew tar-riassigurazzjoni f'konformità mal-Artikolu 228 tad-Direttiva 2009/138/KE;
                        
                     
                           (c)
                        
                        
                           kemm id-ditta tal-investiment kif ukoll l-impriża prinċipali tagħha huma soġġetti għal awtorizzazzjoni u għal superviżjoni mill-istess Stat Membru;
                        
                     
                           (d)
                        
                        
                           l-awtoritajiet kompetenti għas-superviżjoni fuq bażi konsolidata f'konformità mad-Direttiva 2009/138/KE jaqblu dwar eżenzjoni bħal din;
                        
                     
                           (e)
                        
                        
                           il-fondi proprji huma mqassma b’mod adegwat bejn l-impriża prinċipali u d-ditta tal-investiment, u jiġu ssodisfati l-kondizzjonijiet kollha li ġejjin:
                           
                                       (i)
                                    
                                    
                                       ma hemm l-ebda impediment prattiku jew ġuridiku materjali attwali jew previst għat-trasferiment fil-pront ta’ kapital jew ħlas lura ta’ obbligazzjonijiet mill-impriża prinċipali;
                                    
                                 
                                       (ii)
                                    
                                    
                                       mal-approvazzjoni minn qabel tal-awtorità kompetenti, l-impriża prinċipali tiddikjara li tiggarantixxi l-impenji li daħlet għalihom id-ditta tal-investiment jew li r-riskji fid-ditta tal-investiment huma ta’ interess negliġibbli;
                                    
                                 
                                       (iii)
                                    
                                    
                                       il-proċeduri ta’ evalwazzjoni, ta’ kejl u ta’ kontroll tar-riskji tal-impriża prinċipali jinkludu lid-ditta tal-investiment; u
                                    
                                 
                                       (iv)
                                    
                                    
                                       l-impriża prinċipali għandha aktar minn 50 % tad-drittijiet tal-vot marbuta mal-ishma fil-kapital tad-ditta tal-investiment jew għandha d-dritt li taħtar jew tneħħi maġġoranza tal-membri tal-korp maniġerjali tad-ditta tal-investiment.
                                    
                                 
                     
            
               3.   L-awtoritajiet kompetenti jistgħu jeżentaw lid-ditti tal-investiment mill-applikazzjoni tal-Artikolu 5 fir-rigward tal-Parti Ħamsa meta jiġu ssodisfati l-kondizzjonijiet kollha li ġejjin:
               
                           (a)
                        
                        
                           id-ditta tal-investiment tkun inkluża fis-superviżjoni fuq bażi konsolidata f'konformità mal-Kapitolu 2 tat-Titolu II tal-Ewwel Parti tar-Regolament (UE) Nru 575/2013 jew tkun inkluża fi grupp ta’ ditti tal-investiment li għalih japplika l-Artikolu 7(3) ta’ dan ir-Regolament u l-eżenzjoni prevista fl-Artikolu 7(4) ma tapplikax;
                        
                     
                           (b)
                        
                        
                           l-impriża prinċipali fuq bażi konsolidata timmonitorja u tissorvelja fi kwalunkwe ħin il-pożizzjonijiet ta’ likwidità tal-istituzzjonijiet u d-ditti tal-investiment kollha fi ħdan il-grupp jew sottogrupp, li jkunu soġġetti għar-rinunzja u tiżgura livell suffiċjenti ta' likwidità għal dawk l-istituzzjonijiet u d-ditti tal-investiment kollha;
                        
                     
                           (c)
                        
                        
                           l-impriża prinċipali u d-ditta tal-investiment daħlu f’kuntratti li, għas-sodisfazzjon tal-awtoritajiet kompetenti, jipprevedu l-moviment liberu tal-fondi bejn l-impriża prinċipali u d-ditta tal-investiment sabiex ikunu jistgħu jissodisfaw l-obbligi individwali u konġunti tagħhom meta jsiru dovuti;
                        
                     
                           (d)
                        
                        
                           ma hemm l-ebda impediment prattiku jew legali materjali attwali jew previst għas-sodisfazzjon tal-kuntratti msemmija fil-punt (c);
                        
                     
                           (e)
                        
                        
                           l-awtoritajiet kompetenti għas-superviżjoni fuq bażi konsolidata f’konformità mar-Regolament (UE) Nru 575/2013 jew f'konformità mal-Artikolu 7 ta' dan ir-Regolament jaqblu ma' eżenzjoni tali.
                        
                     
         
         
            KAPITOLU 2
         
         
            
               Konsolidazzjoni prudenzjali u eżenzjonijiet għal grupp ta’ ditti tal-investiment
            
         
         
            Artikolu 7
            Konsolidazzjoni prudenzjali
            
               1.   Ditta tal-investiment prinċipali tal-Unjoni, kumpannija azzjonarja ta' investiment prinċipali tal-Unjoni u kumpannija azzjonarja finanzjarja mħallta prinċipali tal-Unjoni għandhom jikkonformaw mal-obbligi stabbiliti fil-Parti Tnejn, Tlieta, Erbgħa, Sitta u Sebgħa fuq il-bażi tas-sitwazzjoni konsolidata tagħhom. L-impriża prinċipali u dawk tas-sussidjarji tagħha li huma soġġetti għal dan ir-Regolament għandhom jistabbilixxu struttura organizzattiva xierqa u mekkaniżmi ta' kontroll intern adatti sabiex ikun żgurat li d-data meħtieġa għall-konsolidazzjoni tiġi debitament proċessata u mibgħuta. B’mod partikolari, l-impriża prinċipali għandha tiżgura li s-sussidjarji li ma humiex soġġetti għal dan ir-Regolament jimplimentaw l-arranġamenti, il-proċessi u l-mekkaniżmi biex tkun żgurata konsolidazzjoni korretta.
            
            
               2.   Għall-finijiet tal-paragrafu 1 ta' dan l-Artikolu, fl-applikazzjoni tal-Parti Tnejn fuq bażi konsolidata, ir-regoli stabbiliti fit-Titolu II tal-Parti Tnejn tar-Regolament (UE) Nru 575/2013 għandhom japplikaw ukoll għal ditti tal-investiment.
               Għal dak il-għan, fl-applikazzjoni tad-dispożizzjonijiet tal-Artikolu 84(1), l-Artikolu 85(1), u l-Artikolu 87(1) tar-Regolament (UE) Nru 575/2013 ir-referenzi għall-Artikolu 92(1) tar-Regolament (UE) Nru 575/2013 biss għandhom japplikaw u għandhom bħala riżultat jinftehmu bħala li jirreferu għar-rekwiżiti tal-fondi proprji stabbiliti taħt id-dispożizzjonijiet korrispondenti f'dan ir-Regolament.
            
            
               3.   Ditti ta' investiment prinċipali tal-Unjoni, kumpanniji azzjonarji ta' investiment prinċipali tal-Unjoni u kumpanniji azzjonarji finanzjarji mħallta prinċipali tal-Unjoni għandhom jikkonformaw mal-obbligi stabbiliti fil-Parti Ħamsa abbażi tas-sitwazzjonijiet konsolidata tagħhom.
            
            
               4.   B'deroga mill-paragrafu 3, l-awtoritajiet kompetenti jistgħu jeżentaw lill-impriża prinċipali mill-konformità ma' dak il-paragrafu, b'kont meħud tan-natura, il-kamp ta' applikazzjoni u l-kumplessità tal-grupp ta' ditti tal-investiment.
            
            
               5.   L-ABE għandha tiżviluppa abbozz ta' standards tekniċi regolatorji biex tispeċifika d-dettalji tal-kamp ta’ applikazzjoni u l-metodi għall-konsolidazzjoni prudenzjali ta' grupp ta' ditti tal-investiment, b'mod partikolari bil-għan li jiġi kkalkolat ir-rekwiżit tal-ispejjeż ġenerali fissi, ir-rekwiżit ta' kapital minimu permanenti, ir-rekwiżit tal-fattur-K abbażi tas-sitwazzjoni konsolidata tal-grupp ta’ ditti tal-investiment, u l-metodu u d-dettalji neċessarji biex ikun implimentat kif xieraq il-paragrafu 2.
               L-ABE għandha tippreżenta dak l-abbozz ta’ standards tekniċi regolatorji lill-Kummissjoni sas-26 ta’ Diċembru 2020.
               Il-Kummissjoni hija ddelegata s-setgħa li tissupplimenta dan ir-Regolament billi tadotta l-istandards tekniċi regolatorji msemmija fl-ewwel subparagrafu skont l-Artikoli 10 sa 14 tar-Regolament (UE) Nru 1093/2010.
            
         
         
            Artikolu 8
            It-test tal-kapital tal-grupp
            
               1.   B'deroga mill-Artikolu 7, l-awtoritajiet kompetenti jistgħu jippermettu l-applikazzjoni ta' dan l-Artikolu fil-każ ta' strutturi ta' gruppi li jitqiesu bħala sempliċi biżżejjed, dment li ma jkun hemm l-ebda riskju sinifikanti għall-klijenti jew għas-suq li jirriżulta mill-grupp ta' ditti tal-investiment inġenerali li nkella jkun jeħtieġ superviżjoni fuq bażi konsolidata. L-awtoritajiet kompetenti għandhom jinnotifikaw lill-ABE meta jippermettu l-applikazzjoni ta' dan l-Artikolu.
            
            
               2.   Għall-fini ta' dan ir-Regolament, għandhom japplikaw dawn li ġejjin:
               
                           (a)
                        
                        
                           "strumenti ta’ fondi proprji” tfisser "fondi proprji" kif definit fl-Artikolu 9 ta' dan ir-Regolament, mingħajr ma jiġi applikat it-tnaqqis imsemmi fil-punt (i) tal-Artikolu 36(1), il-punt (d) tal-Artikolu 56, u l-punt (d) tal-Artikolu 66 tar-Regolament (UE) Nru 575/2013;
                        
                     
                           (b)
                        
                        
                           it-termini “ditta tal-investiment”, “istituzzjoni finanzjarja”, “impriża ta' servizzi anċillari” u “aġent marbut” għandhom japplikaw ukoll għal impriżi stabbiliti f’pajjiżi terzi li, kieku kienu stabbiliti fl-Unjoni, jissodisfaw id-definizzjonijiet ta’ dawk it-termini fl-Artikolu 4.
                        
                     
            
               3.   Ditti ta' investiment prinċipali tal-Unjoni, kumpanniji azzjonarji ta' investiment prinċipali tal-Unjoni, kumpanniji azzjonarji finanzjarji mħallta prinċipali tal-Unjoni u kwalunkwe impriża prinċipali oħra li hija ditta tal-investiment, istituzzjonijiet finanzjarji, impriżi ta' servizzi anċillari jew aġenti marbuta fil-grupp ta' ditti tal-investiment għandu jkollhom minn tal-inqas strumenti ta' fondi proprji biżżejjed biex ikopru s-somma ta' dan li ġej:
               
                           (a)
                        
                        
                           is-somma tal-valur kontabilistiku sħiħ tal-impriżi, il-pretensjonijiet subordinati u l-istrumenti tagħhom kollha msemmija fil-punt (i) tal-Artikolu 36(1), il-punt (d) tal-Artikolu 56, u l-punt (d) tal-Artikolu 66 tar-Regolament (UE) Nru 575/2013 f’ditti tal-investiment, istituzzjonijiet finanzjarji, impriżi ta’ servizzi anċillari u aġenti marbuta fil-grupp ta’ ditti tal-investiment; u
                        
                     
                           (b)
                        
                        
                           l-ammont totali tal-obbligazzjonijiet kontinġenti tagħhom kollha favur ditti tal-investiment, istituzzjonijiet finanzjarji, impriżi ta’ servizzi anċillari u aġenti marbuta fil-grupp ta’ ditti tal-investiment.
                        
                     
            
               4.   L-awtoritajiet kompetenti jistgħu jippermettu lil kumpanija azzjonarja ta’ investiment prinċipali tal-Unjoni jew lil kumpanija holding finanzjarja mħallta prinċipali tal-Unjoni u lil kwalunkwe impriża prinċipali oħra li hija ditta tal-investiment, istituzzjoni finanzjarja, impriża ta’ servizzi anċillari jew aġent marbut fil-grupp ta’ ditti tal-investiment, biex ikollhom ammont inferjuri ta’ fondi proprji mill-ammont ikkalkolat skont il-paragrafu 1, dment li dan l-ammont ma jkunx inqas mis-somma tar-rekwiżiti ta’ fondi proprji imposti fuq bażi individwali fuq id-ditti tal-investiment sussidjarji tagħha, l-istituzzjonijiet finanzjarji, l-impriżi ta’ servizzi anċillari u fuq l-aġenti marbuta, u l-ammont totali ta’ kwalunkwe obbligazzjoni kontinġenti favur dawk l-entitajiet.
               Għall-fini ta’ dan il-paragrafu, ir-rekwiżiti ta’ fondi proprji għal impriżi sussidjarji kif imsemmi fl-ewwel subparagrafu u li jkunu jinsabu f’pajjiżi terzi għandhom ikunu rekwiżiti ta’ fondi proprji nozzjonali li jiżguraw livell sodisfaċenti ta’ prudenza biex ikunu koperti r-riskji li jirriżultaw minn dawk l-impriżi sussidjarji, kif approvati mill-awtoritajiet kompetenti rilevanti.
            
            
               5.   Ditti ta' investiment prinċipali tal-Unjoni, kumpaniji azzjonarji ta’ investiment prinċipali tal-Unjoni, u kumpaniji azzjonarji finanzjarji mħallta prinċipali tal-Unjoni għandu jkollhom sistemi fis-seħħ biex jimmonitorjaw u jikkontrollaw is-sorsi ta’ kapital u ta’ finanzjament tad-ditti tal-investiment, tal-kumpaniji azzjonarji ta’ investiment, tal-kumpaniji azzjonarji finanzjarji mħallta, tal-istituzzjonijiet finanzjarji, tal-impriżi ta’ servizzi anċillari u tal-aġenti marbuta kollha fi ħdan il-grupp ta’ ditti tal-investiment.
            
         
         IT-TIENI PARTI
         
            FONDI PROPRJI
         
         
            Artikolu 9
            Kompożizzjoni tal-fondi proprji
            
               1.   Ditti tal-investiment għandu jkollhom fondi proprji li jikkonsistu mis-somma tal-kapital tal-Grad 1 ta’ Ekwità Komuni, il-kapital tal-Grad 1 u l-kapital tal-Grad 2 Addizzjonali tagħhom, u għandhom jissodisfaw il-kondizzjonijiet kollha li ġejjin f’kull ħin:
               
                           (a)
                        
                        
                           
                              ,
                     
                           (b)
                        
                        
                           
                              ,
                     
                           (c)
                        
                        
                           
                              ,
                     fejn:
               
                           (i)
                        
                        
                           il-kapital tal-Grad 1 ta’ Ekwità Komuni 1 huwa definit skont il-Kapitolu 2 tat-Titolu I tat-Tieni Parti tar-Regolament (UE) Nru 575/2013, il-kapital tal-Grad 1 Addizzjonali huwa definit skont il-Kapitolu 3 tat-Titolu I tat-Tieni Parti tar-Regolament (UE) Nru 575/2013, u l-kapital tal-Grad 2 huwa definit skont il-Kapitolu 4 tat-Titolu I tat-Tieni Parti tar-Regolament (UE) Nru 575/2013; u
                        
                     
                           (ii)
                        
                        
                           
                              D huwa definit fl-Artikolu 11.
                        
                     
            
               2.   B’deroga mill-paragrafu 1:
               
                           (a)
                        
                        
                           it-tnaqqis imsemmi fil-punt (c) tal-Artikolu 36(1) tar-Regolament (UE) Nru 575/2013 għandu japplika b' mod sħiħ, mingħajr l-applikazzjoni tal-Artikoli 39 u 48 ta’ dak ir-Regolament;
                        
                     
                           (b)
                        
                        
                           it-tnaqqis imsemmi fil-punt (e) tal-Artikolu 36(1) tar-Regolament (UE) Nru 575/2013 għandu japplika b'mod sħiħ, mingħajr l-applikazzjoni tal-Artikolu 41 ta’ dak ir-Regolament;
                        
                     
                           (c)
                        
                        
                           it-tnaqqis imsemmi fil-punt (h) tal-Artikolu 36(1), il-punt (c) tal-Artikolu 56, u l-punt (c) tal-Artikolu 66 tar-Regolament (UE) Nru 575/2013, sa fejn għandu x’jaqsam ma’ parteċipazzjonijiet ta’ strumenti kapitali li mhumiex miżmuma fil-portafoll tan-negozjar, għandu japplika b'mod sħiħ, mingħajr l-applikazzjoni tal-mekkaniżmi previsti fl-Artikoli 46, 60 u 70 ta’ dak ir-Regolament;
                        
                     
                           (d)
                        
                        
                           it-tnaqqis imsemmi fil-punt (i) tal-Artikolu 36(1) tar-Regolament (UE) Nru 575/2013 għandu japplika b'mod sħiħ, mingħajr l-applikazzjoni tal-Artikolu 48 ta’ dak ir-Regolament;
                        
                     
                           (e)
                        
                        
                           id-dispożizzjonijiet li ġejjin ma għandhomx japplikaw għad-determinazzjoni tal-fondi proprji ta’ ditti tal-investiment:
                           
                                       (i)
                                    
                                    
                                       l-Artikolu 49 tar-Regolament (UE) Nru 575/2013;
                                    
                                 
                                       (ii)
                                    
                                    
                                       it-tnaqqis imsemmi fil-punt (h) tal-Artikolu 36(1), il-punt (c) tal-Artikolu 56, il-punt (c) tal-Artikolu 66 tar-Regolament (UE) Nru 575/2013 u d-dispożizzjonijiet relatati fl-Artikoli 46, 60 u 70 ta’ dak ir-Regolament, sa fejn dak it-tnaqqis għandu x’jaqsam ma’ parteċipazzjonijiet ta’ strumenti kapitali miżmuma fil-portafoll tan-negozjar;
                                    
                                 
                                       (iii)
                                    
                                    
                                       l-avveniment skattatur imsemmi fil-punt (a) tal-Artikolu 54(1) tar-Regolament (UE) Nru 575/2013; l-avveniment skattatur għandu minflok ikun speċifikat mid-ditta tal-investiment fit-termini tal-istrument tal-Grad 1 Addizzjonali msemmi fil-paragrafu 1;
                                    
                                 
                                       (iv)
                                    
                                    
                                       l-ammont aggregat imsemmi fil-punt (a) tal-Artikolu 54(4) tar-Regolament (UE) Nru 575/2013; l-ammont li għandu jitniżżel fil-valur jew jiġi kkonvertit għandu jkun l-ammont prinċipal sħiħ tal-istrument tal-Grad 1 Addizzjonali msemmi fil-paragrafu 1.
                                    
                                 
                     
            
               3.   Ditti tal-investiment għandhom japplikaw id-dispożizzjonijiet rilevanti stabbiliti fil-Kapitolu 6 tat-Titolu I tat-Tieni Parti tar-Regolament (UE) Nru 575/2013 meta jkunu qed jiddeterminaw ir-rekwiżiti ta’ fondi proprji skont dan ir-Regolament. Fl-applikazzjoni ta’ dawk id-dispożizzjonijiet, il-permess superviżorju f'konformità mal-Artikoli 77 u 78 tar-Regolament (UE) Nru 575/2013 għandu jitqies li ngħata jekk waħda mill-kondizzjonijiet stabbiliti fil-punt (a) tal-Artikolu 78(1) ta’ dak ir-Regolament jew fl-Artikolu 78(4) tkun issodisfata.
            
            
               4.   Għall-fini tal-applikazzjoni tal-punt (a) tal-paragrafu 1, għad-ditti tal-investiment li mhumiex persuni ġuridiċi jew kumpaniji b’ishma konġunti jew li jissodisfaw il-kondizzjonijiet ta' kwalifika bħala ditti tal-investiment żgħar jew mhux interkonnessi stabbiliti fl-Artikolu 12(1) ta’ dan ir-Regolament, l-awtoritajiet kompetenti jistgħu, wara li jikkonsultaw l-ABE, jippermettu li strumenti jew fondi oħra jikkwalifikaw bħala fondi proprji għal dawn id-ditti tal-investiment, dment li dawk l-istrumenti jew fondi jikkwalifikaw ukoll għal trattament skont l-Artikolu 22 tad-Direttiva tal-Kunsill 86/635/KEE (24). Abbażi ta' informazzjoni riċevuta minn kull awtorità kompetenti, flimkien mal-ESMA, l-ABE għandha tistabbilixxi, iżżomm u tippubblika lista tal-forom kollha ta’ strumenti jew fondi f'kull Stat Membru li jikkwalifikaw bħala fondi proprji ta’ dan it-tip. Il-lista għandha tiġi ppubblikata għall-ewwel darba sas-26 ta’ Diċembru 2020.
            
            
               5.   Parteċipazzjonijiet ta’ strumenti ta’ fondi proprji ta’ entità tas-settur finanzjarju fi ħdan grupp ta’ ditti tal-investiment ma għandhomx jitnaqqsu għall-fini tal-kalkolu tal-fondi proprji ta’ kwalunkwe ditta tal-investiment fil-grupp fuq bażi individwali, dment li l-kondizzjonijiet kollha li ġejjin ikunu ssodisfati:
               
                           (a)
                        
                        
                           ma hemm l-ebda impediment prattiku jew ġuridiku materjali attwali jew previst għat-trasferiment fil-pront ta’ kapital jew ħlas lura ta’ obbligazzjonijiet mill-impriża prinċipali;
                        
                     
                           (b)
                        
                        
                           il-proċeduri ta’ evalwazzjoni, ta’ kejl u ta’ kontroll tar-riskju tal-impriża prinċipali jinkludu lill-entità tas-settur finanzjarju;
                        
                     
                           (c)
                        
                        
                           id-deroga prevista fl-Artikolu 8 ma tintużax mill-awtoritajiet kompetenti.
                        
                     
         
         
            Artikolu 10
            Holdings kwalifikattivi barra s-settur finanzjarju
            
               1.   Għall-finijiet ta’ din il-Parti, ditti tal-investiment għandhom inaqqsu l-ammonti li jaqbżu l-limiti speċifikati fil-punti (a) u (b) mid-determinazzjoni tal-entrati tal-Grad 1 ta’ Ekwità Komuni msemmija fl-Artikolu 26 tar-Regolament (UE) Nru 575/2013:
               
                           (a)
                        
                        
                           holding kwalifikattiva, li l-ammont tagħha jaqbeż il-15 % tal-fondi proprji tad-ditta tal-investiment ikkalkolat skont l-Artikolu 9 ta’ dan ir-Regolament iżda mingħajr ma jiġi applikat it-tnaqqis imsemmi fil-punt (k)(i) tal-Artikolu 36(1) tar-Regolament (UE) Nru 575/2013, f’impriża li mhix entità tas-settur finanzjarju;
                        
                     
                           (b)
                        
                        
                           l-ammont totali tal-holdings kwalifikattivi ta’ ditta tal-investiment f’impriżi minbarra entitajiet tas-settur finanzjarju li jaqbeż is-60 % tal-fondi proprji tagħha kkalkolat skont l-Artikolu 9 ta’ dan ir-Regolament iżda mingħajr l-applikazzjoni tat-tnaqqis imsemmi fil-punt (k)(i) tal-Artikolu 36(1) tar-Regolament (UE) Nru 575/2013.
                        
                     
            
               2.   L-awtoritajiet kompetenti jistgħu jipprojbixxu lil ditta tal-investiment milli jkollha l-holdings kwalifikattivi kif imsemmi fil-paragrafu 1 meta dawk il-kumpanniji jaqbżu l-perċentwali tal-fondi proprji stabbiliti f'dak il-paragrafu. L-awtoritajiet kompetenti għandhom jagħmlu pubblika d-deċiżjoni tagħhom li jeżerċitaw din is-setgħa mingħajr dewmien.
            
            
               3.   L-ishma f’impriżi li mhumiex entitajiet tas-settur finanzjarju m’għandhomx jiġu inklużi fil-kalkolu speċifikat fil-paragrafu 1 meta tiġi ssodisfata kwalunkwe waħda mill-kondizzjonijiet li ġejjin:
               
                           (a)
                        
                        
                           dawk l-ishma jinżammu b’mod temporanju matul operazzjoni ta’ assistenza finanzjarja kif imsemmi fl-Artikolu 79 tar-Regolament (UE) Nru 575/2013;
                        
                     
                           (b)
                        
                        
                           iż-żamma ta’ dawk l-azzjonijiet hija pożizzjoni ta’ sottoskrizzjoni miżmuma għal ħamest ijiem tax-xogħol jew anqas;
                        
                     
                           (c)
                        
                        
                           dawk l-azzjonijiet ikunu miżmuma f’isem id-ditta tal-investiment stess u għan-nom ta’ oħrajn.
                        
                     
            
               4.   L-azzjonijiet li ma jkunux assi fissi finanzjarji kif imsemmi fl-Artikolu 35(2) tad-Direttiva 86/635/KEE ma għandhomx jiġu inklużi fil-kalkolu speċifikat fil-paragrafu 1 ta’ dan l-Artikolu.
            
         
         IT-TIELET PARTI
         
            REKWIŻITI KAPITALI
         
         TITOLU I
         
            REKWIŻITI ĠENERALI
         
         
            Artikolu 11
            Rekwiżiti tal-fondi proprji
            
               1.   Ditti tal-investiment għandu jkollha f'kull mument fondi proprji skont l-Artikolu 9 li jammonta minn tal-inqas għal D, fejn D huwa definit bħala l-ogħla minn dawn li ġejjin:
               
                           (a)
                        
                        
                           ir-rekwiżit tal-ispejjeż ġenerali fissi tagħhom ikkalkolat f'konformità mal-Artikolu 13;
                        
                     
                           (b)
                        
                        
                           ir-rekwiżit tal-kapital minimu permanenti tagħhom f'konformità mal-Artikolu 14; jew
                        
                     
                           (c)
                        
                        
                           ir-rekwiżit tal-fattur-K tagħhom ikkalkolat f'konformità mal-Artikolu 15.
                        
                     
            
               2.   B'deroga mill-paragrafu 1, fejn ditta tal-investiment tissodisfa l-kondizzjonijiet ta' kwalifika bħala ditta tal-investiment żgħira u mhux interkonnessa stabbiliti fl-Artikolu 12(1), D għandu jiġi definit bħala l-ogħla minn fost l-ammonti speċifikati fil-punti (a) u (b) tal-paragrafu 1.
            
            
               3.   Fejn l-awtoritajiet kompetenti jqisu li jkun seħħ tibdil materjali fl-attivitajiet kummerċjali ta’ ditta tal-investiment, dawn jistgħu jesiġu li d-ditta tal-investiment tiġi soġġetta għal rekwiżit tal-fondi proprji differenti msemmi f’dan l-Artikolu, f’konformità mat-Titolu IV, Kapitolu 2, Taqsima 4 tad-Direttiva (UE) 2019/2034.
            
            
               4.   Ditti tal-investiment għandhom jinnotifikaw lill-awtorità kompetenti hekk kif jindunaw li ma għadhomx jissodisfaw jew li mhux ser ikomplu jissodisfaw ir-rekwiżiti ta’ dan l-Artikolu.
            
         
         
            Artikolu 12
            Ditti tal-investiment żgħar u mhux interkonnessi
            
               1.   Ditti tal-investiment għandhom jitqiesu bħala ditti tal-investiment żgħar u mhux interkonnessi għall-finijiet ta’ dan ir-Regolament meta jissodisfaw il-kondizzjonijiet kollha li ġejjin:
               
                           (a)
                        
                        
                           AUM imkejjel f'konformità mal-Artikolu 17 ikun anqas minn EUR 1,2 biljuni;
                        
                     
                           (b)
                        
                        
                           COH imkejjel f'konformità mal-Artikolu 20 ikun anqas minn kwalunkwe waħda minn dawn li ġejjin:
                           
                                       (i)
                                    
                                    
                                       EUR 100 miljun/jum għal negozji fi flus; jew
                                    
                                 
                                       (ii)
                                    
                                    
                                       EUR 1 biljun/jum għal derivati;
                                    
                                 
                     
                           (c)
                        
                        
                           ASA mkejla f'konformità mal-Artikolu 19 ikun żero;
                        
                     
                           (d)
                        
                        
                           CMH imkejla f'konformità mal-Artikolu 18 ikun żero;
                        
                     
                           (e)
                        
                        
                           DTF imkejjel f'konformità mal-Artikolu 33 ikun żero;
                        
                     
                           (f)
                        
                        
                           NPR jew CMG imkejjel f'konformità mal-Artikoli 22 u 23 ikun żero;
                        
                     
                           (g)
                        
                        
                           TCD imkejjel f'konformità mal-Artikolu 26 ikun żero;
                        
                     
                           (h)
                        
                        
                           it-total ta’ dak fil-karta tal-bilanċ u barra l-karta tal-bilanċ tad-ditta tal-investiment ikun anqas minn EUR 100 miljun;
                        
                     
                           (i)
                        
                        
                           id-dħul gross annwali totali mis-servizzi u l-attivitajiet tal-investiment tad-ditta tal-investiment ikun inqas minn EUR 30 miljun ikkalkolat bħala medja fuq il-bażi tal-figuri annwali mill-perijodu ta’ sentejn eżatt qabel is-sena finanzjarja partikolari.
                        
                     B’deroga mid-dispożizzjonijiet tat-Titolu II, għall-finijiet tal-punti (a), (b), (c), (e), (f), sa fejn dan il-punt ikun marbut mal-NPR u (g) tal-ewwel subparagrafu, għandhom japplikaw il-valuri ta’ tmiem il-jum.
               Għall-finijiet tal-punt (f) tal-ewwel subparagrafu, sa fejn dak il-punt ikollu x’jaqsam mas-CMG, għandhom japplikaw il-valuri ta’ matul l-istess jum.
               Għall-finijiet tal-punt (d), tal-ewwel subparagrafu ta' dan il-paragrafu, u mingħajr preġudizzju għall-Artikolu 16(9) tad-Direttiva 2014/65/UE u l-Artikoli 2 u 4 tad-Direttiva Delegata (UE) 2017/593, għandhom japplikaw il-valuri ta’ matul l-istess jum, ħlief fejn kien hemm żball fiż-żamma tar-rekords jew fir-rikonċiljazzjoni tal-kontijiet li b'mod żbaljat indika li ditta tal-investiment kisret il-livell limitu żero msemmi fil-punt (d) tal-ewwel subparagrafu ta' dan il-paragrafu, u li jiġi solvut qabel ma jintemm il-jum ta' negozju. Id-ditta tal-investiment għandha tinnotifika lill-awtorità kompetenti mingħajr dewmien dwar l-iżball, ir-raġunijiet għalfejn seħħ u l-korrezzjoni tiegħu.
               Għall-finijiet tal-punti (h) u (i) tal-ewwel subparagrafu, għandhom japplikaw il-livelli fi tmiem l-aħħar sena finanzjarja li fir-rigward tagħha l-kontijiet ġew iffinalizzati u approvati mill-bord maniġerjali. Fejn il-kontijiet ikunu għadhom ma ġewx iffinalizzati u approvati wara sitt xhur mit-tmiem tal-aħħar sena finanzjarja, ditta tal-investiment għandha tuża kontijiet proviżorji.
               Ditti tal-investiment jistgħu jkejlu l-valuri taħt il-punti (a) u (b) tal-ewwel subparagrafu billi tuża l-metodi speċifikati taħt it-Titolu II, bl-eċċezzjoni li l-kejl għandu jsir fuq medda ta’ 12-il xahar, mingħajr l-esklużjoni tal-valuri mensili tal-aktar tliet xhur reċenti. Ditti tal-investiment li jagħżlu dan il-metodu ta’ kejl għandhom jinnotifikaw lill-awtorità kompetenti b'dan u għandhom japplikaw il-metodu magħżul għal perijodu kontinwu ta’ mhux inqas minn 12-il xahar konsekuttivi.
            
            
               2.   Il-kondizzjonijiet stabbiliti fil-punti (a), (b), (h) u (i) tal-paragrafu 1 għandhom japplikaw fuq bażi kkombinata għad-ditti tal-investiment kollha li huma parti minn grupp. Għall-fini tal-kejl tad-dħul gross annwali totali msemmi fil-punt (i) tal-paragrafu 1, dawk id-ditti tal-investiment jistgħu jeskludu kwalunkwe għadd doppju li jista’ jirriżulta fir-rigward ta’ dħul gross iġġenerat fi ħdan il-grupp.
               Il-kondizzjonijiet stabbiliti fil-punti (c) sa (g) tal-paragrafu 1 għandhom japplikaw għal kull ditta tal-investiment fuq bażi individwali.
            
            
               3.   Fejn ditta tal-investiment ma tibqax tissodisfa l-kondizzjonijiet kollha stabbiliti fil-paragrafu 1, din ma għandhiex tibqa' titqies bħala ditta tal-investiment żgħira u mhux interkonnessa b’effett immedjat.
               B’deroga mill-ewwel subparagrafu, fejn ditta tal-investiment ma tibqax tissodisfa l-kondizzjonijiet stabbiliti fil-punti (a), (b), (h) jew (i) tal-paragrafu 1 iżda tibqa’ tissodisfa l-kondizzjonijiet stabbiliti fil-punti (c) sa (g) ta’ dak il-paragrafu, din ma għandhiex tibqa' titqies bħala ditta tal-investiment żgħira u mhux interkonnessa wara perijodu ta’ tliet xhur, ikkalkolati mid-data li fiha jkun inqabeż il-livell limitu. Id-ditta tal-investiment għandha tinnotifika lill-awtorità kompetenti mingħajr dewmien bla bżonn ta' kwalunkwe ksur ta’ livell limitu.
            
            
               4.   Fil-każ fejn ditta tal-investiment li ma tkunx issodisfat il-kondizzjonijiet kollha stabbiliti fil-paragrafu 1 sussegwentement tissodisfahom, din għandha titqies bħala ditta tal-investiment żgħira u mhux interkonnessa wara perijodu ta’ sitt xhur mid-data li fiha dawk il-kondizzjonijiet jiġu ssodisfati biss, dment li matul dak il-perijodu ma jkun seħħ l-ebda ksur ta’ livell limitu u d-ditta tal-investiment tkun innotifikat minnufih lill-awtorità kompetenti b’dan mingħajr dewmien.
            
         
         
            Artikolu 13
            Rekwiżit tal-ispejjeż ġenerali fissi
            
               1.   Għall-finijiet tal-punt (a) tal-Artikolu 11(1), ir-rekwiżit tal-ispejjeż ġenerali fissi għandu jammonta għal mill-inqas kwart mill-ispejjeż ġenerali fissi tas-sena preċedenti. Id-ditti tal-investiment għandhom jużaw figuri li jirriżultaw mill-qafas kontabilistiku applikabbli.
            
            
               2.   Fil-każ li l-awtorità kompetenti tqis li kien hemm bidla materjali fl-attivitajiet ta’ ditta tal-investiment, l-awtorità kompetenti tista’ taġġusta l-ammont ta’ kapital imsemmi fil-paragrafu 1.
            
            
               3.   Fil-każ fejn ditta tal-investiment ma tkunx ilha fin-negozju għal sena waħda mid-data li fih tkun bdiet tipprovdi servizzi ta’ investiment jew twettaq attivitajiet ta’ investiment, din għandha tuża, għall-finijiet tal-kalkolu msemmi fil-paragrafu 1, l-ispejjeż ġenerali fissi projettati inklużi fil-projezzjonijiet tagħha għan-negozjar fl-ewwel 12-il xahar, kif ippreżentat mal-applikazzjoni tagħha għal awtorizzazzjoni.
            
            
               4.   L-ABE, f’konsultazzjoni mal-ESMA, għandha tiżviluppa abbozz ta’ standards tekniċi regolatorji biex jiġi supplimentat il-kalkolu tar-rekwiżit imsemmi fil-paragrafu 1 li jinkludi mill-inqas il-punti li ġejjin għat-tnaqqis:
               
                           (a)
                        
                        
                           bonuses tal-persunal u remunerazzjoni oħra, sa fejn jiddependu fuq il-profitt nett tad-ditta tal-investiment fis-sena rispettiva;
                        
                     
                           (b)
                        
                        
                           l-ishma tal-impjegati, tad-diretturi u tas-sħab fil-profitti;
                        
                     
                           (c)
                        
                        
                           approprjazzjonijiet oħra ta’ profitti u remunerazzjoni varjabbli oħra, sal-punt li jkunu kompletament diskrezzjonali;
                        
                     
                           (d)
                        
                        
                           kummissjoni u tariffi kondiviżi pagabbli li huma direttament relatati ma’ kummissjoni u tariffi riċevibbli, li huma inklużi fid-dħul totali, u fejn il-ħlas tal-kummissjoni u t-tariffi pagabbli huwa kontinġenti fuq ir-riċevuta nnifisha tal-kummissjoni u t-tariffi riċevibbli;
                        
                     
                           (e)
                        
                        
                           tariffi lill-aġenti marbuta;
                        
                     
                           (f)
                        
                        
                           spejjeż mhux rikorrenti minn attivitajiet mhux ordinarji.
                        
                     L-ABE għandha tispeċifika wkoll għall-finijiet ta’ dan l-Artikolu l-kunċett ta’ bidla materjali.
               L-ABE għandha tippreżenta dak l-abbozz ta’ standards tekniċi regolatorji lill-Kummissjoni sas-26 ta’ Diċembru 2020.
               Il-Kummissjoni hija ddelegata s-setgħa li tadotta l-istandards tekniċi regolatorji msemmija fl-ewwel subparagrafu skont l-Artikoli 10 sa 14 tar-Regolament (UE) Nru 1093/2010.
            
         
         
            Artikolu 14
            Rekwiżit ta' kapital minimu permanenti
            Għall-finijiet tal-Artikolu 11(1)(b), ir-rekwiżit ta' kapital minimu permanenti għandu jammonta għal mill-inqas il-livelli ta’ kapital inizjali speċifikati fl-Artikolu 9 tad-Direttiva (UE) 2019/2034.
         
         TITOLU II
         
            REKWIŻIT TAL-FATTUR-K
         
         
            KAPITOLU 1
         
         
            
               Prinċipji Ġenerali
            
         
         
            Artikolu 15
            Rekwiżit tal-fattur-K u koeffiċjenti applikabbli
            
               1.   Għall-finijiet tal-punt (c) tal-Artikolu 11(1), ir-rekwiżit tal-fattur-K għandu jammonta għal mill-inqas is-somma ta’ dawn li ġejjin:
               
                           (a)
                        
                        
                           Il-fatturi-K tar-Riskju għall-Klijent (RtC) ikkalkolati skont il-Kapitolu 2;
                        
                     
                           (b)
                        
                        
                           Il-fatturi-K tar-Riskju għas-Suq (RtM) ikkalkolati skont il-Kapitolu 3;
                        
                     
                           (c)
                        
                        
                           Il-fatturi-K tar-Riskju għad-Ditta (RtF) ikkalkolati skont il-Kapitolu 4.
                        
                     
            
               2.   Il-koeffiċjenti li ġejjin għandhom japplikaw għall-fatturi-K korrispondenti:
               
                  Tabella 1
               
               
                           FATTURI-K
                        
                        
                           KOEFFIĊJENT
                        
                     
                           Assi mmaniġġati kemm permezz ta’ mmaniġġar ta’ portafolli diskrezzjonali kif ukoll permezz ta’ arranġamenti konsultattivi mhux diskrezzjonali ta’ natura kontinwa
                        
                        
                           K-AUM
                        
                        
                           0.02 %
                        
                     
                           Flus tal-klijenti miżmuma
                        
                        
                           K-CMH (fuq kontijiet segregati)
                        
                        
                           0.4 %
                        
                     
                           K-CMH (fuq kontijiet mhux segregati)
                        
                        
                           0.5 %
                        
                     
                           Assi ssalvagwardjati u amministrati
                        
                        
                           K-ASA
                        
                        
                           0.04 %
                        
                     
                           Ordnijiet tal-klijenti mmaniġġati
                        
                        
                           Negozji fi flus ta’ K-COH
                        
                        
                           0.1 %
                        
                     
                            
                        
                        
                           derivati ta’ K-COH
                        
                        
                           0.01 %
                        
                     
                           Fluss tan-negozjar ta’ kuljum
                        
                        
                           Negozji fi flus ta’ K-DTF
                        
                        
                           0.1 %
                        
                     
                            
                        
                        
                           derivati ta’ K-DTF
                        
                        
                           0.01 %
                        
                     
            
               3.   Ditti tal-investiment għandhom jimmonitorjaw il-valur tal-fatturi-K tagħhom għal kwalunkwe xejra li tista’ tħallihom b’rekwiżit tal-fondi proprji materjalment differenti għall-finijiet tal-Artikolu 11 tal-perjodu ta’ rapportar li ġej skont il-Parti Sebgħa u għandhom jinnotifikaw lill-awtorità kompetenti tagħhom dwar dak ir-rekwiżit tal-fondi proprji materjalment differenti.
            
            
               4.   Jekk l-awtoritajiet kompetenti jqisu li kien hemm tibdil materjali fl-attivitajiet kummerċjali ta’ ditta tal-investiment li jħalli impatt fuq l-ammont ta’ fattur-K rilevanti, dawn jistgħu jaġġustaw l-ammont korrispondenti f’konformità mal-punt (a) tal-Artikolu 39(2) tad-Direttiva (UE) 2019/2034.
            
            
               5.   Sabiex tiżgura l-applikazzjoni uniformi ta' dan ir-Regolament u tikkunsidra l-iżviluppi fis-swieq finanzjarji, l-ABE għandha, f'konsultazzjoni mal-ESMA, tiżviluppa abbozz ta' standards tekniċi regolatorji sabiex:
               
                           (a)
                        
                        
                           tispeċifika l-metodi għall-kejl tal-fatturi-K fit-Titolu II tat-Tielet Parti;
                        
                     
                           (b)
                        
                        
                           tispeċifika l-kunċett ta' kontijiet segregati għall-finijiet ta' dan ir-Regolament għall-kundizzjonijiet li jiżguraw il-protezzjoni tal-flus tal-klijenti fil-każ tal-falliment ta' ditta tal-investiment;
                        
                     
                           (c)
                        
                        
                           tispeċifika l-aġġustamenti għall-koeffiċjenti K-DTF imsemmija fit-Tabella 1 tal-paragrafu 2 ta' dan l-Artikolu fil-każ li, f’kundizzjonijiet ta' stress tas-suq kif imsemmi fir-Regolament Delegat tal-Kummissjoni (UE) 2017/578 (25), ir-rekwiżiti K-DTF jidhru li huma restrittivi żżejjed u ta' detriment għall-istabbiltà finanzjarja.
                        
                     L-ABE għandha tippreżenta dak l-abbozz ta’ standards tekniċi regolatorji lill-Kummissjoni sas-26 ta’ Diċembru 2020.
               Il-Kummissjoni hija ddelegata s-setgħa li tissupplimenta dan ir-Regolament billi tadotta l-istandards tekniċi regolatorji msemmija fl-ewwel subparagrafu f’konformità mal-Artikoli 10 sa 14 tar-Regolament (UE) Nru 1093/2010.
            
         
         
            KAPITOLU 2
         
         
            
               Fatturi-K ta’ RtC
            
         
         
            Artikolu 16
            Rekwiżit tal-fattur-K ta’ RtC
            Ir-rekwiżit tal-fattur-K ta’ RtC hu determinat bil-formula li ġejja:
            K-AUM + K-CMH + K-ASA + K-COH
            fejn:
            il-fattur K-AUM ikun daqs l-AUM imkejla f’konformità mal-Artikolu 17, multiplikat bil-koeffiċjent korrispondenti fl-Artikolu 15(2);
            il-fattur K-CMH ikun daqs is-CMH imkejla f’konformità mal-Artikolu 18, multiplikat bil-koeffiċjent korrispondenti fl-Artikolu 15(2);
            il-fattur K-ASA jkun daqs l-ASA mkejla f’konformità mal-Artikolu 19, multiplikat bil-koeffiċjent korrispondenti fl-Artikolu 15(2);
            il-fattur K-COH ikun daqs is-COH imkejla f’konformità mal-Artikolu 20 multiplikat bil-koeffiċjent korrispondenti fl-Artikolu 15(2).
         
         
            Artikolu 17
            Kejl tal-AUM għall-finijiet tal-kalkolu ta' K-AUM
            
               1.   Għall-fini tal-kalkolu ta' K-AUM, l-AUM għandhom ikunu l-medja mobbli tal-valur tal-assi mensili totali mmaniġġjati, imkejla fl-aħħar jum ta' negozju ta' kull wieħed mill-15-il xahar preċedenti konvertiti fil-munita funzjonali tal-entitajiet f’dak iż-żmien, esklużi l-aktar tliet valuri mensili reċenti.
               L-AUM għandu jkun il-medja aritmetika tat-12-il valur mensili li jifdal.
               Il-K-AUM għandu jiġi kkalkolat fl-ewwel jum ta’ negozju ta’ kull xahar.
            
            
               2.   Jekk id-ditta tal-investiment tkun iddelegat b’mod formali l-immaniġġjar tal-assi lil entità finanzjarja oħra, dawk l-assi għandhom jiġu inklużi fl-ammont totali tal-AUM imkejla f’konformità mal-paragrafu 1.
               Fil-każ fejn entità finanzjarja oħra tkun iddelegat b’mod formali l-immaniġġjar tal-assi lid-ditta tal-investiment, dawn l-assi delegati għandhom jiġu esklużi mill-ammont totali ta’ assi mmaniġġjati mkejla f’konformità mal-paragrafu 1.
               Fejn ditta tal-investiment tkun ilha timmaniġġja l-assi għal inqas minn 15-il xahar, jew fejn tkun għamlet dan għal perijodu itwal bħala ditta tal-investiment żgħira u mhux interkonnessa u issa taqbeż il-livell limitu għal AUM, din għandha tuża data storika għall-AUM għall-perijodu speċifikat taħt il-paragrafu 1 hekk kif tali data ssir disponibbli biex tikkalkula K-AUM. L-awtorità kompetenti tista’ tissostitwixxi punti ta’ data storiċi neqsin b’determinazzjonijiet regolatorji bbażati fuq il-projezzjonijiet tan-negozju tad-ditta tal-investiment ippreżentati skont l-Artikolu 7 tad-Direttiva 2014/65/UE.
            
         
         
            Artikolu 18
            Kejl tas-CMH għall-fini tal-kalkolu tal-K-CMH
            
               1.   Għall-fini tal-kalkolu ta' K-CMH, is-CMH għandu jkun il-medja mobbli tal-valur tat-total ta’ flus tal-klijenti miżmuma ta’ kuljum, imkejjel fi tmiem kull jum ta’ negozju għad-disa' xhur preċedenti, eskluż l-aktar tliet xhur reċenti.
               Is-CMH għandu jkun il-medja aritmetika tal-valuri ta’ kuljum mis-sitt xhur li jifdal.
               Il-K-CMH għandu jiġi kkalkolat fl-ewwel jum ta’ negozju ta’ kull xahar.
            
            
               2.   Fejn ditta tal-investiment tkun ilha żżomm flus tal-klijenti għal inqas minn disa' xhur, din għandha tuża data storika għas-CMH għall-perijodu speċifikat taħt il-paragrafu 1 hekk kif tali data ssir disponibbli għall-kalkolu tal-K-CMH.
               L-awtorità kompetenti tista’ tissostitwixxi punti ta’ data storiċi neqsin b’determinazzjonijiet regolatorji bbażati fuq il-projezzjonijiet tan-negozju tad-ditta tal-investiment ippreżentati skont l-Artikolu 7 tad-Direttiva 2014/65/UE.
            
         
         
            Artikolu 19
            Kejl tal-ASA għall-fini tal-kalkolu tal-K-ASA
            
               1.   Għall-fini tal-kalkolu tal-K-ASA, l-ASA għandhom ikunu l-medja mobbli tal-valur tat-total tal-assi ta’ kuljum salvagwardjati u amministrati, imkejla fi tmiem kull jum ta' negozju għad-disa' xhur preċedenti, eskluż l-aktar tliet xhur reċenti.
               L-ASA għandhom ikunu l-medja tal-valur ta’ kuljum mis-sitt xhur li jifdal.
               Il-K-ASA għandu jiġi kkalkolat fl-ewwel jum ta’ negozju ta’ kull xahar.
            
            
               2.   Fil-każ fejn ditta tal-investiment tkun iddelegat b’mod formali l-kompiti ta’ salvagwardja u amministrazzjoni tal-assi lil entità finanzjarja oħra, jew fil-każ fejn entità finanzjarja oħra tkun iddelegat b’mod formali kompiti tali lid-ditta tal-investiment, dawk l-assi għandhom jiġu inklużi fl-ammont totali ta’ ASA li huwa mkejjel skont il-paragrafu 1.
            
            
               3.   Fejn ditta tal-investiment tkun ilha tissalvagwardja u tamministra assi għal inqas minn sitt xhur, din għandha tuża data storika għall-ASA għall-perijodu speċifikat fil-paragrafu 1 malli tali data ssir disponibbli għall-kalkolu tal-K-ASA. L-awtorità kompetenti tista’ tissostitwixxi punti ta’ data storiċi neqsin b’determinazzjonijiet regolatorji bbażati fuq il-projezzjonijiet tan-negozju tad-ditta tal-investiment ippreżentati skont l-Artikolu 7 tad-Direttiva 2014/65/UE.
            
         
         
            Artikolu 20
            Kejl ta’ COH għall-finijiet tal-kalkolu ta' K-COH
            
               1.   Għall-finijiet tal-kalkolu tal-K-COH, is-COH għandhom ikunu l-medja mobbli tal-valur tat-total tal-ordnijiet tal-klijenti mmaniġġjati kuljum, imkejla tul kull jum ta' negozju tul is-sitt xhur preċedenti, eskluż l-aktar tliet xhur reċenti.
               Is-COH għandhom ikunu l-medja aritmetika tal-valuri ta’ kuljum mit-tliet xhur li jifdal.
               Il-K-COH għandu jiġi kkalkolat fl-ewwel jum ta’ negozju ta’ kull xahar.
            
            
               2.   Is-COH għandhom jitkejlu bħala s-somma tal-valur assolut ta’ xirjiet u l-valur assolut ta’ bejgħ kemm għal negozju fi flus kontanti kif ukoll għal derivati skont dawn li ġejjin:
               
                           (a)
                        
                        
                           għal negozji fi flus, il-valur hu l-ammont imħallas jew riċevut għal kull negozju;
                        
                     
                           (b)
                        
                        
                           għal derivati, il-valur tan-negozju hu l-ammont nozzjonali tal-kuntratt.
                        
                     L-ammont nozzjonali ta’ derivati tar-rata tal-imgħax għandu jiġi aġġustat għaż-żmien (fi snin) sal-maturità ta’ dawk il-kuntratti. L-ammont nozzjonali għandu jiġi mmultiplikat bit-tul ta’ żmien stabbilit fil-formula li ġejja:
               Durata = żmien sal-maturità (fi snin) / 10
               Mingħajr preġudizzju għall-ħames paragrafu, COH għandhom jinkludu tranżazzjonijiet eżegwiti mid-ditti tal-investiment li jipprovdu servizzi ta’ mmaniġġar ta’ portafolli għan-nom ta’ fondi ta’ investiment.
               COH għandhom jinkludu tranżazzjonijiet li jirriżultaw minn parir dwar l-investiment li fir-rigward tiegħu ditta tal-investiment ma tikkalkulax K-AUM.
               COH għandhom jeskludu tranżazzjonijiet ittrattati mid-ditta tal-investiment li jirriżultaw mis-servisjar tal-portafoll ta’ investiment ta’ klijent fejn id-ditta tal-investiment diġà tikkalkula K-AUM fir-rigward tal-investimenti ta’ dak il-klijent jew fejn dik l-attività tkun relatata mad-delega tal-ġestjoni tal-assi għad-ditta tal-investiment li ma tikkontribwixxix għall-AUM ta’ dik id-ditta tal-investiment bis-saħħa tal-Artikolu 17(2).
               COH għandhom jeskludu tranżazzjonijiet eżegwiti mid-ditta tal-investiment f’isimha stess għaliha stess jew għan-nom ta’ klijent.
               Id-ditti tal-investiment jistgħu jeskludu mill-kejl ta' COH kwalunkwe ordni li ma tkunx ġiet eżegwita, fejn tali nuqqas ta' eżekuzzjoni jkun dovut għall-kanċellazzjoni fil-ħin tal-ordni mill-klijent.
            
            
               3.   Fejn ditta tal-investiment tkun ilha timmaniġġja l-ordnijiet ta’ klijenti għal inqas minn sitt xhur, jew tkun għamlet dan għal perijodu itwal bħala ditta tal-investiment żgħira u mhux interkonnessa, din għandha tuża data storika għal COH għall-perijodu speċfikat taħt il-paragrafu 1 hekk kif tali data ssir disponibbli biex tikkalkula K-COH. L-awtorità kompetenti tista’ tissostitwixxi punti ta’ data storiċi neqsin b’determinazzjonijiet regolatorji bbażati fuq il-projezzjonijiet tan-negozju tad-ditta tal-investiment ippreżentati skont l-Artikolu 7 tad-Direttiva 2014/65/UE.
            
         
         
            KAPITOLU 3
         
         
            
               Fatturi-K ta’ RtM
            
         
         
            Artikolu 21
            Rekwiżit tal-fatturi-K ta’ RTM
            
               1.   Ir-rekwiżit tal-fatturi-K ta’ RTM għall-pożizzjonijiet tal-portafoll tan-negozjar ta’ ditta tal-investiment li tinnegozja akkont tagħha nfisha, kemm jekk għaliha stess jew għan-nom ta’ klijent, għandu jkun jew K-NPR ikkalkolat f’konformità mal-Artikolu 22 inkella K-CMG ikkalkolat f’konformità mal-Artikolu 23.
            
            
               2.   Ditti tal-investiment għandhom jimmaniġġjaw il-portafoll tan-negozjar tagħhom f’konformità mal-Kapitolu 3 tat-Titolu I tal-Parti Tlieta tar-Regolament (UE) Nru 575/2013.
            
            
               3.   Ir-rekwiżit tal-fatturi-K ta’ RtM japplika għall-pożizzjonijiet fil-portafoll tan-negozjar kollha, li jinkludu b’mod partikolari pożizzjonijiet fi strumenti ta’ dejn (inkluż strumenti ta’ titoli), strumenti ta’ ekwità, impriżi ta’ investiment kollettiv (CIUs), kambju u deheb, u komoditajiet (inkluż kwoti tal-emissjonijiet).
            
            
               4.   Għall-fini tal-kalkolu tar-rekwiżit tal-fatturi-K ta’ RtM, ditta tal-investiment għandha tinkludi pożizzjonijiet għajr pożizzjonijiet tal-portafoll tan-negozjar fejn dawk iwasslu għal riskju tal-kambju jew riskju tal-komoditajiet.
            
         
         
            Artikolu 22
            Kalkolu ta' K-NPR
            Għall-fini ta’ kalkolu ta' K-NPR, ir-rekwiżit tal-fondi proprji għall-pożizzjonijiet tal-portafoll tan-negozjar ta’ ditta tal-investiment li tinnegozja akkont tagħha nfisha, kemm jekk għaliha stess jew għan-nom ta’ klijent, għandu jiġi kkalkolat bl-użu ta’ wieħed mill-approċċi li ġejjin:
            
                        (a)
                     
                     
                        l-approċċ standardizzat stipulat fil-Kapitoli 2, 3 u 4 tat-Titolu IV tal-Parti Tlieta tar-Regolament (UE) Nru 575/2013;
                     
                  
                        (b)
                     
                     
                        l-approċċ standardizzat alternattiv stabbilit fil-Kapitolu 1a tat-Titolu IV tal-Parti Tlieta tar-Regolament (UE) Nru 575/2013;
                     
                  
                        (c)
                     
                     
                        l-approċċ tal-mudell intern alternattiv stabbilit fil-Kapitolu 1b tat-Titolu IV tal-Parti Tlieta tar-Regolament (UE) Nru 575/2013.
                     
                  
         
            Artikolu 23
            Kalkolu ta' K-CMG
            
               1.   Għall-finijiet tal-Artikolu 21, l-awtorità kompetenti għandha tippermetti ditta tal-investiment tikkalkula K-CMG għall-pożizzjonijiet kollha li huma soġġetti għall-ikklirjar, jew fuq bażi ta’ portafoll fejn il-portafoll kollu huwa soġġett għal ikklirjar jew proviżjonament ta’ marġni, skont il-kondizzjonijiet li ġejjin:
               
                           (a)
                        
                        
                           id-ditta tal-investiment ma tkunx parti minn grupp li jkun fih istituzzjoni ta’ kreditu;
                        
                     
                           (b)
                        
                        
                           l-ikklirjar u s-saldu ta’ dawn it-tranżazzjonijiet isiru taħt ir-responsabbiltà ta’ membru tal-ikklirjar ta’ QCCP u dak il-membru tal-ikklirjar ikun istituzzjoni ta’ kreditu jew ditta tal-investiment imsemmija fl-Artikolu 1(2) ta’ dan ir-Regolament, u t-tranżazzjonijiet jew ikunu kklerjati ċentralment fi QCCP inkella jiġu saldati mod ieħor fuq bażi ta’ pagament abbażi ta’ konsenja taħt ir-responsabbiltà ta’ dak il-membru tal-ikklirjar;
                        
                     
                           (c)
                        
                        
                           il-kalkolu tal-marġni totali rikjest mill- membru tal-ikklirjar ikun ibbażat fuq mudell ta’ marġni tal-membru tal-ikklirjar;.
                        
                     
                           (d)
                        
                        
                           id-ditta tal-investiment tkun uriet lill-awtorità kompetenti li l-għażla tal-kalkolu ta’ RtM ma’ K-CMG hija ġġustifikata b’ċerti kriterji, li jistgħu jinkludu n-natura tal-attivitajiet ewlenin tad-ditta tal-investiment li essenzjalment għandhom ikunu attivitajiet ta’ negozjar soġġetti għall-ikklirjar u proviżjonament ta’ marġni taħt ir-responsabbiltà ta’ membru tal-ikklirjar, u l-fatt li attivitajiet oħra mwettqa mid-ditta tal-investiment ikunu immaterjali meta mqabbla ma’ dawk l-attivitajiet ewlenin; u
                        
                     
                           (e)
                        
                        
                           l-awtorità kompetenti tkun ivvalutat li l-għażla tal-portafoll(i) soġġett(i) għal K-CMG ma saritx bil-ħsieb li jsir arbitraġġ regolatorju tar-rekwiżiti ta’ fondi proprji b’mod sproporzjonat jew prudenzjalment skorrett.
                        
                     Għall-fini tal-punt (c) tal-ewwel subparagrafu, l-awtorità kompetenti għandha twettaq valutazzjoni regolari biex tikkonferma li l-mudell ta’ marġni jwassal għal rekwiżiti tal-marġni li jirriflettu l-karatteristiċi tar-riskju tal-prodotti li d-ditti tal-investiment jinnegozjaw fihom u jqis l-intervall bejn il-ġbir tal-marġni, il-likwidità tas-suq u l-possibbiltà ta’ bidliet matul id-durata tat-tranżazzjoni.
               Ir-rekwiżiti tal-marġni għandhom ikunu suffiċjenti biex ikopru t-telf li jista’ jirriżulta minn tal-inqas 99 % tal-movimenti tal-iskoperturi fuq perijodu ta’ żmien xieraq b’perijodu ta’ żamma ta’ mill-inqas jumejn ta’ negozju. Il-mudelli ta’ marġni użati minn dak il-membru tal-ikklirjar biex isejjaħ il-marġni msemmi fil-punt (c) tal-ewwel subparagrafu ta' dan il-paragrafu għandhom dejjem ikunu mfassla biex jiksbu livell ta’ prudenza simili għal dak meħtieġ fid-dispożizzjonijiet dwar ir-rekwiżiti tal-marġni fl-Artikolu 41 tar-Regolament (UE) Nru 648/2012.
            
            
               2.   K-CMG għandu jkun it-tielet l-ogħla ammont ta' marġni totali meħtieġ fuq bażi ta’ kuljum mill-membru tal-ikklirjar mid-ditta tal-investiment matul it-tliet xhur ta’ qabel, immultiplikat b’fattur ta’ 1,3.
            
            
               3.   L-ABE għandha tiżviluppa f’konsultazzjoni mal-ESMA, abbozz ta’ standards tekniċi regolatorji biex tispeċifika l-kalkolu tal-ammont tal-marġni totali meħtieġ u l-metodu ta’ kalkolu ta' K-CMG kif imsemmi fil-paragrafu 2, b’mod partikolari fejn il-K-CMG jiġi applikat fuq bażi ta’ portafoll, u l-kondizzjonijiet biex jiġu ssodisfati d-dispożizzjonijiet fil- punt (e) tal-paragrafu 1.
               L-ABE għandha tippreżenta dan l-abbozz ta’ standards tekniċi regolatorji lill-Kummissjoni sas-26 ta’ Diċembru 2020.
               Il-Kummissjoni hija ddelegata s-setgħa li tissupplimenta dan ir-Regolament billi tadotta l-istandards tekniċi regolatorji msemmija fl-ewwel subparagrafu skont l-Artikoli 10 sa 14 tar-Regolament (UE) Nru 1093/2010.
            
         
         
            KAPITOLU 4
         
         
            
               Fatturi-K ta’ RtF
            
         
         
            Artikolu 24
            Rekwiżit tal-fatturi-K ta’ RtF
            Ir-rekwiżit tal-fatturi-K ta’ RtF hu ddeterminat bil-formula li ġejja:
            K-TCD +K-DTF + K-CON
            fejn:
            Il-fattur K-TCD huwa daqs l-ammont kalkolat f’konformità mal-Artikolu 26;
            Il-fattur K-DTF huwa daqs id-DTF imkejjel f’konformità mal-Artikolu 33, multiplikat bil-koeffiċjent korrispondenti stabbilit fl-Artikolu 15(2) u
            Il-fattur K-CON huwa daqs l-ammont kalkolat f’konformità mal-Artikolu 39.
            K-TCD u K-CON għandhom ikunu bbażati fuq it-tranżazzjonijiet reġistrati fil-portafoll tan-negozjar ta’ ditta tal-investiment li tinnegozja akkont tagħha nfisha, kemm jekk għaliha stess jew għan-nom ta’ klijent.
            K-DTF għandu jkun ibbażat fuq it-tranżazzjonijiet irreġistrati fil-portafoll tan-negozjar ta’ ditta tal-investiment li tinnegozja akkont tagħha nfisha, kemm jekk għaliha stess jew għan-nom ta’ klijent, u t-tranżazzjonijiet li ditta tal-investiment tidħol għalihom permezz tal-eżekuzzjoni tal-ordnijiet f'isem il-klijenti f’isimha stess.
         
         
            Taqsima 1
         
         
            
               Inadempjenza ta’ kontroparti ta’ negozjar
            
         
         
            Artikolu 25
            Kamp ta’ applikazzjoni
            
               1.   Din it-Taqsima tapplika għall-kuntratti u t-tranżazzjonijiet li ġejjin:
               
                           (a)
                        
                        
                           kuntratti tad-derivati elenkati fl-Anness II għar-Regolament (UE) Nru 575/2013, bl-eċċezzjoni ta’ dawn li ġejjin:
                           
                                       (i)
                                    
                                    
                                       kuntratti tad-derivati kklerjati direttament jew indirettament permezz ta’ kontroparti ċentrali (CCP) meta jiġu ssodisfati l-kondizzjonijiet kollha li ġejjin:
                                       
                                                   —
                                                
                                                
                                                   il-pożizzjonijiet u l-assi tad-ditta tal-investiment relatati ma’ dawk il-kuntratti jkunu distinti u segregati, fil-livell kemm tal-membru tal-ikklirjar kif ukoll tas-CCP, mill-pożizzjonijiet u l-assi kemm tal-membru tal-ikklirjar kif ukoll tal-klijenti l-oħra ta’ dak il-membru tal-ikklirjar u bħala konsegwenza ta’ dik id-distinzjoni u s-segregazzjoni dawk il-pożizzjonijiet u l-assi jkunu protetti f’każ ta’ falliment skont il-liġi nazzjonali f’każ ta’ inadempjenza jew insolvenza tal-membru tal-ikklirjar jew ta’ wieħed jew aktar mill-klijenti l-oħra tiegħu;
                                                
                                             
                                                   —
                                                
                                                
                                                   il-liġijiet, ir-regolamenti, ir-regoli u l-arranġamenti kuntrattwali applikabbli jew vinkolanti fuq il-membru tal-ikklirjar jiffaċilitaw it-trasferiment tal-pożizzjonijiet tal-klijent relatati ma’ dawk il-kuntratti u tal-kollateral korrispondenti lil membru tal-ikklirjar ieħor fil-perijodu b’riskju ta’ marġni applikabbli fil-każ ta’ inadempjenza jew insolvenza tal-membru tal-ikklirjar oriġinali;
                                                
                                             
                                                   —
                                                
                                                
                                                   id-ditta tal-investiment tkun kisbet opinjoni legali indipendenti, miktuba u raġunata li tikkonkludi li, fil-każ ta’ kontestazzjoni legali, id-ditta tal-investiment ma tbati l-ebda telf minħabba l-insolvenza tal-membru tal-ikklirjar tagħha jew ta’ kwalunkwe klijent tal-membru tal-ikklirjar tagħha;
                                                
                                             
                                 
                                       (ii)
                                    
                                    
                                       kuntratti tad-derivati nnegozjati fil-borża;
                                    
                                 
                                       (iii)
                                    
                                    
                                       kuntratti tad-derivati miżmumin biex tiġi ħħeġġjata pożizzjoni tad-ditta tal-investiment li tirriżulta minn attività tal-portafoll mhux tan-negozjar;
                                    
                                 
                     
                           (b)
                        
                        
                           tranżazzjonijiet b’saldu fit-tul;
                        
                     
                           (c)
                        
                        
                           tranżazzjonijiet ta’ riakkwist;
                        
                     
                           (d)
                        
                        
                           transazzjonijiet ta’ għoti jew teħid b’self ta’ titoli jew komoditajiet;
                        
                     
                           (e)
                        
                        
                           transazzjonijiet ta’ self b’marġini;
                        
                     
                           (f)
                        
                        
                           kwalunkwe tip ieħor ta’ SFT;
                        
                     
                           (g)
                        
                        
                           il-krediti u s-self imsemmija fil-punt (2) tat-Taqsima B tal-Anness I għad-Direttiva 2014/65/UE, jekk id-ditta tal-investiment qed twettaq il-kummerċ f’isem il-klijent jew qed tirċievi u tittrażmetti l-ordni mingħajr l-eżekuzzjoni tagħha.
                        
                     Għall-finijiet tal-punt (a)(i) tal-ewwel subparagrafu, il-kuntratti tad-derivati kklerjati direttament jew indirettament permezz ta’ QCCP għandhom jitqiesu li jissodisfaw il-kondizzjonijiet stabbiliti f'dak il-punt.
            
            
               2.   It-tranżazzjonijiet mat-tipi ta’ kontropartijiet li ġejjin għandhom jiġu esklużi mill-kalkolu ta' K-TCD:
               
                           (a)
                        
                        
                           gvernijiet ċentrali u banek ċentrali, fejn l-iskoperturi sottostanti jirċievu piż tar-riskju ta’ 0 % skont l-Artikolu 114 tar-Regolament (UE) Nru 575/2013;
                        
                     
                           (b)
                        
                        
                           banek multilaterali tal-iżvilupp elenkati fl-Artikolu 117(2) tar-Regolament (UE) Nru 575/2013;
                        
                     
                           (c)
                        
                        
                           organizzazzjonijiet internazzjonali elenkati fl-Artikolu 118 tar-Regolament (UE) Nru 575/2013.
                        
                     
            
               3.   Soġġett għall-approvazzjoni minn qabel tal-awtoritajiet kompetenti, ditta tal-investiment tista’ teskludi mill-ambitu tal-kalkolu ta' K-TCD it-tranżazzjonijiet ma’ kontroparti li tkun l-impriża prinċipali tagħha, is-sussidjarja tagħha, sussidjarja tal-impriża prinċipali tagħha jew impriża marbuta b’relazzjoni skont it-tifsira tal-Artikolu 22(7) tad-Direttiva 2013/34/UE. L-awtoritajiet kompetenti għandhom jagħtu l-approvazzjoni jekk il-kondizzjonijiet li ġejjin jiġu ssodisfatti:
               
                           (a)
                        
                        
                           il-kontroparti hija istituzzjoni ta’ kreditu, ditta tal-investiment, jew istituzzjoni finanzjarja, soġġetta għal rekwiżiti prudenzjali xierqa;
                        
                     
                           (b)
                        
                        
                           il-kontroparti hija inkluża fl-istess konsolidazzjoni prudenzjali tad-ditta tal-investiment fuq bażi sħiħa skont ir-Regolament (UE) Nru 575/2013 jew l-Artikolu 7 ta’ dan ir-Regolament, jew il-kontroparti u d-ditta tal-investiment ikunu sorveljati għall-konformità mat-test tal-kapital ta’ grupp skont l-Artikolu 8 ta’ dan ir-Regolament;
                        
                     
                           (c)
                        
                        
                           il-kontroparti tkun soġġetta għall-istess proċeduri għall-evalwazzjoni tar-riskju, ta’ kalkolu u ta’ kontrolli bħad-ditta tal-investiment;
                        
                     
                           (d)
                        
                        
                           il-kontroparti tkun stabbilita fl-istess Stat Membru bħad-ditta tal-investiment;
                        
                     
                           (e)
                        
                        
                           ma jkun hemm l-ebda impediment legali, materjali jew prattiku kurrenti jew previst għat-trasferiment immedjat tal-fondi proprji jew għar-ripagament ta’ obbligazzjonijiet mill-kontroparti għad-ditti tal-investiment.
                        
                     
            
               4.   B’deroga minn din it-Taqsima, ditta tal-investiment tista’, soġġetta għall-approvazzjoni mill-awtorità kompetenti, tikkalkula l-valur tal-iskopertura tal-kuntratti tad-derivati elenkati fl-Anness II għar-Regolament (UE) Nru 575/2013 u għat-tranżazzjonijiet imsemmija fil-punti (b) sa (f) tal-paragrafu 1 ta' dan l-Artikolu billi tapplika wieħed mill-metodi stabbiliti fit-[Taqsimiet 3, 4 jew 5, Kapitolu 6, Titolu II, Parti Tlieta tar-Regolament (UE) Nru 575/2013] u tikkalkula r-rekwiżiti tal-fondi proprji relatati billi timmultiplika l-valur tal-iskopertura bil-fattur tar-riskju definit għal kull tip ta’ kontroparti kif stabbilit fit-Tabella 2 fl-Artikolu 26 ta' dan ir-Regolament.
               Id-ditti tal-investiment inklużi fis-superviżjoni fuq bażi konsolidata skont il-Kapitolu 2 tat-Titolu II tal-Parti Wieħed tar-Regolament (UE) Nru 575/2013 jistgħu jikkalkulaw ir-rekwiżit tal-fondi proprji relatat billi jimmultiplikaw l-ammonti ta’ skoperturi ponderati għar-riskju, ikkalkulati skont it-Taqsima 1 tal-Kapitolu 2 tat-Titolu II tal-Parti Tlieta tar-Regolament (UE) Nru 575/2013, bi 8 %.
            
            
               5.   Meta japplikaw id-deroga fil-paragrafu 4 ta’ dan l-Artikolu, id-ditti tal-investiment għandhom japplikaw ukoll fattur ta’ aġġustament tal-valutazzjoni tal-kreditu (CVA) billi jimmultiplikaw ir-rekwiżit tal-fondi proprji, ikkalkulat skont il-paragrafu 2 ta’ dan l-Artikolu, mis-CVA kkalkulat skont l-Artikolu 32.
               Aktar milli japplikaw il-multiplikatur tal-fattur CVA, id-ditti tal-investiment inklużi fis-superviżjoni fuq bażi konsolidata skont il-Kapitolu 2 tat-Titolu II tal-Parti Wieħed tar-Regolament (UE) Nru 575/2013 jistgħu jikkalkulaw ir-rekwiżiti tal-fondi proprji għar-riskju tal-aġġustament tal-valwazzjoni tal-kreditu f'konformità mat-Titolu VI tal-Parti Tlieta tar-Regolament (UE) Nru 575/2013.
            
         
         
            Artikolu 26
            Kalkolu ta' K-TCD
            Għall-fini tal-kalkolu ta’ K-TCD, ir-rekwiżit tal-fondi proprji għandu jiġi stabbilit permezz ta’ din il-formula:
            Rekwiżit tal-fondi proprji = α • EV • RF • CVA
            fejn:
            α = 1.2
            EV = il-valur tal-iskopertura kkalkulat skont l-Artikolu 27;
            RF = il-fattur ta’ riskju definit għal kull tip ta’ kontroparti kif stabbilit fit-Tabella 2; u
            CVA = l-aġġustament tal-valwazzjoni tal-kreditu kkalkulat skont l-Artikolu 32.
            
               Tabella 2
            
            
                        Tip ta’ kontroparti
                     
                     
                        Fattur ta’ riskju
                     
                  
                        Gvernijiet ċentrali, banek ċentrali u s-settur pubbliku entitajiet
                     
                     
                        1.6 %
                     
                  
                        Istituzzjonijiet ta’ kreditu u ditti tal-investiment
                     
                     
                        1.6 %
                     
                  
                        Kontropartijiet oħra
                     
                     
                        8 %
                     
                  
         
            Artikolu 27
            Kalkolu tal-valur tal-iskopertura
            Il-kalkolu tal-valur tal-iskopertura għandu jkun determinat skont il-formola li ġejja:
            Valur tal-iskopertura = Massimu (0; RC + PFE - C)
            fejn:
            RC = il-kost tas-sostituzzjoni kif stabbilit fl-Artikolu 28;
            PFE = l-iskopertura futura potenzjali kif stabbilit fl-Artikolu 29; u
            RC = il-kollateral kif stabbilit fl-Artikolu 30.
            Il-kost tas-sostituzzjoni (RC) u tal-kollateral (C) għandhom japplikaw għat-tranżazzjonijiet kollha msemmija fl-Artikolu 25.
            L-iskopertura futura potenzjali (PFE) japplika biss għal kuntratti tad-derivati.
            Ditta tal-investiment tista’ tikkalkula valur tal-iskopertura wieħed fil-livell tan-netting għat-tranżazzjonijiet kollha koperti bi ftehim kuntrattwali ta’ netting, soġġett għall-kondizzjonijiet stabbiliti fl-Artikolu 31. Meta xi waħda minn dawn il-kondizzjonijiet ma tiġix issodisfata, id-ditta tal-investiment għandha tittratta kull transazzjoni bħallikieku kienet sett tan-netting tagħha stess.
         
         
            Artikolu 28
            Kost tas-sostituzzjoni (RC)
            Il-kost tas-sostituzzjoni msemmi fl-Artikolu 27 għandu jiġi determinat kif ġej:
            
                        (a)
                     
                     
                        għal kuntratti tad-derivati, RC jiġi determinat bħala s-CMV;
                     
                  
                        (b)
                     
                     
                        għal tranżazzjonijiet b’saldu fit-tul, RC jiġi determinat bħala l-ammont tas-saldu ta’ flus kontanti li jitħallsu jew li tirċievi d-ditta tal-investiment mas-saldu; riċevibbli jiġi ttrattat bħala ammont pożittiv u somma pagabbli tiġi ttrattata bħala ammont negattiv;
                     
                  
                        (c)
                     
                     
                        għal tranżazzjonijiet ta’ riakkwist u tranżazzjonijiet ta’ għoti jew teħid b’self ta’ titoli jew komoditajiet, RC jiġi determinat bħala l-ammont ta’ flus mislufa jew riċevuti; il-flus kontanti mislufa mid-ditta tal-investiment jiġu ttrattati bħala ammont pożittiv u l-flus kontanti missellfa mid-ditta tal-investiment jiġu ttrattati bħala ammont negattiv;
                     
                  
                        (d)
                     
                     
                        għal tranżazzjonijiet ta’ finanzjament tat-titoli, fejn iż-żewġ partijiet tat-tranżazzjoni huma titoli, RC jiġi determinat bis-CMV tal-garanzija mogħtija b’self mid-ditta tal-investiment; is-CMV għandu jiżdied billi jintuża l-aġġustament korrispondenti għall-volatilità fit-Tabella 4 tal-Artikolu 30;
                     
                  
                        (e)
                     
                     
                        għal tranżazzjonijiet ta’ self b'marġini u l-krediti u s-self imsemmija fil-punt (g) tal-Artikolu 25(1), RC jiġi determinat skont il-valur kontabilistiku tal-assi skont il-qafas tal-kontabbiltà applikabbli.
                     
                  
         
            Artikolu 29
            Skopertura futura potenzjali
            
               1.   L-iskopertura futura potenzjali (PFE) imsemmija fl-Artikolu 27 għandha tiġi kkalkolata għal kull derivat bħala l-prodott ta’:
               
                           (a)
                        
                        
                           l-ammont nozzjonali effettiv (EN) tat-tranżazzjoni stabbilit f’konformità mal-paragrafi 2 sa 6 ta’ dan l-Artikolu; u
                        
                     
                           (b)
                        
                        
                           il-fattur superviżorju (SF) stabbilit f’konformità mal-paragrafu 7 ta’ dan l-Artikolu.
                        
                     
            
               2.   L-ammont nozzjonali effettiv (EN) għandu jkun ir-riżultat tal-multiplikazzjoni tal-ammont nozzjonali kkalkolat f’konformità mal-paragrafu 3, id-durata tiegħu kkalkolata f’konformità mal-paragrafu 4, u d-delta superviżorja tiegħu kkalkolata f’konformità mal-paragrafu 6.
            
            
               3.   L-ammont nozzjonali, sakemm ma jkunx stipulat biċ-ċar u fiss sal-maturità, għandu jiġi determinat kif ġej:
               
                           (a)
                        
                        
                           għall-kuntratti tad-derivati tal-kambju, l-ammont nozzjonali hu ddefinit bħala l-ammont nozzjonali tal-komponent tal-munita barranija tal-kuntratt, ikkonvertit għall-munita domestika, jekk iż-żewġ komponenti ta’ derivat tal-kambju jkunu denominati f’muniti li mhumiex il-munita domestika, l-ammont nozzjonali ta’ kull komponent jiġi kkonvertit għall-munita domestika u l-komponent bl-akbar valur tal-munita domestika jkun l-ammont nozzjonali;
                        
                     
                           (b)
                        
                        
                           għal kuntratti ta’ ekwità u ta’ derivati ta' komoditajiet u għal kwoti tal-emissjonijiet u derivati tagħhom, l-ammont nozzjonali hu ddefinit bħala r-riżultat tal-multiplikazzjoni tal-prezz tas-suq ta’ unità waħda tal-istrument u n-numru ta’ unitajiet referenzjati min-negozju;
                        
                     
                           (c)
                        
                        
                           għal tranżazzjonijiet b’diversi ħlasijiet li huma kontinġenti għall-istat inklużi opzjonijiet diġitali jew forwards ta’ tifdija fil-mira, ditta tal-investiment għandha tikkalkola l-ammont nozzjonali għal kull stat u tuża l-akbar kalkolu li jirriżulta;
                        
                     
                           (d)
                        
                        
                           jekk in-nozzjonal ikun formula ta’ valuri tas-suq, id-ditta tal-investiment għandha ddaħħal is-CMV biex tiddetermina l-ammont nozzjonali tan-negozju;
                        
                     
                           (e)
                        
                        
                           għal swaps nozzjonali varjabbli bħal swaps ta’ amortizzazzjoni u ta’ akkrezzjoni, id-ditti tal-investiment għandhom jużaw in-nozzjonal medju tul il-ħajja li jifdal tas-swap bħala l-ammont nozzjonali tan-negozju;
                        
                     
                           (f)
                        
                        
                           swaps ingranati għandhom jiġu kkonvertiti fl-ammont nozzjonali tas-swap mhux ingranata ekwivalenti biex meta r-rati kollha fi swap jiġu multiplikati b’fattur, l-ammont nozzjonali ddikjarat jiġi multiplikat bil-fattur fuq ir-rati tal-imgħax biex jiġi determinat l-ammont nozzjonali;
                        
                     
                           (g)
                        
                        
                           għal kuntratt tad-derivati bi skambji multipli ta’ prinċipal, l-ammont nozzjonali għandu jiġi multiplikat bin-numru ta’ skambji ta’ prinċipal fil-kuntratt tad-derivati biex jiġi determinat l-ammont nozzjonali.
                        
                     
            
               4.   L-ammont nozzjonali tal-kuntratti tad-derivati tar-rata tal-imgħax u ta’ kreditu għaż-żmien sal-maturità (fi snin) ta’ dawk il-kuntratti għandu jiġi aġġustat skont id-durata stabbilita fil-formula li ġejja:
               Durata = (1 – ska (-0,05 • żmien sal-maturità)) / 0,05
               Għal kuntratti tad-derivati għajr il-kuntratti tar-rata tal-imgħax u l-kuntratti tad-derivati ta’ kreditu, id-durata għandha tkun ta’ 1.
            
            
               5.   Il-maturità ta’ kuntratt għandha tkun l-aħħar data li fiha jkun għadu jista’ jiġi eżegwit il-kuntratt.
               Jekk id-derivat jagħmel referenza għall-valur ta’ rata tal-imgħax oħra jew għal strument tal-kreditu ieħor, il-perijodu ta’ żmien għandu jiġi determinat fuq il-bażi tal-istrument sottostanti.
               Għal opzjonijiet, il-maturità għandha tkun l-aħħar data tal-eżerċizzju kuntrattwali kif speċifikata mill-kuntratt.
               Għal kuntratt tad-derivati li hu strutturat b’tali mod li f’dati speċifiċi kwalunkwe skopertura pendenti tiġi saldata u t-termini jiġu risettjati sabiex il-valur ġust tal-kuntratt ikun żero, il-maturità li jifdal għandha tkun daqs iż-żmien sad-data ta’ risettjar li jmiss.
            
            
               6.   Id-delta superviżorja tal-opzjonijiet u tas-swapzjonijiet tista’ tiġi kkalkolata mid-ditta tal-investiment stess, bl-użu ta’ mudell xieraq soġġett għall-approvazzjoni tal-awtoritajiet kompetenti. Il-mudell għandu jagħti stima tar-rata ta’ tibdil tal-valur tal-opzjoni fir-rigward ta’ tibdiliet żgħar fil-valur tas-suq tas-sottostanti. Għal tranżazzjonijiet għajr opzjonijiet u swapzjonijiet jew meta l-ebda mudell ma jkun ġie approvat mill-awtoritajiet kompetenti, id-delta għandha tkun 1.
            
            
               7.   Il-fattur superviżorju (SF) għal kull klassi tal-assi għandu jiġi stabbilit f'konformità mat-tabella li ġejja:
               
                  Tabella 3
               
               
                           Klassi tal-assi
                        
                        
                           Fattur ta’ superviżjoni
                        
                     
                           Rata tal-imgħax
                        
                        
                           0.5 %
                        
                     
                           Munita barranija
                        
                        
                           4 %
                        
                     
                           Kreditu
                        
                        
                           1 %
                        
                     
                           Isem uniku tal-ekwità
                        
                        
                           32 %
                        
                     
                           Indiċi ta’ ekwità
                        
                        
                           20 %
                        
                     
                           Komoditajiet u kwoti tal-emissjonijiet
                        
                        
                           18 %
                        
                     
                           Oħrajn
                        
                        
                           32 %
                        
                     
            
               8.   L-iskopertura futura potenzjali ta’ sett tan-netting hija s-somma tal-iskopertura futura potenzjali tat-tranżazzjonijiet kollha inklużi fis-sett tan-netting, immultiplikata bi:
               
                           (a)
                        
                        
                           0,42, għal settijiet tan-netting ta’ tranżazzjonijiet ma’ kontropartijiet finanzjarji u mhux finanzjarji li għalihom kollateral jiġi skambjat bilateralment mal-kontroparti, jekk meħtieġ, skont il-kondizzjonijiet stabbiliti fl-Artikolu 11 tar-Regolament (UE) Nru 648/2012;
                        
                     
                           (b)
                        
                        
                           1, għal settijiet tan-netting oħra.
                        
                     
         
         
            Artikolu 30
            Kollateral
            
               1.   Il-kollateral kollu għaż-żewġ tranżazzjonijiet bilaterali kif ukoll ikklerjati msemmija fl-Artikolu 25, għandu jkun soġġetti għal aġġustamenti tal-volatilità f’konformità mat-tabella li ġejja:
               
                  Tabella 4
               
               
                           Klassi tal-assi
                        
                        
                           Tranżazzjonijiet ta’ riakkwist tal-aġġustament tal-volatilità
                        
                        
                           Tranżazzjonijiet ta’ riakkwist tal-aġġustament tal-volatilità
                        
                     
                           Titoli ta’ dejn maħruġa minn gvernijiet ċentrali jew minn banek ċentrali
                        
                        
                           ≤ sena (1)
                        
                        
                           0,707%
                        
                        
                           1%
                        
                     
                           > sena (1) ≤ 5 snin
                        
                        
                           2,121%
                        
                        
                           3%
                        
                     
                           > 5 snin
                        
                        
                           4,243%
                        
                        
                           6%
                        
                     
                           Titoli ta’ dejn maħruġa minn entitajiet oħra
                        
                        
                           ≤ sena (1)
                        
                        
                           1,414%
                        
                        
                           2%
                        
                     
                           > sena (1) ≤ 5 snin
                        
                        
                           4,243%
                        
                        
                           6%
                        
                     
                           > 5 snin
                        
                        
                           8,485%
                        
                        
                           12%
                        
                     
                           Pożizzjonijiet ta’ titolizzazzjoni
                        
                        
                           ≤ sena (1)
                        
                        
                           2,828%
                        
                        
                           4%
                        
                     
                           > sena (1) ≤ 5 snin
                        
                        
                           8,485 %
                        
                        
                           12 %
                        
                     
                           > 5 snin
                        
                        
                           16,970%
                        
                        
                           24%
                        
                     
                           Ekwitajiet u konvertibbli elenkati
                        
                        
                           14,143%
                        
                        
                           20%
                        
                     
                           Titoli u komoditajiet oħrajn
                        
                        
                           17,678%
                        
                        
                           25%
                        
                     
                           Deheb
                        
                        
                           10,607%
                        
                        
                           15%
                        
                     
                           Flus
                        
                        
                           0%
                        
                        
                           0%
                        
                     Għall-finijiet tat-Tabella 4, il-pożizzjonijiet ta’ titolizzazzjoni m’għandhomx jinkludu pożizzjonijiet ta’ rititolizzazzjoni.
               L-awtoritajiet kompetenti jistgħu jibdlu l-aġġustament għall-volatilità għal ċerti tipi ta’ komoditajiet li għalihom hemm livelli differenti ta’ volatilità fil-prezzijiet. Huma għandhom jinnotifikaw lill-ABE b’tali deċiżjonijiet flimkien mar-raġunijiet għall-bidliet.
            
            
               2.   Il-valur tal-kollateral għandu jiġi ddeterminat kif ġej:
               
                           (a)
                        
                        
                           għall-finijiet tal-punti (a), (e) u (g) tal-Artikolu 25(1), bl-ammont ta’ kollateral riċevut mid-ditta tal-investiment mill-kontroparti tagħha mnaqqas f'konformità mat-Tabella 4;
                        
                     
                           (b)
                        
                        
                           għat-tranżazzjonijiet imsemmija fil-punti (b), (c), (d) u (f) tal-Artikolu 25(1), mis-somma tas-CMV tal-parti tas-sigurtà u l-ammont nett ta’ kollateral depożitat jew riċevut mid-ditta tal-investiment.
                        
                     Għal tranżazzjonijiet ta’ finanzjament tat-titoli, fejn iż-żewġ partijiet tat-tranżazzjoni huma titoli, il-kollateral jiġi determinat bis-CMV tal-garanzija mislufa mid-ditta tal-investiment.
               Meta d-ditta tal-investiment tkun qed tixtri jew tkun silfet it-titolu, is-CMV tal-garanzija għandu jiġi ttrattat bħala ammont negattiv u għandu jitnaqqas għal ammont negattiv akbar, bl-użu tal-aġġustament tal-volatilità fit-Tabella 4. Meta d-ditta tal-investiment tkun qed tbigħ jew tkun isselfet it-titolu, is-CMV tal-garanzija għandu jiġi ttrattat bħala ammont pożittiv u jitnaqqas billi jintuża l-aġġustament tal-volatilità fit-Tabella 4.
               Fejn tipi differenti ta’ tranżazzjonijiet huma koperti minn ftehim ta’ netting kuntrattwali, soġġetti għall-kondizzjonijiet stabbiliti fl-Artikolu 31, l-aġġustamenti tal-volatilità applikabbli għal ''tranżazzjonijiet oħrajn'' tat-Tabella 4 għandhom jiġu applikati għall-ammonti rispettivi kkalkulati skont il-punti (a) u (b) tal-ewwel subparagrafu fuq bażi ta’ emittent fi ħdan kull klassi ta’ assi.
            
            
               3.   Meta ikun hemm spariġġ tal-muniti bejn it-tranżazzjoni u l-kollateral riċevut jew imdaħħal, għandu jkun japplika aġġustament tal-volatilità impost addizzjonali għall-ispariġġ tal-muniti ta' 8 %.
            
         
         
            Artikolu 31
            Netting
            Għall-finijiet ta’ din it-Taqsima, ditta tal-investiment tista’, l-ewwel, tittratta kuntratti bi tlaqqigħ perfett inklużi fi ftehim ta’ netting daqslikieku kienu kuntratt wieħed bi prinċipal nozzjonali ekwivalenti għar-riċevuti netti, it-tieni, tagħmel netting ta’ tranżazzjonijiet oħra soġġetti għan-novazzjoni li skont dawn l-obbligi kollha bejn id-ditta tal-investiment u l-kontroparti tagħha huma amalgamati b’mod awtomatiku b’tali mod li n-novazzjoni legalment tissostitwixxi ammont nett wieħed uniku għall-obbligi gross preċedenti, u t-tielet, tinnettja tranżazzjonijiet oħra fejn id-ditta tal-investiment tiżgura li ġew issodisfati l-kondizzjonijiet li ġejjin:
            
                        (a)
                     
                     
                        kuntratt ta’ kalkolu tal-valur nett mal-kontroparti jew ftehim ieħor li joħloq obbligu legali wieħed ikopri t-tranżazzjonijiet inklużi kollha, b'tali mod li d-ditta tal-investiment ikollha pretensjoni li tirċievi jew obbligu li tħallas biss is-somma netta tal-valuri pożittivi u negattivi tal-valwazzjoni skont is-suq ta’ tranżazzjonijiet individwali inklużi f’każ li kontroparti tonqos milli teżegwixxi minħabba waħda minn dawn iċ-ċirkustanzi li ġejjin:
                        
                                    (i)
                                 
                                 
                                    inadempjenza;
                                 
                              
                                    (ii)
                                 
                                 
                                    falliment;
                                 
                              
                                    (iii)
                                 
                                 
                                    likwidazzjoni; jew
                                 
                              
                                    (iv)
                                 
                                 
                                    ċirkustanzi simili;
                                 
                              
                  
                        (b)
                     
                     
                        il-kuntratt ta’ kalkolu tal-valur nett ma jkun fih l-ebda klawżola li, f’każ ta’ inadempjenza ta’ kontroparti, tippermetti lil kontroparti mhux inadempjenti tagħmel pagamenti limitati biss, jew l-ebda pagament, lill-proprjetà tal-parti inadempjenti, anki jekk il-parti inadempjenti tkun kreditur nett;
                     
                  
                        (c)
                     
                     
                        id-ditta tal-investiment tkun kisbet opinjoni ġuridika indipendenti, miktuba u mmotivata li, f’każ ta’ kontestazzjoni legali tal-ftehim ta’ netting, il-pretensjonijiet u l-obbligi tad-ditta tal-investiment ikunu ekwivalenti għal dawk imsemmija fil-punt (a) skont ir-reġim legali li ġej:
                        
                                    (i)
                                 
                                 
                                    il-liġi tal-ġurisdizzjoni li fiha tkun inkorporata l-kontroparti;
                                 
                              
                                    (ii)
                                 
                                 
                                    jekk tkun involuta fergħa barranija ta’ kontroparti, il-liġi tal-ġurisdizzjoni li fiha tinsab il-fergħa;
                                 
                              
                                    (iii)
                                 
                                 
                                    il-liġi li tirregola t-tranżazzjonijiet individwali inklużi fil-ftehim ta’ netting; jew
                                 
                              
                                    (iv)
                                 
                                 
                                    il-liġi li tirregola kwalunkwe kuntratt jew ftehim neċessarju biex iseħħ in-netting.
                                 
                              
                  
         
            Artikolu 32
            Aġġustament tal-valwazzjoni tal-Kreditu
            Għall-finijiet ta' din it-Taqsima, ''CVA'' tfisser aġġustament għall-valwazzjoni tas-suq medju tal-portafoll tat-transazzjonijiet ma' kontroparti li jirrifletti s-CMV tar-riskju tal-kreditu tal-kontroparti għad-ditta tal-investiment, iżda ma jirriflettix is-CMV tar-riskju tal-kreditu tad-ditta tal-investiment għall-kontroparti.
            CVA għandu jkun 1,5 għat-tranżazzjonijiet kollha minbarra dawn it-transazzjonijiet li ġejjin, li għalihom is-CVA għandu jkun 1:
            
                        (a)
                     
                     
                        transazzjonijiet ma' kontropartijiet mhux finanzjarji kif definiti fil-punt (9) tal-Artikolu 2 tar-Regolament (UE) Nru 648/2012, jew ma' kontropartijiet mhux finanzjarji stabbiliti f'pajjiż terz, fejn dawk it-transazzjonijiet ma jeċċedux il-livell limitu tal-ikklirjar kif speċifikat fl-Artikolu 10(3) u (4) ta' dak ir-Regolament;
                     
                  
                        (b)
                     
                     
                        tranżazzjonijiet intragrupp kif previst fl-Artikolu 3 tar-Regolament (UE) Nru 648/2012;
                     
                  
                        (c)
                     
                     
                        tranżazzjonijiet b’saldu fit-tul;
                     
                  
                        (d)
                     
                     
                        SFTs, inkluż tranżazzjonijiet ta’ self b’marġini, sakemm l-awtorità kompetenti ma tiddeterminax li l-iskoperturi tar-riskju tas-CVA tad-ditta tal-investiment li jirriżultaw minn dawk it-tranżazzjonijiet huma materjali; u
                     
                  
                        (e)
                     
                     
                        krediti u self msemmija fil-punt (g) tal-Artikolu 25(1).
                     
                  
         
            Taqsima 2
         
         
            
               Fluss tan-negozjar ta’ kuljum
            
         
         
            Artikolu 33
            Kejl ta’ DTF għall-fini ta’ kalkolu ta’ K-DTF
            
               1.   Għall-finijiet ta’ kalkolu ta’ K-DTF, DTF għandu jkun il-medja riportata tal-valur tal-fluss tan-negozjar totali ta’ kuljum, imkejjel matul kull jum ta' negozju tul id-disa' xhur preċedenti, esklużi l-aktar tliet xhur reċenti.
               DTF għandu jkun il-medja aritmetika tal-valuri ta’ kuljum mis-sitt xhur li jifdal.
               Il-K-DTF għandu jiġi kkalkolat fl-ewwel jum ta’ negozju ta’ kull xahar.
            
            
               2.   DTF għandu jitkejjel bħala s-somma tal-valur assolut ta’ xirjiet u l-valur assolut ta’ bejgħ kemm għal negozji fi flus kif ukoll għal derivati f’konformità ma’ dawn li ġejjin:
               
                           (a)
                        
                        
                           għal negozji fi flus, il-valur hu l-ammont imħallas jew riċevut għal kull negozju.
                        
                     
                           (b)
                        
                        
                           għal derivati, il-valur tan-negozju hu l-ammont nozzjonali tal-kuntratt.
                        
                     L-ammont nozzjonali ta’ derivati tar-rata tal-imgħax għandu jiġi aġġustat għaż-żmien (fi snin) sal-maturità ta’ dawn il-kuntratti. L-ammont nozzjonali għandu jiġi mmultiplikat bit-tul ta’ żmien stabbilit fil-formula li ġejja:
               Durata = żmien sal-maturità (fi snin) / 10
            
            
               3.   DTF għandu jeskludi tranżazzjonijiet eżegwiti minn ditta tal-investiment bil-għan li tipprovdi servizzi ta’ mmaniġġar ta’ portafolli għan-nom ta’ fondi ta’ investiment.
               DTF għandu jinkludi tranżazzjonijiet eżegwiti minn ditta tal-investiment f’isimha stess għaliha stess jew għan-nom ta’ klijent.
            
            
               4.   Fejn ditta tal-investiment kellha fluss ta’ negozjar ta’ kuljum għal inqas minn disa' xhur, din għandha tuża data storika għad-DTF għall-perijodu speċifikat taħt il-paragrafu 1 malli tali data ssir disponibbli biex tikkalkula K-DTF. L-awtorità kompetenti tista’ tissostitwixxi punti ta’ data storiċi neqsin b’determinazzjonijiet regolatorji bbażati fuq il-projezzjonijiet tan-negozju tad-ditta tal-investiment ippreżentati skont l-Artikolu 7 tad-Direttiva 2014/65/UE.
            
         
         
            KAPITOLU 5
         
         
            
               Għanijiet ambjentali u soċjali
            
         
         
            Artikolu 34
            Trattament prudenzjali ta' assi esposti għal attivitajiet assoċjati ma' għanijiet ambjentali jew soċjali
            
               1.   L-ABE, wara li tikkonsulta mal-Bord Ewropew dwar ir-Riskju Sistemiku, għandha tivvaluta, fuq il-bażi tad-data disponibbli u l-konklużjonijiet tal-Grupp ta' Esperti ta' Livell Għoli tal-Kummissjoni dwar il-Finanzi Sostenibbli, jekk trattament prudenzjali dedikat għal assi esposti għal attivitajiet assoċjati sostanzjalment ma' objettivi ambjentali jew soċjali, fil-forma ta' fatturi aġġustati K jew koeffiċjenti aġġustati tal-fattur K, ikunx ġustifikat minn perspettiva prudenzjali. B'mod partikolari, l-ABE għandha tivvaluta l-elementi li ġejjin:
               
                           (a)
                        
                        
                           għażliet metodoloġiċi għall-valutazzjoni tal-iskoperturi ta' klassijiet ta' assi għal attivitajiet assoċjati sostanzjalment ma' għanijiet ambjentali jew soċjali;
                        
                     
                           (b)
                        
                        
                           profili ta' riskju speċifiku ta' assi esposti għal attivitajiet sostanzjalment assoċjati ma' għanijiet ambjentali jew soċjali;
                        
                     
                           (c)
                        
                        
                           riskji relatati mad-deprezzament tal-assi minħabba bidliet regolatorji bħall-mitigazzjoni għat-tibdil fil-klima;
                        
                     
                           (d)
                        
                        
                           l-effetti potenzjali ta' trattament prudenzjali dedikat ta' assi esposti għal attivitajiet sostanzjalment assoċjati ma' objettivi ambjentali jew soċjali dwar l-istabbiltà finanzjarja.
                        
                     
            
               2.   L-ABE għandha tippreżenta rapport dwar is-sejbiet tagħha lill-Parlament Ewropew, lill-Kunsill u lill-Kummissjoni sas-26 ta’ Diċembru 2021.
            
            
               3.   Fuq il-bażi tar-rapport imsemmi fil-paragrafu 2, il-Kummissjoni għandha, jekk ikun xieraq, tippreżenta proposta leġislattiva lill-Parlament Ewropew u lill-Kunsill.
            
         
         PARTI ERBGĦA
         
            RISKJU TAL-KONĊENTRAZZJONI
         
         
            Artikolu 35
            Obbligu ta’ monitoraġġ
            
               1.   Ditti tal-investiment għandhom jimmonitorjaw u jikkontrollaw ir-riskju tal-konċentrazzjoni tagħhom f’konformità ma’ din il-Parti permezz ta’ proċeduri amministrattivi u kontabilistiċi solidi u mekkaniżmi robusti ta’ kontroll intern.
            
            
               2.   Għall-finijiet ta’ din il-Parti, it-termini 'istituzzjoni ta’ kreditu' u 'ditta tal-investiment' jinkludu impriżi privati jew pubbliċi, inklużi l-fergħat ta' tali impriżi, dment li dawk l-impriżi, li kieku kienu stabbiliti fl-Unjoni, kienu jkunu istituzzjonijiet ta’ kreditu jew ditti tal-investiment kif definit f’dan ir-Regolament, u dment li dawk l-impriżi ikunu ġew awtorizzati f’pajjiż terz li japplika rekwiżiti superviżorji u regolatorji prudenzjali mill-inqas ekwivalenti għal dawk applikati fl-Unjoni.
            
         
         
            Artikolu 36
            Kalkolu tal-valur tal-iskopertura
            
               1.   Ditti tal-investiment li ma jissodisfawx il-kondizzjonijiet ta' kwalifika bħala ditti tal-investiment żgħar jew mhux interkonnessi stabbiliti fl-Artikolu 12(1) għandhom jikkalkulaw il-valur tal-iskopertura fir-rigward ta' klijent jew grupp ta’ klijenti konnessi għall-finijiet ta’ din il-Parti billi żżid flimkien l-entrati li ġejjin:
               
                           (a)
                        
                        
                           l-eċċess pożittiv tal-pożizzjonijiet twal ta’ ditta tal-investiment fuq il-pożizzjonijiet qosra tagħha fl-istrumenti finanzjarji kollha tal-portafoll tan-negozjar maħruġa mill-klijent inkwistjoni, il-pożizzjoni netta għal kull strument ikkalkulat f'konformità mad-dispożizzjonijiet imsemmija fil-punti (a), (b) u (c) tal-Artikolu 22.
                        
                     
                           (b)
                        
                        
                           il-valur tal-iskopertura tal-kuntratti u t-tranżazzjonijiet imsemmija fl-Artikolu 25(1) mal-klijent inkwistjoni, ikkalkulat bil-mod stipulat fl-Artikolu 27.
                        
                     Għall-finijiet tal-punt (a) tal-ewwel subparagrafu, ditta tal-investiment li, għall-finijiet tar-rekwiżit tal-fatturi-K ta’ RtM, tikkalkula r-rekwiżiti tal-fondi proprji għall-pożizzjonijiet tal-portafoll tan-negozjar skont l-approċċ speċifikat fl-Artikolu 23, għandha tikkalkula l-pożizzjoni netta għall-finijiet tar-riskju ta’ konċentrazzjoni ta’ dawk il-pożizzjonijiet f’konformità mad-dispożizzjonijiet imsemmija fil-punt (a) tal-Artikolu 22.
               Għall-finijiet tal-punt (b) tal-ewwel subparagrafu ta' dan il-paragrafu, ditta tal-investiment li, għall-finijiet ta’ K-TCD, tikkalkula r-rekwiżiti tal-fondi proprji billi tapplika l-metodi msemmija fl-Artikolu 25(4) ta’ dan ir-Regolament għandha tikkalkula l-valur tal-iskopertura tal-kuntratti u t-tranżazzjonijiet imsemmija fl-Artikolu 25(1) ta’ dan ir-Regolament billi tapplika l-metodi stabbiliti fit-Taqsimiet 3, 4 jew 5 tal-Kapitolu 6 tat-Titolu II tal-Parti Tlieta tar-Regolament (UE) Nru 575/2013.
            
            
               2.   Il-valur tal-iskopertura fir-rigward ta' grupp ta’ klijenti konnessi għandu jiġi kkalkulat billi jingħaddu flimkien l-iskoperturi għall-klijenti individwali fi ħdan il-grupp, li għandhom jiġu ttrattati bħala skopertura waħda.
            
            
               3.   Meta tikkalkola l-valur tal-iskopertura fir-rigward ta' klijent jew għal grupp ta’ klijenti konnessi, ditta tal-investiment għandha tieħu l-passi raġonevoli kollha biex tidentifika l-assi sottostanti fi tranżazzjonijiet rilevanti u l-kontroparti tal-iskoperturi sottostanti.
            
         
         
            Artikolu 37
            Limiti fir-rigward tar-riskju ta’ konċentrazzjoni u l-eċċess tal-valur tal-iskopertura
            
               1.   Il-limitu ta’ ditta tal-investiment fir-rigward tar-riskju tal-konċentrazzjoni ta’ valur tal-iskopertura fir-rigward ta' klijent individwali jew grupp ta’ klijenti konnessi għandu jkun 25 % tal-fondi proprji tagħha.
               Meta dan il-klijent individwali jkun istituzzjoni ta’ kreditu jew ditta tal-investiment, jew meta grupp ta' klijenti konnessi jkun jinkludi istituzzjoni ta’ kreditu jew ditta tal-investiment waħda, il-limitu fir-rigward tar-riskju ta’ konċentrazzjoni għandu jkun l-ogħla minn 25 % tal-fondi proprji jew EUR 150 miljun, sakemm għas-somma tal-valuri ta’ skopertura fir-rigward tal-klijenti konnessi kollha li mhumiex istituzzjonijiet ta’ kreditu jew ditti tal-investiment, il-limitu fir-rigward tar-riskju ta’ konċentrazzjoni jibqa’ ta’ 25 % tal-fondi proprji tad-ditti tal-investiment.
               Meta l-ammont ta’ EUR 150 miljun ikun akbar mill-25 % tal-fondi proprji tad-ditta tal-investiment, il-limitu fir-rigward tar-riskju ta’ konċentrazzjoni m’għandux jaqbeż il-100 % tal-fondi proprji tad-ditta tal-investiment.
            
            
               2.   Meta jinqabżu l-limiti msemmija fil-paragrafu 1, ditta tal-investiment għandha tissodisfa l-obbligu ta’ notifika kif stipulat fl-Artikolu 38 u tissodisfa rekwiżit ta’ fondi proprji fuq l-eċċess tal-valur tal-iskopertura f'konformità mal-Artikolu 39.
               Ditti tal-investiment għandhom jikkalkulaw eċċess tal-valur tal-iskopertura fir-rigward ta' klijent individwali jew grupp ta’ klijenti konnessi skont il-formula li ġejja:
               eċċess tal-valur tal-iskopertura = EV – L
               fejn:
               EV = il-valur tal-iskopertura kkalkulat skont il-mod stipulat fl-Artikolu 36; u
               L = limitu fir-rigward tar-riskju ta’ konċentrazzjoni kif determinat fil-paragrafu 1 ta’ dan l-Artikolu.
            
            
               3.   Il-valur tal-iskopertura fir-rigward ta' klijent individwali jew grupp ta’ klijenti konnessi ma għandux jaqbeż:
               
                           (a)
                        
                        
                           500 % tal-fondi proprji tad-ditta tal-investiment, fejn ikunu għaddew 10 ijiem jew inqas minn meta jkun seħħ l-eċċess;
                        
                     
                           (b)
                        
                        
                           b’mod aggregat, 600 % tal-fondi proprji tad-ditta tal-investiment, għal kwalunkwe eċċessi li jkun ippersistew għal aktar minn 10 ijiem.
                        
                     
         
         
            Artikolu 38
            Obbligu ta' notifika
            
               1.   Meta jinqabżu l-limiti msemmija fl-Artikolu 37, ditta tal-investiment għandha tinnotifika lill-awtoritajiet kompetenti l-ammont tal-eċċess, l-isem tal-klijent individwali kkonċernat u, fejn applikabbli, l-isem tal-grupp ta' klijenti konnessi kkonċernati, mingħajr dewmien.
            
            
               2.   L-awtoritajiet kompetenti jistgħu jagħtu lid-ditta tal-investiment perijodu limitat biex tikkonforma mal-limitu msemmi fl-Artikolu 37.
            
         
         
            Artikolu 39
            Kalkolu ta’ K-CON
            
               1.   Ir-rekwiżit tal-fondi proprji ta’ K-CON għandu jkun l-ammont aggregat tar-rekwiżit tal-fondi proprji kkalkulat għal kull klijent jew grupp ta’ klijenti konnessi bħala r-rekwiżit tal-fondi proprji tal-linja xierqa fil-Kolonna 1 fit-Tabella 6 li tammonta għal parti mill-eċċess individwali totali, immultiplikat bi:
               
                           (a)
                        
                        
                           200 %, fejn l-eċċess ma jkunx ippersista għal aktar minn 10 ijiem;
                        
                     
                           (b)
                        
                        
                           il-fattur korrispondenti fil-Kolonna 2 tat-Tabella 6, wara l-perijodu ta’ 10 ijiem ikkalkolati mid-data li fiha jkun seħħ l-eċċess, billi kull proporzjon tal-eċċess jiġi allokat fil-linja xierqa fil-Kolonna 1 tat-Tabella 6.
                        
                     
            
               2.   Ir-rekwiżit tal-fondi proprji tal-eċċess imsemmi fil-paragrafu 1 għandu jiġi kkalkulat skont il-formula li ġejja:
               
                  
               fejn:
               OFRE = rekwiżit kapitali għall-eċċess;
               OFR = rekwiżit tal-fondi proprji ta’ skoperturi għal klijent individwali jew gruppi ta’ klijenti konnessi, ikkalkulat billi jingħaddu flimkien ir-rekwiżiti tal-fondi proprji tal-iskoperturi għall-klijenti individwali fi ħdan il-grupp, li għandu jiġi ttrattat bħala skopertura waħda;
               EV = il-valur tal-iskopertura kkalkulat skont il-mod stipulat fl-Artikolu 36;
               EVE = l-eċċess tal-valur tal-iskopertura kkalkulat skont il-mod stipulat fl-Artikolu 37(2).
               Għall-fini tal-kalkolu tal-K-CON, ir-rekwiżiti tal-fondi proprji tal-iskoperturi li jirriżultaw mill-eċċess pożittiv tal-pożizzjonijiet twal ta’ ditta tal-investiment fuq il-pożizzjonijiet qosra tagħha fl-istrumenti finanzjarji kollha tal-portafoll tan-negozjar maħruġa mill-klijent inkwistjoni, il-pożizzjoni netta ta’ kull strument ikkalkulata skont id-dispożizzjonijiet imsemmija fil-puni (a), (b) u (c) tal-Artikolu 22 għandhom jinkludu biss rekwiżiti għar-riskju.
               Ditta tal-investiment li, għall-finijiet tar-rekwiżit tal-fatturi-K ta’ RtM tikkalkula r-rekwiżiti tal-fondi proprji għall-pożizzjonijiet tal-portafoll tan-negozjar skont l-approċċ speċifikat fl-Artikolu 23 għandha tikkalkula r-rekwiżit tal-fondi proprji tal-iskopertura għall-iskopijiet tar-riskju ta’ konċentrazzjoni ta’ dawk il-pożizzjonijiet f’konformità mad-dispożizzjonijiet imsemmija fil-punt (a) tal-Artikolu 22.
               
                  Tabella 6
               
               
                           Kolonna 1:
                           Eċċess tal-valur tal-iskopertura bħala persentaġġ ta' fondi proprji
                        
                        
                           Kolonna 2:
                           Fatturi
                        
                     
                           Sa 40 %
                        
                        
                           200 %
                        
                     
                           Minn 40 % sa 60 %
                        
                        
                           300 %
                        
                     
                           Minn 60 % sa 80 %
                        
                        
                           400 %
                        
                     
                           Minn 80 % sa 100 %
                        
                        
                           500 %
                        
                     
                           Minn 100 % sa 250 %
                        
                        
                           600 %
                        
                     
                           Aktar minn 250 %
                        
                        
                           900 %
                        
                     
         
         
            Artikolu 40
            Proċeduri li jipprevjenu lid-ditti tal-investiment milli jevitaw ir-rekwiżit tal-fondi proprji ta’ K-CON
            
               1.   Id-ditti tal-investiment ma għandhomx jittrasferixxu b’mod temporanju skoperturi li jaqbżu l-limitu stabbilit fl-Artikolu 37(1) lil kumpannija oħra, kemm jekk tkun fl-istess grupp kif ukoll jekk le, jew iwettqu tranżazzjonijiet artifiċjali biex jagħlqu dawk l-iskoperturi matul il-perijodu ta’ għaxart (10) ijiem imsemmi fl-Artikolu 39 u joħolqu skoperturi ġodda.
            
            
               2.   Id-ditti tal-investiment għandhom iżommu sistemi li jiżguraw li kwalunkwe trasferiment kif imsemmi fil-paragrafu 1 jiġi rrapportat minnufih lill-awtoritajiet kompetenti.
            
         
         
            Artikolu 41
            Esklużjonijiet
            
               1.   L-iskoperturi li ġejjin għandhom jiġu esklużi mir-rekwiżiti stabbiliti fl-Artikolu 37:
               
                           (a)
                        
                        
                           skoperturi li huma kompletament imnaqqsa mill-fondi proprji ta’ ditta tal-investiment;
                        
                     
                           (b)
                        
                        
                           skoperturi mġarrba matul il-perkors ordinarju tas-saldu tas-servizzi ta’ pagament, tranżazzjonijiet ta’ munita barranija, tranżazzjonijiet ta’ titoli u l-forniment ta’ trażmissjoni ta’ flus;
                        
                     
                           (c)
                        
                        
                           skoperturi li jikkostitwixxu pretensjonijiet kontra:
                           
                                       (i)
                                    
                                    
                                       gvernijiet ċentrali, banek ċentrali, entitajiet tas-settur pubbliku, organizzazzjonijiet internazzjonali jew banek multilaterali tal-iżvilupp u skoperturi garantiti minn tali persuni jew attribwibbli għalihom, meta dawk l-iskoperturi jirċievu piż tar-riskju ta’ 0 % skont l-Artikoli 114 sa 118 tar-Regolament (UE) Nru 575/2013;
                                    
                                 
                                       (ii)
                                    
                                    
                                       il-gvernijiet reġjonali u awtoritajiet lokali ta' pajjiżi li huma membri taż-Żona Ekonomika Ewropea;
                                    
                                 
                                       (iii)
                                    
                                    
                                       kontropartijiet ċentrali u kontribuzzjonijiet għal fondi tal-inadempjenza għal kontropartijiet ċentrali.
                                    
                                 
                     
            
               2.   L-awtoritajiet kompetenti jistgħu jeżentaw b'mod sħiħ jew parzjali l-iskoperturi li ġejjin mill-applikazzjoni tal-Artikolu 37:
               
                           (a)
                        
                        
                           bonds koperti;
                        
                     
                           (b)
                        
                        
                           skoperturi mġarrba minn ditta tal-investiment għall-impriża prinċipali tagħha, għal sussidjarji oħra ta’ dik l-impriża prinċipali jew għas-sussidjarji tagħha stess, sakemm dawk l-impriżi jkunu sorveljati fuq bażi konsolidata, f'konformità mal-Artikolu 7 ta' dan ir-Regolament jew mar-Regolament (UE) Nru 575/2013, ikunu sorveljati għall-konformità mat-test tal-kapital tal-grupp, skont l-Artikolu 8 ta’ dan ir-Regolament, jew ikunu sorveljati skont standards ekwivalenti fis-seħħ f’pajjiż terz, u dment li jiġu ssodisfati l-kondizzjonijiet li ġejjin:
                           
                                       (i)
                                    
                                    
                                       ma hemm l-ebda impediment prattiku jew ġuridiku materjali attwali jew previst għat-trasferiment fil-pront ta’ kapital jew ħlas lura ta’ obbligazzjonijiet mill-impriża prinċipali; u
                                    
                                 
                                       (ii)
                                    
                                    
                                       il-proċeduri ta’ evalwazzjoni, ta’ kejl u ta’ kontroll tar-riskju tal-impriża prinċipali jinkludu lill-entità tas-settur finanzjarju.
                                    
                                 
                     
         
         
            Artikolu 42
            Eżenzjoni għal negozjanti tal-komoditajiet u tal-kwoti tal-emissjonijiet
            
               1.   Id-dispożizzjonijiet ta' din il-Parti m'għandhomx japplikaw għal negozjanti tal-komoditajiet u tal-kwoti tal-emissjonijiet fejn jiġu ssodisfati l-kondizzjonijiet kollha li ġejjin:
               
                           (a)
                        
                        
                           il-kontroparti tkun kontroparti mhux finanzjarja;
                        
                     
                           (b)
                        
                        
                           iż-żewġ kontropartijiet ikunu soġġetti għal proċeduri ċentralizzati xierqa ta’ evalwazzjoni, ta’ kejl u ta’ kontroll tar-riskju;
                        
                     
                           (c)
                        
                        
                           it-tranżazzjoni tkun tista’ tiġi vvalutata bħala waħda li tnaqqas riskji direttament relatati mal-attività kummerċjali jew mal-attività ta’ finanzjament tat-teżor tal-kontroparti mhux finanzjarja jew ta’ dak il-grupp.
                        
                     
            
               2.   Ditti tal-investiment għandhom jinnotifikaw lill-awtorità kompetenti qabel ma jużaw l-eżenzjoni msemmija fil-paragrafu 1.
            
         
         IL-ĦAMES PARTI
         
            LIKWIDITÀ
         
         
            Artikolu 43
            Rekwiżit tal-likwidità
            
               1.   Ditti tal-investiment għandhom iżżommu ammont ta’ assi likwidi ekwivalenti għal mill-inqas terz tar-rekwiżiti tal-ispejjeż ġenerali fissi kkalkolati f’konformità mal-Artikolu 13(1).
               B'deroga mill-ewwel subparagrafu ta' dan il-paragrafu, l-awtoritajiet kompetenti jistgħu jeżentaw lill-ditti tal-investiment li jissodisfaw il-kondizzjonijiet ta' kwalifika bħala ditti tal-investiment żgħar jew mhux interkonnessi stabbiliti fl-Artikolu 12(1) mill-applikazzjoni tal-ewwel subparagrafu ta' dan il-paragrafu u għandhom jinfurmaw kif xieraq lill-ABE dwar dan.
               Għall-finijiet tal-ewwel subparagrafu, assi likwidi għandhom ikunu kwalunkwe wieħed minn dawn li ġejjin, mingħajr limitazzjoni għall-kompożizzjoni tagħhom:
               
                           (a)
                        
                        
                           l-assi msemmija fl-Artikoli 10 sa 13 tar-Regolament Delegat (UE) 2015/61, soġġett għall-istess kondizzjonijiet rigward il-kriterji ta’ eliġibbiltà u l-istess telf impost applikabbli bħal dawk previsti f’dawk l-Artikoli;
                        
                     
                           (b)
                        
                        
                           l-assi msemmija fl-Artikolu 15 tar-Regolament Delegat (UE) 2015/61, sa ammont assolut ta’ EUR 50 miljun jew l-ammont ekwivalenti fil-munita domestika, soġġetti għall-istess kondizzjonijiet rigward il-kriterji ta’ eliġibbiltà, minbarra l-livell limitu ta’ EUR 500 miljun imsemmi fl-Artikolu 15(1) ta' dak ir-Regolament, u l-istess telf impost applikabbli bħal dak stabbilit f’dak l-Artikolu;
                        
                     
                           (c)
                        
                        
                           strumenti finanzjarji mhux koperti mill-punt (a) u (b) ta' dan is-subparagrafu, innegozjati f’ċentru tan-negozjar li għalihom hemm suq likwidu kif definit fil-punt (17) tal-Artikolu 2(1) tar-Regolament (UE) Nru 600/2014 u fl-Artikoli 1 sa 5 tar-Regolament Delegat tal-Kummissjoni (UE) 2017/567 (26), soġġetti għal telf impost ta’ 55 %;
                        
                     
                           (d)
                        
                        
                           depożiti fuq terminu qasir mhux mirhuna f'istituzzjoni ta' kreditu.
                        
                     
            
               2.   Flus kontanti, depożiti għal żmien qasir u strumenti finanzjarji li jappartjenu għall-klijenti, anki meta jinżammu fl-isem proprju tad-ditta tal-investiment, ma għandhomx jiġu trattati bħala assi likwidi għall-finijiet tal-paragrafu 1.
            
            
               3.   Għall-finijiet tal-paragrafu 1 ta' dan l-Artikolu, ditti tal-investiment li jissodisfaw il-kondizzjonijiet ta' kwalifika bħala ditti tal-investiment żgħar u mhux interkonnessi stabbiliti fl-Artikolu 12(1) ta’ dan ir-Regolament u ditti tal-investiment li ma jissodisfawx il-kondizzjonijiet ta' kwalifika bħala ditti tal-investiment żgħar u mhux interkonnessi stabbiliti fl-Artikolu 12(1) ta’ dan ir-Regolament iżda li ma jwettqux l-ebda waħda mill-attivitajiet imsemmija fil-punti (3) u (6) tat-Taqsima A tal-Anness I għad-Direttiva 2014/65/UE jistgħu jinkludu wkoll riċevibbli mingħand debituri tan-negozju u tariffi jew kummissjonijiet riċevibbli fi żmien 30 jum fl-assi likwidi tagħhom, meta dawk ir-riċevibbli jikkonformaw mal-kondizzjonijiet li ġejjin:
               
                           (a)
                        
                        
                           dawn jirrappreżentaw sa massimu ta’ terz tar-rekwiżiti minimi tal-likwidità kif imsemmi fil-paragrafu 1 ta' dan l-Artikolu;
                        
                     
                           (b)
                        
                        
                           dawn ma jingħaddu għall-ebda rekwiżit addizzjonali tal-likwidità meħtieġ mill-awtorità kompetenti għal riskji speċifiċi għad-ditta f’konformità mal-Artikolu 39(2)(k) tad-Direttiva (UE) 2019/2034;
                        
                     
                           (c)
                        
                        
                           dawn ikunu soġġetti għal telf impost ta’ 50 %.
                        
                     
            
               4.   Għall-fini tat-tieni subparagrafu tal-paragrafu 1, l-ABE, f’konsultazzjoni mal-ESMA, għandha toħroġ linji gwida li jispeċifikaw aktar il-kriterji li l-awtoritajiet kompetenti jistgħu jqisu meta jeżentaw lid-ditti tal-investiment li jissodisfaw il-kondizzjonijiet ta' kwalifika bħala ditti tal-investiment żgħar u mhux interkonnessi stabbiliti fl-Artikolu 12(1) mir-rekwiżit tal-likwidità.
            
         
         
            Artikolu 44
            Tnaqqis temporanju tar-rekwiżit tal-likwidità
            
               1.   Ditti tal-investiment jistgħu, f’ċirkustanzi eċċezzjonali, u wara approvazzjoni mill-awtorità kompetenti, inaqqsu l-ammont ta’ assi likwidi miżmuma.
            
            
               2.   Il-konformità mar-rekwiżit tal-likwidità stabbilit fl-Artikolu 43(1) għandha tiġi restawrata fi żmien 30 jum mit-tnaqqis oriġinali.
            
         
         
            Artikolu 45
            Garanziji tal-klijenti
            Ditti tal-investiment għandhom iżidu l-assi likwidi tagħhom b’1,6 % tal-ammont totali ta’ garanziji pprovduti lill-klijenti.
         
         PARTI SITTA
         
            DIVULGAZZJONI MINN DITTI TAL- INVESTIMENT
         
         
            Artikolu 46
            Kamp ta' Applikazzjoni
            
               1.   Ditti tal-investiment li ma jissodisfawx il-kondizzjonijiet ta' kwalifika bħala ditti tal-investiment żgħar u mhux interkonnessi stabbiliti fl-Artikolu 12(1) għandhom jiddivulgaw pubblikament l-informazzjoni speċifikata f’din il-Parti fl-istess data li jippubblikaw ir-rapporti finanzjarji annwali tagħhom.
            
            
               2.   Ditti tal-investiment li jissodisfaw il-kondizzjonijiet ta' kwalifika bħala ditta tal-investiment żgħira u mhux interkonnessa stabbiliti fl-Artikolu 12(1) u li joħorġu strumenti tal-Grad 1 Addizzjonali għandhom jiddivulgaw pubblikament l-informazzjoni stabbilita fl-Artikoli 47, 49 u 50 fl-istess data li jippubblikaw ir-rapporti finanzjarji annwali tagħhom.
            
            
               3.   Meta ditta tal-investiment ma tibqax tissodisfa l-kondizzjonijiet kollha ta' kwalifika bħala ditta tal-investiment żgħira u mhux interkonnessa stabbiliti fl-Artikolu 12(1), din għandha tiddivulga pubblikament l-informazzjoni stabbilita f’din il-Parti mis-sena finanzjarja li ssegwi s-sena finanzjarja li fiha ma baqgħetx tissodisfa dawk il-kondizzjonijiet.
            
            
               4.   Ditti tal-investiment jistgħu jiddeterminaw il-mezz u l-post xierqa biex jiġu rrispettati b’mod effettiv ir-rekwiżiti ta’ divulgazzjoni msemmija fil-paragrafi 1 u 2. Id-divulgazzjonijiet kollha għandhom jiġu pprovduti f’mezz jew f’post wieħed, fejn possibbli. Jekk l-istess informazzjoni jew informazzjoni simili tiġi ddivulgata f'żewġ mezzi jew iżjed, kull mezz għandu jagħmel referenza għall-informazzjoni sinonima fil-mezzi l-oħra.
            
         
         
            Artikolu 47
            Objettivi u politiki ta’ ġestjoni tar-riskju
            Ditti tal-investiment għandhom jiddivulgaw l-objettivi u l-politiki tagħhom ta’ ġestjoni tar-riskju għal kull kategorija separata ta’ riskju stabbilita fit-Tielet, ir-Raba' u l-Ħames Parti f’konformità mal-Artikolu 46, inklużi sommarju tal-istrateġiji u l-proċessi għall-ġestjoni ta’ dawk ir-riskji u dikjarazzjoni tar-riskju konċiża approvata mill-korp maniġerjali tad-ditta tal-investiment li fil-qosor tiddeskrivi l-profil tar-riskju ġenerali tad-ditta tal-investiment assoċjat mal-istrateġija kummerċjali.
         
         
            Artikolu 48
            Governanza
            Ditti tal-investiment għandhom jiddivulgaw l-informazzjoni li ġejja rigward l-arranġamenti interni ta’ governanza, f’konformità mal-Artikolu 46:
            
                        (a)
                     
                     
                        in-numru ta’ direttorati miżmuma mill-membri tal-korp maniġerjali;
                     
                  
                        (b)
                     
                     
                        il-politika dwar id-diversità fir-rigward tal-għażla ta’ membri tal-korp maniġerjali, l-objettivi tagħha u kull mira rilevanti stabbilita f’dik il-politika, u sa fejn ikunu ntlaħqu dawk l-objettivi u l-miri;
                     
                  
                        (c)
                     
                     
                        jekk id-ditta tal-investiment stabbilixxietx jew le kumitat separat tar-riskju u kemm-il darba ltaqa’ dan il-kumitat annwalment.
                     
                  
         
            Artikolu 49
            Fondi proprji
            
               1.   Ditti tal-investiment għandhom jiddivulgaw l-informazzjoni li ġejja rigward il-fondi proprji tagħhom, f’konformità mal-Artikolu 46:
               
                           (a)
                        
                        
                           rikonċiljazzjoni sħiħa tal-entrati tal-Grad 1 ta’ Ekwità Komuni, tal-entrati tal-Grad 1 Addizzjonali, tal-entrati tal-Grad 2 u tal-filtri applikabbli u tat-tnaqqisijiet applikati għall-fondi proprji tad-ditta tal-investiment u għall-karta tal-bilanċ fir-rapporti finanzjarji awditjati tad-ditta tal-investiment;
                        
                     
                           (b)
                        
                        
                           deskrizzjoni tal-karatteristiċi ewlenin tal-istrumenti tal-Grad 1 ta’ Ekwità Komuni u tal-Grad 1 Addizzjonali u tal-istrumenti tal-Grad 2 maħruġa mid-ditta tal-investiment;
                        
                     
                           (c)
                        
                        
                           deskrizzjoni tar-restrizzjonijiet kollha applikati fuq il-kalkolu tal-fondi proprji f’konformità ma’ dan ir-Regolament u l-istrumenti u t-tnaqqis li japplikaw għalihom dawk ir-restrizzjonijiet.
                        
                     
            
               2.   L-ABE, f’konsultazzjoni mal-ESMA għandha tiżviluppa abbozz ta’ standards tekniċi ta’ implimentazzjoni biex jiġu speċifikati formoli għad-divulgazzjoni skont il-punti (a), (b) u (c) tal-paragrafu 1.
               L-ABE għandha tippreżenta dan l-abbozz ta’ standards tekniċi ta’ implimentazzjoni lill-Kummissjoni sas-26 ta’ Ġunju 2021.
               Il-Kummissjoni tingħata s-setgħa li tadotta l-istandards tekniċi ta’ implimentazzjoni msemmija fl-ewwel subparagrafu f’konformità mal-Artikolu 15 tar-Regolament (UE) Nru 1093/2010.
            
         
         
            Artikolu 50
            Rekwiżiti ta' fondi proprji
            Ditti tal-investiment għandhom jiddivulgaw l-informazzjoni li ġejja rigward il-konformità tagħhom mar-rekwiżiti stabbiliti fl-Artikolu 11(1) ta' dan ir-Regolament u fl-Artikolu 24 tad-Direttiva (UE) 2019/2034, f’konformità mal-Artikolu 46 ta' dan ir-Regolament:
            
                        (a)
                     
                     
                        sommarju tal-approċċ tad-ditta tal-investiment għall-valutazzjoni tal-adegwatezza tal-kapital intern tagħha għall-appoġġ ta' attivitajiet attwali u tal-ġejjieni;
                     
                  
                        (b)
                     
                     
                        fuq talba mill-awtorità kompetenti, ir-riżultat tal-proċess ta' valutazzjoni tal-adegwatezza tal-kapital intern tad-ditta tal-investiment, inkluża l-kompożizzjoni tal-fondi proprji addizzjonali abbażi tal-proċess ta' rieżami superviżorju kif imsemmi fil-punt (a) tal-Artikolu 39(2) tad-Direttiva (UE) 2019/2034;
                     
                  
                        (c)
                     
                     
                        ir-rekwiżiti tal-fattur-K ikkalkolati, f’konformità mal-Artikolu 15 ta' dan ir-Regolament, f’forma aggregata għal RtM, RtF u RtC, fuq il-bażi tas-somma tal-fatturi-K applikabbli; u
                     
                  
                        (d)
                     
                     
                        ir-rekwiżit tal-ispejjeż ġenerali fissi ddeterminat f’konformità mal-Artikolu 13 ta' dan ir-Regolament.
                     
                  
         
            Artikolu 51
            Politiki u prattiki ta' remunerazzjoni
            Id-ditti tal-investiment għandhom jiddivulgaw l-informazzjoni li ġejja rigward il-politika u l-prattiki tar-remunerazzjoni tagħhom, inkluż aspetti relatati man-newtralità bejn is-sessi u d-differenza bejn il-pagi tal-irġiel u n-nisa, għal dawk il-kategoriji ta' persunal li l-attivitajiet professjonali tagħhom għandhom impatt materjali fuq il-profil tar-riskju tad-ditta tal-investiment, f'konformità mal-Artikolu 46;
            
                        (a)
                     
                     
                        l-aktar karatteristiċi importanti fis-sistema ta’ remunerazzjoni, inkluż il-livell ta’ remunerazzjoni varjabbli u l-kriterji biex tingħata remunerazzjoni varjabbli, il-ħlas fil-politika dwar l-istrumenti, il-politika ta’ differiment u l-kriterji ta’ vestiment;
                     
                  
                        (b)
                     
                     
                        il-proporzjon bejn ir-remunerazzjoni fissa u varjabbli stabbilita f'konformità mal-Artikolu 30(2) tad-Direttiva (UE) 2019/2034 (27);
                     
                  
                        (c)
                     
                     
                        informazzjoni kwantitattiva aggregata dwar ir-rimunerazzjoni, disaggregata skont il-maniġment superjuri u l-membri tal-persunal li l-azzjonijiet tagħhom ikollhom impatt materjali fuq il-profil tar-riskju tad-ditta tal-investiment, li tindika dan li ġej:
                        
                                    (i)
                                 
                                 
                                    l-ammonti tar-remunerazzjoni mogħtija fis-sena finanzjarja, maqsuma f’remunerazzjoni fissa, inkluża deskrizzjoni tal-komponenti fissi, u remunerazzjoni varjabbli, u n-numru ta’ benefiċjarji;
                                 
                              
                                    (ii)
                                 
                                 
                                    l-ammonti u l-forom tar-remunerazzjoni varjabbli mogħtija, maqsuma fi flus, ishma, strumenti marbuta mal-ishma u tipi oħra b’mod separat għall-parti mħallsa bil-quddiem u għall-parti differita;
                                 
                              
                                    (iii)
                                 
                                 
                                    l-ammonti ta’ remunerazzjoni differita mogħtija għall-perijodi preċedenti tal-prestazzjoni, maqsuma fl-ammont dovut għall-vestiment fis-sena finanzjarja u l-ammont dovut għall-vestiment fis-snin sussegwenti;
                                 
                              
                                    (iv)
                                 
                                 
                                    l-ammont ta’ remunerazzjoni differita dovut għall-vestiment fis-sena finanzjarja li jitħallas matul is-sena finanzjarja, u li jitnaqqas permezz ta’ aġġustamenti tal-prestazzjoni;
                                 
                              
                                    (v)
                                 
                                 
                                    l-għotjiet ta’ remunerazzjoni varjabbli ggarantita matul is-sena finanzjarja u n-numru ta’ benefiċjarji ta’ dawk l-għotjiet;
                                 
                              
                                    (vi)
                                 
                                 
                                    il-pagamenti mal-għoti ta’ sensja mogħtija fil-perijodi preċedenti, li tħallsu matul is-sena finanzjarja;
                                 
                              
                                    (vii)
                                 
                                 
                                    l-ammonti ta’ pagamenti mal-għoti tas-sensja mogħtija matul is-sena finanzjarja, maqsuma f’dawk imħallsa bil-quddiem u differiti, in-numru ta’ benefiċjarji ta’ dawk il-pagamenti u l-ogħla pagament li ngħata lil persuna waħda;
                                 
                              
                  
                        (d)
                     
                     
                        informazzjoni dwar jekk id-ditta tal-investiment tibbenefikax minn deroga stabbilita fl-Artikolu 32(4) tad-Direttiva (UE) 2019/2034.
                     
                  Għall-finijiet tal-punt (d) tal-ewwel subparagrafu, id-ditti tal-investiment li jibbenefikaw minn tali deroga għandhom jindikaw jekk dik id-deroga ngħatatx fuq il-bażi tal-punt (a) jew tal-punt (b) tal-Artikolu 32(4) tad-Direttiva (UE) 2019/2034, jew it-tnejn. Dawn għandhom jindikaw ukoll għal liema prinċipji tar-remunerazzjoni japplikaw id-deroga/i, in-numru ta’ membri tal-persunal li jibbenefikaw mid-deroga/i u r-remunerazzjoni totali tagħhom, maqsuma f’remunerazzjoni fissa u varjabbli.
            Dan l-Artikolu għandu jkun mingħajr ħsara għad-dispożizzjonijiet stabbiliti fir-Regolament (UE) 2016/679 tal-Parlament Ewropew u tal-Kunsill (28).
         
         
            Artikolu 52
            Politika ta' investiment
            
               1.   L-Istati Membri għandhom jiżguraw li d-ditti tal-investiment li ma jissodisfawx il-kriterji msemmija fil-punt (a) tal-Artikolu 32(4) tad-Direttiva (UE)2019/2034 jiżvelaw dan li ġej f'konformità mal-Artikolu 46 ta' dan ir-Regolament:
               
                           (a)
                        
                        
                           il-proporzjon tad-drittijiet tal-vot marbuta mal-ishma miżmuma direttament jew indirettament mid-ditta tal-investiment, imqassma skont l-Istat Membru u s-settur;
                        
                     
                           (b)
                        
                        
                           deskrizzjoni sħiħa tal-imġiba tal-vot fil-laqgħat ġenerali tal-kumpanniji li l-ishma tagħhom huma miżmuma f'konformità mal-paragrafu 2, spjegazzjoni tal-voti, u l-proporzjon tal-proposti mressqa mill-korp amministrattiv jew maniġerjali tal-kumpannija li tkun approvat id-ditta tal-investiment; u
                        
                     
                           (c)
                        
                        
                           spjegazzjoni tal-użu ta’ ditti konsultattivi bi prokura;
                        
                     
                           (d)
                        
                        
                           il-linji gwida tal-votazzjoni fir-rigward tal-kumpanniji li l-ishma tagħhom huma miżmuma f'konformità mal-paragrafu 2.
                        
                     Ir-rekwiżit ta' divulgazzjoni msemmi fil-punt (b) tal-ewwel subparagrafu ma għandux japplika jekk l-arranġamenti kuntrattwali tal-azzjonisti kollha rappreżentati mid-ditta tal-investiment fil-laqgħa tal-azzjonisti ma jawtorizzawx lid-ditta tal-investiment tivvota f'isimhom sakemm ma jingħatawx ordnijiet ta' votazzjoni espressi mill-azzjonisti wara li jirċievu l-aġenda tal-laqgħa.
            
            
               2.   Id-ditta tal-investiment imsemmija fil-paragrafu 1 għandha tikkonforma ma' dak il-paragrafu fir-rigward biss ta’ kull kumpannija li l-ishma tagħha huma ammessi għan-negozjar f’suq regolat u fir-rigward biss ta' dawk l-ishma li magħhom huma marbuta d-drittijiet tal-vot, meta l-proporzjon tad-drittijiet tal-vot li d-ditta tal-investiment ikollha direttament jew indirettament iżżomm, taqbeż il-livell limitu ta’ 5 % tad-drittijiet kollha tal-vot marbuta mal-ishma maħruġa mill-kumpannija. Id-drittijiet tal-vot għandhom jiġu kkalkulati fuq il-bażi tal-ishma kollha li magħhom ikunu marbuta drittijiet tal-vot, anke jekk ikun sospiż l-eżerċizzju ta' dawk id-drittijiet tal-vot.
            
            
               3.   L-ABE, f'konsultazzjoni mal-ESMA, għandha tiżviluppa abbozz ta' standards tekniċi regolatorji biex tispeċifika mudelli għad-divulgazzjoni skont il-paragrafu 1.
               L-ABE għandha tissottometti dak l-abbozz ta’ standards tekniċi regolatorji lill-Kummissjoni sas-26 ta’ Ġunju 2021.
               Il-Kummissjoni hija ddelegata s-setgħa li tissupplimenta dan ir-Regolament billi tadotta l-istandards tekniċi regolatorji msemmija fl-ewwel subparagrafu skont l-Artikoli 10 sa 14 tar-Regolament (UE) Nru 1093/2010.
            
         
         
            Artikolu 53
            Riskji ambjent, soċjali u ta' governanza
            Mis-26 ta’ Diċembru 2022, id-ditti tal-investiment li ma jissodisfawx il-kriterji msemmija fl-Artikolu 32(4) tad-Direttiva (UE) 2019/2034 għandhom jiddivulgaw informazzjoni dwar ir-riskji tal-ambjent, dawk soċjali u ta' governanza, inklużi r-riskji fiżiċi u r-riskji ta' tranżizzjoni kif definit fir-rapport imsemmi fl-Artikolu 35 tad-Direttiva (UE) 2019/2034
            L-informazzjoni msemmija fl-ewwel paragrafu għandha tiġi divulgata darba fl-ewwel sena ta' divulgazzjoni u darbtejn fis-sena suċċessivament.
         
         PARTI SEBA’
         
            RAPPORTAR MINN DITTI TAL-INVESTIMENT
         
         
            Artikolu 54
            Rekwiżiti ta' rapportar
            
               1.   Ditti tal-investiment għandhom jirrapportaw fuq bażi ta' kull tliet xhur lill-awtoritajiet kompetenti l-informazzjoni kollha li ġejja:
               
                           (a)
                        
                        
                           il-livell u l-kompożizzjoni tal-fondi proprji;
                        
                     
                           (b)
                        
                        
                           ir-rekwiżiti tal-fondi proprji;
                        
                     
                           (c)
                        
                        
                           il-kalkoli tar-rekwiżit tal-fondi proprji;
                        
                     
                           (d)
                        
                        
                           il-livell ta’ attività fir-rigward tal-kondizzjonijiet stabbiliti fl-Artikolu 12(1), inklużi l-karta tal-bilanċ u disaggregazzjoni tad-dħul skont is-servizz ta’ investiment u l-fattur-K applikabbli;
                        
                     
                           (e)
                        
                        
                           ir-riskju ta' konċentrazzjoni;
                        
                     
                           (f)
                        
                        
                           ir-rekwiżiti tal-likwidità.
                        
                     B'deroga mill-ewwel subparagrafu, id-ditti tal-investiment li jissodisfaw il-kondizzjonijiet ta' kwalifika bħala ditti tal-investiment żgħar u mhux interkonnessi stabbiliti fl-Artikolu 12(1) għandhom jippreżentaw rapporti fuq bażi annwali.
            
            
               2.   L-informazzjoni speċifikata fil-punt (e) tal-paragrafu 1 għandha tinkludi l-livelli ta’ riskju li ġejjin u għandha tiġi rrapportata lill-awtoritajiet kompetenti mill-inqas fuq bażi annwali:
               
                           (a)
                        
                        
                           il-livell ta’ riskju tal-konċentrazzjoni assoċjat mal-inadempjenza tal-kontropartijiet u ma' pożizzjonijiet tal-portafoll tan-negozjar, kemm fuq bażi individwali tal-kontroparti kif ukoll aggregata;
                        
                     
                           (b)
                        
                        
                           il-livell ta’ riskju tal-konċentrazzjoni fir-rigward tal-istituzzjonijiet ta’ kreditu, ditti tal-investiment u entitajiet oħra fejn jinżammu flus tal-klijenti;
                        
                     
                           (c)
                        
                        
                           il-livell ta’ riskju tal-konċentrazzjoni fir-rigward tal-istituzzjonijiet ta’ kreditu, ditti tal-investiment u entitajiet oħra fejn jiġu ddepożitati titoli ta’ klijenti;
                        
                     
                           (d)
                        
                        
                           il-livell ta’ riskju tal-konċentrazzjoni fir-rigward tal-istituzzjonijiet ta’ kreditu fejn jiġu ddepożitati l-flus tad-ditta tal-investiment stess;
                        
                     
                           (e)
                        
                        
                           il-livell ta’ riskju tal-konċentrazzjoni mill-qligħ;
                        
                     
                           (f)
                        
                        
                           il-livell ta' riskju tal-konċentrazzjoni kif deskritt fil-punti (a) sa (e) ikkalkulat billi jitqiesu l-assi u l-elementi li ma jidhrux fil-karta tal-bilanċ mhux irreġistrati fil-portafoll tan-negozjar flimkien mal-iskoperturi li jirriżultaw mill-pożizzjonijiet tal-portafoll tan-negozjar.
                        
                     Għall-finijiet ta’ dan il-paragrafu, it-termini ''istituzzjoni ta’ kreditu'' u ''ditta tal-investiment'' jinkludu impriżi privati u pubbliċi, inkluż il-fergħat ta' tali impriżi, dment li dawk l-impriżi, kieku kienu stabbiliti fl-Unjoni, kienu jkunu istituzzjonijiet ta' kreditu jew ditti tal-invetiment kif definit f'dan ir-Regolament, u dment li dawk l-imptiżi ikunu ġew awtorizzati f'pajjiż terz li japplika rekwiżiti superviżorji u regolatorji prudenzjali tal-anqas ekwivalenti għal dawk applikati fl-Unjoni.
               B'deroga mill-paragrafu 1 ta' dan l-Artikolu, ditta tal-investiment li tissodisfa l-kondizzjonijiet ta' kwalifika bħala ditta tal-investiment żgħira u mhux interkonnessa stabbiliti fl-Artikolu 12(1) ma għandhiex tkun meħtieġa tirrapporta l-informazzjoni speċifikata fil-punt (e) tal-paragrafu 1 ta' dan l-Artikolu u, sa fejn tkun ingħatat eżenzjoni f'konformità mat-tieni subparagrafu tal-Artikolu 43(1), fil-punt (f) tal-paragrafu 1 ta’ dan l-Artikolu.
            
            
               3.   Għall-finijiet tar-rekwiżiti ta’ rapportar stabbiliti f’dan l-Artikolu, l-ABE, f’konsultazzjoni mal-ESMA, għandha tiżviluppa abbozz ta’ standards tekniċi ta’implimentazzjoni biex tispeċifika:
               
                           (a)
                        
                        
                           il-formati;
                        
                     
                           (b)
                        
                        
                           id-dati tar-rapportar u d-definizzjonijiet u l-istruzzjonijiet assoċjati li għandhom jiddeskrivu kif għandhom jintużaw dawn il-formati.
                        
                     L-abbozz tal-istandards tekniċi ta' implimentazzjoni msemmi fl-ewwel subparagrafu għandu jkun konċiż u proporzjonat man-natura, l-ambitu u l-kumplessità tal-attivitajiet tad-ditti tal-investiment, filwaqt li titqies id-differenzi fil-livell ta' dettall tal-informazzjoni ppreżentata minn ditta tal-investiment li tissodisfa l-kondizzjonijiet ta' kwalifika bħala ditta tal-investiment żgħira u mhux interkonnessa stabbiliti fl-Artikolu 12(1).
               L-ABE għandha tiżviluppa l-istandards tekniċi ta’ implimentazzjoni msemmija fl-ewwel subparagrafu sas-26 ta’ Diċembru 2020.
               Il-Kummissjoni tingħata s-setgħa biex tadotta l-istandards tekniċi ta’ implimentazzjoni msemmija f'dan il-paragrafu f’konformità mal-Artikolu 15 tar-Regolament (UE) Nru 1093/2010.
            
         
         
            Artikolu 55
            Rekwiżiti ta’ rapportar għal ċerti ditti tal-investiment għall-finijiet tal-limiti msemmija fl-Artikolu 1(2) ta’ dan ir-Regolament u l-punt (1)(b) tal-Artikolu 4(1) tar-Regolament (UE) Nru 575/2013
            
               1.   Id-ditti tal-investiment li jwettqu kwalunkwe waħda mill-attivitajiet imsemmija fil-punti (3) u (6) tat-Taqsima A tal-Anness I tad-Direttiva 2014/65/UE għandhom jivverifikaw il-valur tal-assi totali tagħhom fuq bażi ta’ kull xahar u għandhom jirrapportaw dik l-informazzjoni lill-awtorità kompetenti kull trimestru, jekk il-valur totali tal-assi konsolidati tad-ditta tal-investiment ikun ugwali għal jew jaqbeż l-EUR 5 biljuni, ikkalkulat bħala medja tat-12-il xahar preċedenti. L-awtorità kompetenti għandha tinforma lill-ABE b’dan.
            
            
               2.   Fejn ditta tal-investiment msemmija fil-paragrafu 1 tkun parti minn grupp li fih impriża oħra waħda jew aktar tkun ditta tal-investiment li twettaq kwalunkwe waħda mill-attivitajiet imsemmija fil-punti (3) u (6) tat-Taqsima A tal-Anness I tad-Direttiva 2014/65/UE, id-ditti tal-investiment kollha bħal dawn fil-grupp għandhom jivverifikaw il-valur tal-assi totali tagħhom fuq bażi ta' kull xahar jekk il-valur totali tal-assi konsolidati tal-grupp ikun ugwali għal jew jaqbeż l-EUR 5 biljuni, ikkalkulati bħala medja tat-12-il xahar preċedenti. Tali ditti tal-investiment għandhom jinfurmaw lil xulxin dwar l-assi totali tagħhom fuq bażi ta' kull xahar u jirrapportaw l-assi totali konsolidati tagħhom lill-awtoritajiet kompetenti rilevanti kull trimestru. L-awtoritajiet kompetenti għandhom jinformaw lill-ABE b’dan.
            
            
               3.   Jekk il-medja tal-assi totali ta’ kull xahar tad-ditti tal-investiment imsemmija fil-paragrafi 1 u 2 tilħaq xi wieħed mil-livelli limitu stabbiliti fl-Artikolu 1(2) ta’ dan ir-Regolament jew fil-punt (1)(b) tal-Artikolu 4(1) tar-Regolament (UE) Nru 575/2013, ikkalkolati bħala medja tal-aħħar tat-12-il xahar preċedenti, l-ABE għandha tinnotifika lil dawk id-ditti tal-investiment u lill-awtoritajiet kompetenti, inkluż l-awtoritajiet kompetenti għall-għoti tal-awtorizzazzjoni f’konformità mal-Artikolu [8a] tad-Direttiva 2013/36/UE dwar dan.
            
            
               4.   Meta rieżami skont l-Artikolu 36 tad-Direttiva 2019/2034 juri li ditta tal-investiment imsemmija fil-paragrafu 1 ta’ dan l-Artikolu tista’ toħloq riskju sistemiku kif imsemmi fl-Artikolu 23 tar-Regolament (UE) Nru 1093/2010, l-awtoritajiet kompetenti għandhom jinfurmaw lill-ABE bir-riżultati ta’ dak ir-rieżami mingħajr dewmien.
            
            
               5.   L-ABE, f’konsultazzjoni mal-ESMA, għandha tiżviluppa abbozz ta’ standards tekniċi regolatorji biex tispeċifika ulterjorment l-obbligu li tiġi pprovduta informazzjoni lill-awtoritajiet kompetenti rilevanti msemmija fil-paragrafi 1 u 2 biex ikun jista’ jsir monitoraġġ effettiv tal-livelli limitu stabbiliti fil-punti (a) u (b) tal-paragrafu 1 tal-Artikolu 8a(1) tad-Direttiva 2013/36/UE.
               L-ABE għandha tissottometti dawk l-abbozz ta’ standards tekniċi regolatorji lill-Kummissjoni sas-26 ta’ Diċembru 2020.
               Il-Kummissjoni hija ddelegata s-setgħa biex tissupplimenta dan ir-Regolament billi tadotta l-istandards tekniċi regolatorji msemmija f'dan il-paragrafu, f’konformità mal-Artikoli 10 sa 14 tar-Regolament (UE) Nru 1093/2010.
            
         
         PARTI TMIENJA
         
            ATTI DELEGATI
         
         
            Artikolu 56
            Eżerċizzju tad-delega
            
               1.   Is-setgħa ta' adozzjoni ta' atti delegati hija mogħtija lill-Kummissjoni suġġett għall-kondizzjonijiet stabbiliti f'dan l-Artikolu.
            
            
               2.   Is-setgħa li tadotta l-atti delegati msemmija fl-Artikoli 4(2) għandha tiġi kkonferita lill-Kummissjoni għal perijodu ta’ ħames snin mill-25 ta’ Diċembru 2019.
            
            
               3.   Id-delega tas-setgħa msemmija fl-Artikolu 4(2) tista’ tiġi rrevokata fi kwalunkwe ħin mill-Parlament Ewropew jew mill-Kunsill. Deċiżjoni li tirrevoka għandha ttemm id-delega ta' setgħa speċifikata f'dik id-deċiżjoni. Għandha ssir effettiva fil-jum wara l-pubblikazzjoni tad-deċiżjoni f'Il-Ġurnal Uffiċjali tal-Unjoni Ewropea jew f'data aktar tard speċifikata fih. M'għandhiex taffettwa l-validità ta' kwalunkwe att delegat li jkun diġà fis-seħħ.
            
            
               4.   Qabel ma' tadotta att delegat, il-Kummissjoni għandha tikkonsulta esperti nnominati minn kull Stat Membru skont il-prinċipji stipulati fil-Ftehim Interistituzzjonali tat-13 ta' April 2016 dwar it-Tfassil Aħjar tal-Liġijiet.
            
            
               5.   Hekk kif tadotta att delegat, il-Kummissjoni għandha tinnotifikah simultanjament lill-Parlament Ewropew u lill-Kunsill.
            
            
               6.   Att delegat adottat skont l-Artikolu 4(2) għandu jidħol fis-seħħ biss jekk ma tkun ġiet espressa l-ebda oġġezzjoni la mill-Parlament Ewropew u lanqas mill-Kunsill f’perijodu ta’ xahrejn min-notifika tal-att lill-Parlament Ewropew u lill-Kunsill jew jekk, qabel ma jiskadi dak il-perijodu, kemm il-Parlament Ewropew kif ukoll il-Kunsill ikunu għarrfu lill-Kummissjoni li huma ma jkunux se joġġezzjonaw. Dak il-perijodu għandu jiġi estiż b’[xahrejn] fuq l-inizjattiva tal-Parlament Ewropew jew tal-Kunsill.
            
         
         PARTI DISA’
         
            DISPOŻIZZJONIJIET TRANŻIZZJONALI, RAPPORTI, ANALIŻI U EMENDI
         
         TITOLU I
         
            DISPOŻIZZJONIJIET TRANŻITORJI
         
         
            Artikolu 57
            Dispożizzjonijiet transizzjonali
            
               1.   L-Artikoli 43 sa 45 u 46 sa 51 għandhom japplikaw għal negozjanti tal-komoditajiet u tal-kwoti tal-emissjonijiet mis-26 ta’ Ġunju 2026.
            
            
               2.   Sas-26 ta’ Ġunju 2026 jew mid-data ta’ applikazzjoni għall-istituzzjonijiet ta’ kreditu tal-approċċ standardizzat alternattiv stabbilit fil-Kapitolu 1a tat-Titolu IV tal-Parti Tlieta tar-Regolament (UE) Nru 575/2013 u l-approċċ tal-mudell intern alternattiv stabbilit fil-Kapitolu 1b tat-Titolu IV tal-Parti Tlieta tar-Regolament (UE) Nru 575/2013, skont liema jiġi l-aħħar, ditta tal-investiment għandha tapplika r-rekwiżiti stabbiliti fit-Titolu IV tal-Parti Tlieta tar-Regolament (UE) Nru 575/2013 kif emendat bir-Regolament (UE) 2019/630 għall-fini ta’ kalkolu tal-K-NPR.
            
            
               3.   B'deroga mill-punti (a) u (c) tal-Artikolu 11(1), id-ditti tal-investiment jistgħu japplikaw rekwiżiti tal-fondi proprji aktar baxxi għal perijodu ta’ ħames snin mis-26 ta’ Ġunju 2021, ugwali għal:
               
                           (a)
                        
                        
                           id-doppju tar-rekwiżit tal-fondi proprji rilevanti skont il-Kapitolu 1 tat-Titolu 1 tat-Tielet Parti tar-Regolament (UE) Nru 575/2013,soġġett għall-Artikolu 93(1) ta’ dak ir-Regolament, b'referenza għal-livelli tal-kapital inizjali stabbiliti bit-Titolu IV tad-Direttiva 2013/36/UE, kif emendata bid-Direttiva (UE) 2019/878, li kienu jkunu applikati jekk id-ditta tal-investiment kienet kompliet tkun soġġetta għar-rekwiżiti tal-fondi proprji ta’ dak ir-Regolament kif emendat bir-Regolament (UE) 2019/630; jew
                        
                     
                           (b)
                        
                        
                           id-doppju tar-rekwiżit tal-ispejjeż ġenerali fissi applikabbli stabbilit fl-Artikolu 13 ta’ dan ir-Regolament, meta ditta tal-investiment ma kinitx teżisti fid-data jew qabel is-26 ta’ Ġunju 2021.
                        
                     
            
               4.   B'deroga mill-punt (b) tal-Artikolu 11(1), id-ditti tal-investiment jistgħu japplikaw rekwiżiti tal-fondi proprji aktar baxxi għal perijodu ta’ ħames snin mis-26 ta’ Ġunju 2021 kif ġej:
               
                           (a)
                        
                        
                           id-ditti tal-investiment li kienu soġġetti biss għal rekwiżit tal-kapital inizjali qabel is-26 ta’ Ġunju 2021 jistgħu jillimitaw ir-rekwiżiti tal-fondi proprji tagħhom għad-doppju tar-rekwiżit kapitali inizjali applikabbli stabbilit fit-Titolu IV tad-Direttiva 2013/36/UE, kif emendat bid-Direttiva (UE) 2019/878, bl-eċċezzjoni għall-punti (b) u (c) tal-Artikolu 31(1) u l-Artikolu 31(2) rispettivament, ta’ dik id-Direttiva;
                        
                     
                           (b)
                        
                        
                           id-ditti tal-investiment li kienu jeżistu qabel is-26 ta’ Ġunju 2021 jistgħu jillimitaw ir-rekwiżiti kapitali minimi permanenti tagħhom għal dawk previsti fl-Artikolu 93(1) tar-Regolament (UE) Nru 575/2013, kif emendat bir-Regolament (UE) 2019/876, b'referenza għal-livelli tal-kapital inizjali stabbiliti bit-Titolu IV tad-Direttiva 2013/36/UE, kif emendata bid-Direttiva (UE) 2019/878, li kienu japplikaw kieku d-ditta tal-investiment kienet kompliet tkun soġġetta għal dak ir-Regolament, soġġetti għal żieda annwali fl-ammont ta' dawk ir-rekwiżiti ta’ mill-inqas EUR 5 000 matul il-perijodu ta’ ħames snin;
                        
                     
                           (c)
                        
                        
                           ditti tal-investiment li kienu jeżistu qabel is-26 ta’ Ġunju 2021, li mhumiex awtorizzati li jipprovdu s-servizzi anċillari msemmija fil-punt (1) tat-Taqsima B tal-Anness I tad-Direttiva 2014/65/UE, li jipprovdu biss wieħed jew aktar mis-servizzi ta' investiment u attivitajiet elenkati fil-punti 1, 2, 4 u 5 tat-Taqsima A tal-Anness I għal dik id-Direttiva, li mhumiex permessi jżommu flus jew titoli li jappartjenu għall-klijenti tagħhom li għalhekk ma jistgħux f'ebda mument ikollhom dejn ma' dawk il-klijenti, jistgħu jillimitaw ir-rekwiżit kapitali minimu permanenti tagħhom għal mill-inqas EUR 50 000, soġġett għal żieda annwali ta’ mill-inqas EUR 5 000 matul il-perijodu ta’ ħames snin.
                        
                     
            
               5.   Id-derogi stabbiliti fil-paragrafu 4 m’għandhomx jibqgħu japplikaw meta d-ditta tal-investiment ikollha l-awtorizzazzjoni tagħha estiża fi jew wara s-26 ta’ Ġunju 2021 b’tali mod li jkun meħtieġ ammont ogħla ta’ kapital inizjali f'konformità mal-Artikolu 9 tad-Direttiva 2019/2034.
            
            
               6.   B’deroga mill-Artikolu 11, id-ditti tal-investiment li kienu jeżistu qabel il-25 ta’ Diċembru 2019 u li jinnegozjaw akkont tagħhom stess fi swieq tal-futures finanzjarji jew opzjonijiet jew derivati oħra u fis-swieq tal-flus għall-fini uniku ta' kopertura tal-pożizzjonijiet fis-swieq tad-derivati jew jinnegozjaw għan-nom ta’ membri oħra ta’ dawk is-swieq u tkun garantita mill-membri tal-ikklerjar tal-istess swieq, fejn ir-responsabbiltà għall-iżgurar tal-prestazzjoni ta’ kuntratti li jkunu daħlu fihom tali ditti tal-investiment tkun assunta mill-membri tal-ikklerjar tal-istess swieq, jistgħu jillimitaw ir-rekwiżiti tal-fondi proprji tagħhom għal perijodu ta’ ħames snin mis-26 ta’ Ġunju 2021 għal mill-inqas EUR 250 000, soġġett għal żieda annwali ta’ mill-inqas EUR 100 000 matul il-perijodu ta’ ħames snin.
               Irrispettivament minn jekk ditta tal-investiment msemmija f’dan il-paragrafu tagħmilx użu mid-deroga msemmija fl-ewwel subparagrafu, il-punt (a) tal-paragrafu 4 ma għandux japplika għal tali ditta tal-investiment.
            
         
         
            Artikolu 58
            Deroga għall-impriżi msemmija fil-punt (1)(b) tal-Artikolu 4(1) tar-Regolament (UE) Nru 575/2013
            Id-ditti tal-investiment li fil-25 ta’ Diċembru 2019 jissodisfaw il-kondizzjonijiet tal-punt (1)(b) tal-Artikolu 4(1) tar-Regolament (UE) Nru 575/2013 u li għadhom ma kisbux l-awtorizzazzjoni bħala istituzzjonijiet ta’ kreditu f’konformità mal-Artikolu 8 tad-Direttiva 2013/36/UE għandhom ikomplu jkun soġġetti għar-Regolament (UE) Nru 575/2013 u għad-Direttiva 2013/36/UE.
         
         
            Artikolu 59
            Deroga għad-ditti tal-investiment msemmija fl-Artikolu 1(2)
            Ditta tal-investiment li fil-25 ta’ Diċembru 2019 tissodisfa l-kondizzjonijiet stabbiliti fl-Artikolu 1(2)ta' dan ir-Regolament għandha tkompli tkun soġġetta għar-Regolament (UE) Nru 575/2013 u d-Direttiva 2013/36/UE.
         
         TITOLU II
         
            RAPPORTI U RIEŻAMIJIET
         
         
            Artikolu 60
            Klawżola ta' rieżami
            
               1.   Sas-26 ta’ Ġunju 2024, il-Kummissjoni għandha, wara li tikkonsulta mal-ABE u l-ESMA, twettaq rieżami u tressaq rapport lill-Parlament Ewropew u lill-Kunsill, akkumpanjat, jekk ikun xieraq, bi proposta leġislattiva rigward mill-inqas dawn li ġejjin:
               
                           (a)
                        
                        
                           il-kondizzjonijiet biex id-ditti tal-investiment jikkwalifikaw bħala ditti tal-investiment żgħar u mhux interkonnessi f’konformità mal-Artikolu 12;
                        
                     
                           (b)
                        
                        
                           il-metodi għall-kejl tal-fatturi-K fit-Titolu II tal-Parti Tlieta, inkluż il-parir dwar l-investiment fil-kamp ta' applikazzjoni tal-AUM, u fl-Artikolu 39;
                        
                     
                           (c)
                        
                        
                           il-koeffiċjenti msemmija fl-Artikolu 15(2);
                        
                     
                           (d)
                        
                        
                           il-metodu użat għall-kalkolu ta’ K-CMG, il-livell tar-rekwiżiti tal-fondi proprji li jirriżulta minn K-CMG meta mqabbel ma' K-NPR, u l-kalibrazzjoni tal-fattur multiplikanti stabbilit fl-Artikolu 23;
                        
                     
                           (e)
                        
                        
                           id-dispożizzjonijiet stabbiliti fl-Artikoli 43 u 45 u b’mod partikolari l-eliġibbiltà għar-rekwiżit tal-likwidità ta’ assi likwidi fil-punti (a), (b) u (c) tal-Artikolu 43(1);
                        
                     
                           (f)
                        
                        
                           id-dispożizzjonijiet stabbiliti fit-Taqsima 1 tal-Kapitolu 4 tat-Titolu II tal-Parti Tlieta;
                        
                     
                           (g)
                        
                        
                           l-applikazzjoni tal-Parti Tlieta għan-negozjanti tal-komoditajiet u tal-kwoti tal-emissjonijiet.
                        
                     
                           (h)
                        
                        
                           il-modifika tad-definizzjoni ta' istituzzjoni ta' kreditu fir-Regolament (UE) Nru 575/2013 bħala riżultat tal-punt (a) tal-Artikolu 62(3) ta' dan ir-Regolament u l-konsegwenzi negattivi potenzjali mhux mistennija;
                        
                     
                           (i)
                        
                        
                           id-dispożizzjonijiet stabbiliti fl-Artikolu 47 u 48 tar-Regolament (UE) Nru 600/2014 u l-allinjament tagħhom ma' qafas konsistenti għal ekwivalenza fis-servizzi finanzjarji;
                        
                     
                           (j)
                        
                        
                           il-livelli limitu stabbiliti fl-Artikolu 12(1);
                        
                     
                           (k)
                        
                        
                           l-applikazzjoni tal-istandards tal-Kapitoli 1a u 1b tat-Titolu IV tal-Parti Tlieta tar-Regolament (UE) Nru 575/2013 għad-ditti tal-investiment;
                        
                     
                           (l)
                        
                        
                           il-metodu tal-kejl tal-valur ta' derivattiva fil-punt (b) tal-Artikolu 20(2) u u l-punt (b) tal-Artikolu 33(2), u l-adegwatezza tal-introduzzjoni ta' sistema metrika u/jew ta' kalibrazzjoni alternattiva;
                        
                     
                           (m)
                        
                        
                           id-dispożizzjonijiet stabbiliti fil-Parti Tnejn, b’mod partikolari dwar il-permess biex strumenti jew fondi oħra jikkwalifikaw bħala fondi proprji skont l-Artikolu 9(4), u l-possibbiltà li jingħata permess bħal dan lid-ditti tal-investiment li jissodisfaw il-kondizzjonijiet ta' kwalifika bħala ditta tal-inverstiment żgħira u mhux interkonnessa stabbiliti fl-Artikolu 12(1);
                        
                     
                           (n)
                        
                        
                           il-kondizzjonijiet biex id-ditti tal-investiment japplikaw ir-rekwiżiti tar-Regolament (UE) Nru 575/2013 f'konformità mal-Artikolu 1(2) ta' dan ir-Regolament;
                        
                     
                           (o)
                        
                        
                           id-dispożizzjoni stabbilita fl-Artikolu 1(5).
                        
                     
                           (p)
                        
                        
                           ir-rilevanza tal-applikazzjoni tar-rekwiżiti ta’ divulgazzjoni stabbiliti fl-Artikolu 52 ta’ dan ir-Regolament għal setturi oħrajn, inkluż id-ditti tal-investiment imsemmija fl-Artikolu 1(2) u 1(5) ta’ dan ir-Regolament u l-istituzzjoni ta’ kreditu kif definita fil-punt (1) tal-Artikolu 4(1) tar-Regolament (UE) Nru 575/2013.
                        
                     
            
               2.   Sal-31 ta' Diċembru 2021, il-Kummissjoni għandha tippreżenta lill-Parlament Ewropew u lill-Kunsill rapport dwar il-ħtiġijiet tar-riżorsi li jirriżultaw mit-teħid ta’ setgħat u dmirijiet ġodda mill-ESMA f’konformità mal-Artikolu 64 ta' dan ir-Regolament, inkluż il-possibbiltà li l-ESMA timponi tariffi ta’ reġistrazzjoni fuq ditti ta'pajjiżi terzi rreġistrati mill-ESMA f’konformità mal-Artikolu 46(2) tar-Regolament (UE) Nru 600/2014, akkumpanjat, fejn xieraq, bi proposta leġislattiva.
            
         
         TITOLU III
         
            EMENDI GĦAL REGOLAMENTI OĦRA
         
         
            Artikolu 61
            Emenda għar-Regolament (UE) Nru 1093/2010
            Fil punt (2) tal-Artikolu 4 tar-Regolament (UE) Nru 1093/2010, jiżdied il-punt li ġej:
            
                        "(viii)
                     
                     
                        fir-rigward tar-Regolament (UE) 2019/2033 tal-Parlament Ewropew u tal-Kunsill (*1) u tad-Direttiva (UE) 2019/2034 tal-Parlament Ewropew u tal-Kunsill (*2), l-awtoritajiet kompetenti kif definit fil-punt (5) tal-Artikolu 3) ta' dik id-Direttiva.''.
                     
                  
         
            Artikolu 62
            Emendi għar-Regolament (UE) Nru 575/2013
            Ir-Regolament (UE) Nru 575/2013 huwa emendat kif ġej:
            
                        (1)
                     
                     
                        it-titolu jinbidel b'dan li ġej:”.
                        "Regolament (UE) Nru 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment u li jemenda r-Regolament (UE) Nru 648/2012";
                     
                  
                        (2)
                     
                     
                        fl-Artikolu 2, jiżdied il-paragrafu li ġej:
                        
                           "5.   Meta japplikaw id-dispożizzjonijiet stabbiliti fl-Artikolu 1(2) u 1(5) tar-Regolament (UE) 2019/2033 tal-Parlament Ewropew u tal-Kunsill (*3) fir-rigward tad-ditti tal-investiment msemmija f'dawk il-paragrafi, l-awtoritajiet kompetenti kif definiti fil-punt (5) tal-Artikolu 3(1) tad-Direttiva (UE) 2019/2034 tal-Parlament Ewropew u tal-Kunsill (*4) għandhom jittrattaw lil dawk id-ditti tal-investiment daqs li kieku kienu ''istituzzjonijiet'' skont dan ir-Regolament.
                        
                        
                           (*3)  Ir-Regolament (UE) 2019/2033 tal-Parlament Ewropew u tal-Kunsill tas-27 ta’ Novembru 2019 dwar ir-rekwiżiti prudenzjali għall-istituzzjonijiet ta' kreditu u li jemenda r-Regolamenti (UE) Nru 1093/2010, (UE) Nru 575/2013, (UE) Nru 600/2014 u (UE) Nru 806/2014 (ĠU L 314, 5.12.2019, p. 1)."
                        
                        
                           (*4)  Id-Direttiva (UE) 2019/2034 tal-Parlament Ewropew u tal-Kunsill tas-27 ta’ Novembru 2019 dwar is-superviżjoni prudenzjali tad-ditti tal-investiment u li jemenda d-Direttivi 2002/87/KE, 2009/65/KE, 2011/61/EU, 2013/36/UE, 2014/59/UE u 2014/65/UE (ĠU L 314, 5.12.2019, p. 64).";"
                        
                     
                  
                        (3)
                     
                     
                        l-Artikolu 4(1) huwa emendat kif ġej:
                        
                                    (a)
                                 
                                 
                                    il-punt (1) huwa sostitwit b'dan li ġej:
                                    
                                                ‘(1)
                                             
                                             
                                                ‘istituzzjoni ta’ kreditu’ tfisser impriża li n-negozju tagħha jikkonsisti fi kwalunkwe wieħed minn dawn li ġejjin:
                                                
                                                            (a)
                                                         
                                                         
                                                            li tieħu depożiti jew fondi ripagabbli oħra mingħand il-pubbliku u tagħti krediti f’isimha stess;
                                                         
                                                      
                                                            (b)
                                                         
                                                         
                                                            li twettaq kwalunkwe waħda mill-attivitajiet imsemmija fil-punti (3) u (6) tat-Taqsima A tal-Anness I tad-Direttiva 2014/65/UE tal-Parlament Ewropew u tal-Kunsill (*5), fejn tapplika waħda minn dawn li ġejjin, iżda l-impriża ma tkunx negozjant tal-komoditajiet u tal-kwoti tal-emissjonijiet, impriża tal-investiment kollettiv jew impriża tal-assigurazzjoni:
                                                            
                                                                        (i)
                                                                     
                                                                     
                                                                        il-valur totali tal-assi konsolidati tal-impriża ikun ugwali għal jew jaqbeż l-EUR 30 biljun;
                                                                     
                                                                  
                                                                        (ii)
                                                                     
                                                                     
                                                                        il-valur totali tal-assi tal-impriża jkun anqas minn EUR 30 biljun, u l-impriża tkun parti minn grupp li fih il-valur totali tal-assi konsolidati tal-impriżi kollha f'dak il-grupp li individwalment ikollhom assi totali ta' anqas minn EUR 30 biljun u li jwettqu kwalunkwe waħda mill-attivitajiet imsemmija fil-punti (3) u (6) tat-Taqsima A tal-Anness I għad-Direttiva 2014/65/UE ikun ugwali għal jew jaqbeż l-EUR 30 biljun; jew
                                                                     
                                                                  
                                                                        (iii)
                                                                     
                                                                     
                                                                        il-valur totali tal-assi tal-impriża jkun anqas minn EUR 30 biljun, u l-impriża tkun parti minn grupp li fih il-valur totali tal-assi konsolidati tal-impriżi kollha fil-grupp li jwettqu kwalunkwe waħda mill-attivitajiet imsemmija fil-punti (3) u (6) tat-Taqsima A tal-Anness I għad-Direttiva 2014/65/UE jkun ugwali għal jew jaqbeż l-EUR 30 biljun, fejn is-superviżur tal-konsolidazzjoni f’konsultazzjoni mal-kollega superviżur jiddeċiedu hekk sabiex jindirizzaw riskji potenzjali ta’ ċirkomvenzjoni u riskji potenzjali għall-istabbiltà finanzjarja tal-Unjoni;
                                                                     
                                                                  għall-finijiet tal-punti (b)(ii) u (b)(iii), meta l-impriża tkun parti minn grupp ta' pajjiż terz, l-assi totali ta' kull fergħa tal-grupp ta' pajjiż terz awtorizzati fl-Unjoni jiġu inklużi fil-valur totali kkombinat tal-assi tal-impriżi kollha fil-grupp;
                                                         
                                                      
                                          
                                       (*5)  Id-Direttiva 2014/65/UE tal-Parlament Ewropew u tal-Kunsill tal-15 ta' Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE (ĠU L 173, 12.6.2014, p. 349).’;"
                        
                                 
                              
                                    (b)
                                 
                                 
                                    il-punt (2) huwa sostitwit b'dan li ġej:
                                    
                                                ‘(2)
                                             
                                             
                                                ‘ditta tal-investiment’ tfisser ditta tal-investiment kif definit fil-punt (1) tal-Artikolu 4(1) tad-Direttiva 2014/65/UE, li tkun awtorizzata skont dik id-Direttiva iżda teskludi l-istituzzjonijiet ta’ kreditu;''
                                             
                                          
                              
                                    (c)
                                 
                                 
                                    il-punt (3) huwa sostitwit b'dan li ġej:
                                    
                                                "(3)
                                             
                                             
                                                ‘istituzzjoni’ tfisser istituzzjoni ta’ kreditu awtorizzata skont l-Artikolu 8 tad-Direttiva 2013/36/UE jew impriża kif imsemmi fl-Artikolu 8a(3);’;
                                             
                                          
                              
                                    (d)
                                 
                                 
                                    il-punt (4) jitħassar;
                                 
                              
                                    (e)
                                 
                                 
                                    il-punt (26) huwa sostitwit b'dan li ġej:
                                    
                                                "(26)
                                             
                                             
                                                ''istituzzjoni finanzjarja'' tfisser impriża għajr istituzzjoni u għajr kumpannija holding industrijali pura, li l-attività prinċipali tagħha tkun l-akkwiżizzjoni ta’ parteċipazzjonijiet jew li ssegwi attività waħda jew aktar minn dawk elenkati fil-punti 2 sa 12 u l-punt 15, tal-Anness I għad-Direttiva 2013/36/UE, inkluża ditta tal-investiment, kumpannija holding finanzjarja, kumpannija holding finanzjarja mħallta, istituzzjoni ta' pagament fis-sens tad-Direttiva (UE) 2015/2336 tal-Parlament Ewropew u tal-Kunsill (*6), u kumpannija tal-ġestjoni tal-assi, iżda esklużi kumpanniji azzjonarji tal-assigurazzjoni u kumpaniji azzjonarji tal-assigurazzjoni b'attività mħallta kif definit fil-punti (f) u (g) tal-Artikolu 212(1) tad-Direttiva 2009/138/KE;
                                             
                                          
                                       (*6)  Id-Direttiva (UE) 2015/2366 tal-Parlament Ewropew u tal-Kunsill tal-25 ta' Novembru 2015 dwar is-servizzi ta' pagament fis-suq intern, li temenda d-Direttivi 2002/65/KE, 2009/110/KE u 2013/36/UE u r-Regolament (UE) Nru 1093/2010, u li tħassar id-Direttiva 2007/64/KE (ĠU L 337, 23.12.2015, p. 35).";"
                        
                                 
                              
                                    (f)
                                 
                                 
                                    il-punt (29a) huwa sostitwit b'dan li ġej:
                                    
                                                "(29a)
                                             
                                             
                                                "ditta tal-investiment prinċipali fi Stat Membru" tfisser impriża prinċipali fi Stat Membru li hija ditta tal-investiment;";
                                             
                                          
                              
                                    (g)
                                 
                                 
                                    il-punt (29b) huwa sostitwit b'dan li ġej:
                                    
                                                "(29b)
                                             
                                             
                                                "ditta tal-investiment prinċipali tal-UE" tfisser impriża prinċipali tal-UE li hija ditta tal-investiment;";
                                             
                                          
                              
                                    (h)
                                 
                                 
                                    il-punt (51) huwa sostitwit b'dan li ġej:
                                    
                                                "(51)
                                             
                                             
                                                "kapital inizjali" tfisser l-ammont u t-tipi ta’ fondi proprji speċifikati fl-Artikolu 12 tad-Direttiva 2013/36/UE;";
                                             
                                          
                              
                                    (i)
                                 
                                 
                                    il-punt (60) huwa sostitwit b'dan li ġej:
                                    
                                                "(60)
                                             
                                             
                                                "strument ta’ flus assimilat" tfisser ċertifikat ta’ depożitu, bond. li jinkludi bond kopert jew kwalunkwe strument mhux subordinat ieħor, li nħareġ minn istituzzjoni jew ditta tal-investiment, li għaliha l-istituzzjoni jew id-ditta tal-investiment diġà tkun irċeviet pagament sħiħ u li għandu jiġi rimborżat mingħajr kondizzjonijiet mill-istituzzjoni jew id-ditta tal-investiment bil-valur nominali tiegħu;";
                                             
                                          
                              
                                    (j)
                                 
                                 
                                    fil-punt (72), il-punt (a) huwa sostitwit b'dan li ġej:
                                    
                                                "(a)
                                             
                                             
                                                huwa suq regolat jew suq ta' pajjiż terz li huwa kkunsidrat ekwivalenti għal suq regolat skont il-proċedura stabbilita fil-punt (a) tal-Artikolu 25(4) tad-Direttiva 2014/65/UE;";
                                             
                                          
                              
                                    (k)
                                 
                                 
                                    jiżdied il-punt li ġej:
                                    
                                                "(150)
                                             
                                             
                                                "negozjant tal-komoditajiet u tal-kwoti tal-emissjonijiet" tfisser impriża li n-negozju prinċipali tagħha jikkonsisti esklużivament fil-forniment ta’ servizzi jew ta’ attivitajiet ta’ investiment relatati ma’ derivati ta’ komoditajiet jew ma’ kuntratti ta’ derivati ta’ komoditajiet imsemmija fil-punti (5), (6), (7), (9) u (10), derivati tal-kwoti tal-emissjonijiet imsemmija fil-punt 4, jew kwoti tal-emissjonijiet imsemmija fil-punt 11 tat-Taqsima C tal-Anness I tad-Direttiva 2014/65/UE;";
                                             
                                          
                              
                  
                        (4)
                     
                     
                        l-Artikolu 6 huwa emendat kif ġej:
                        
                                    (a)
                                 
                                 
                                    il-paragrafu 4 huwa sostitwit b’dan li ġej:
                                    
                                       "4.   L-istituzzjonijiet għandhom jikkonformaw mal-obbligi stabbiliti fil-Parti Sitta u fil-punt (d) tal-artikolu 430(1) ta' dan ir-Regolament fuq bażi individwali.
                                       L-istituzzjonijiet li ġejjin ma għandhomx ikunu meħtieġa jikkonformaw mal-Artikolu 413(1) u r-rekwiżiti ta' rapportar dwar il-likwidità assoċjati stabbiliti fil-Parti Sebgħa A ta' dan ir-Regolament:
                                       
                                                   (a)
                                                
                                                
                                                   l-istituzzjonijiet li huma awtorizzati wkoll f'konformità mal-Artikolu 14 tar-Regolament (UE) Nru 648/2012;
                                                
                                             
                                                   (b)
                                                
                                                
                                                   istituzzjonijiet li huma awtorizzati wkoll f'konformità mal-Artikolu 16 u l-punt (a) tal-Artikolu 54(2) tar-Regolament (UE) Nru 909/2014 tal-Parlament Ewropew u tal-Kunsill (*7), sakemm dawn ma jwettqu l-ebda trasformazzjoni tal-maturità sinifikanti; u
                                                
                                             
                                                   (c)
                                                
                                                
                                                   istituzzjonijiet li huma deżinjati f'konformità mal-punt (b) tal-Artikolu 54(2) tar-Regolament (UE) Nru 909/2014, dment li:
                                                   
                                                               (i)
                                                            
                                                            
                                                               l-attivitajiet tagħhom huma limitati sabiex joffru servizzi ta' tip bankarju, kif imsemmi fit-Taqsima C tal-Anness għal dak ir-Regolament, għal depożitorji ċentrali tat-titoli awtorizzati f'konformità mal-Artikolu 16 ta' dak ir-Regolament; u
                                                            
                                                         
                                                               (ii)
                                                            
                                                            
                                                               dawn ma jwettqu l-ebda trasformazzjonijiet tal-maturità sinifikanti.";
                                                            
                                                         
                                             
                                    
                                       (*7)  Ir-Regolament (UE) Nru 909/2014 tal-Parlament Ewropew u tal-Kunsill tat-23 ta' Lulju 2014 dwar titjib fis-saldu tat-titoli fl-Unjoni Ewropea u dwar depożitorji ċentrali tat-titoli u li jemenda d-Direttivi 98/26/KE u 2014/65/UE u r-Regolament (UE) Nru 236/2012 (ĠU L 257, 28.8.2014, p. 1).";"
                        
                                 
                              
                                    (b)
                                 
                                 
                                    il-paragrafu 5 huwa sostitwit b’dan li ġej:
                                    
                                       "5.   L-istituzzjonijiet li għalihom l-awtoritajiet kompetenti jkunu eżerċitaw id-deroga speċifikata fl-Artikolu 7(1) jew (3) ta' dan ir-Regolament u l-istituzzjonijiet li huma awtorizzati wkoll f'konformità mal-Artikolu 14 tar-Regolament (UE) Nru 648/2012, ma għandhomx ikunu meħtieġa jikkonformaw mal-obbligi stabbiliti fil-Parti Sebgħa u r-rekwiżiti ta' rapportar dwar il-proporzjon tal-ingranaġġ assoċjat stabbilit fil-Parti Sebgħa A ta' dan ir-Regolament fuq bażi individwali.";
                                    
                                 
                              
                  
                        (5)
                     
                     
                        jiddaħħal l-artikolu li ġej fit-Taqsima 1 tal-Kapitolu 2 tat-Titolu II tal-Parti Wieħed:
                        
                           "Artikolu 10a
                           L-applikazzjoni ta’ rekwiżiti prudenzjali fuq bażi konsolidata fejn id-ditti tal-investiment huma impriżi prinċipali
                           Għall-finijiet tal-applikazzjoni ta’ dan il-Kapitolu, id-ditti tal-investiment għandhom jitqiesu bħala kumpanniji azzjonarji finanzjarji prinċipali fi Stat Membru jew f’kumpanniji azzjonarji finanzjarji prinċipali tal-Unjoni meta tali ditti tal-investiment ikunu impriżi prinċipali ta’ istituzzjoni jew ta’ ditta tal-investiment soġġetta għal dan ir-Regolament li hija msemmija fl-Artikolu 1(2) jew (5) tar-Regolament (UE) 2019/2033.";
                        
                     
                  
                        (6)
                     
                     
                        fl-Artikolu 11, il-paragrafu 4 hu sostitwit b'dan li ġej:
                        
                           "4.   L-istituzzjonijiet prinċipali tal-UE għandhom jikkonformaw mal-Parti Sitta u l-punt (d) tal-Artikolu 430(1) ta' dan ir-Regolament abbażi tas-sitwazzjoni konsolidata tagħhom meta l-grupp jinkludi istituzzjoni ta' kreditu jew ditta tal-investiment waħda jew iktar li huma awtorizzati li jipprovdu s-servizzi u l-attivitajiet tal-investiment elenkati fil-punti (3) u (6) tat-Taqsima A tal-Anness I għad-Direttiva 2014/65/UE.
                           Meta tkun ingħatat rinunzja skont l-Artikolu 8(1) sa (5), l-istituzzjonijiet u, fejn applikabbli, il-kumpanniji azzjonarji finanzjarji jew il-kumpanniji azzjonarji finanzjarji mħallta li huma parti minn sottogrupp ta' likwidità għandhom jikkonformaw mal-Parti Sitta u l-punt (d) tal-Artikolu 430(1) ta' dan ir-Regolament fuq bażi konsolidata jew fuq il-bażi subkonsolidata tas-sottogrupp ta' likwidità.";
                        
                     
                  
                        (7)
                     
                     
                        l-Artikoli 15, 16 u 17 huma mħassra;
                     
                  
                        (8)
                     
                     
                        fl-Artikolu 81(1), il-punt (a) huwa sostitwit b'dan li ġej:
                        
                                    "(a)
                                 
                                 
                                    is-sussidjarja tkun waħda minn dawn li ġejjin:
                                    
                                                (i)
                                             
                                             
                                                istituzzjoni;
                                             
                                          
                                                (ii)
                                             
                                             
                                                impriża li skont id-dritt nazzjonali applikabbli tkun soġġetta għar-rekwiżiti ta’ dan ir-Regolament u tad-Direttiva 2013/36/UE;
                                             
                                          
                                                (iii)
                                             
                                             
                                                kumpannija holding finanzjarja intermedja jew kumpannija holding finanzjarja mħallta intermedja li tkun soġġetta għal rekwiżiti ta' dan ir-Regolament fuq bai sub-konsolidata, kumpannija holding tal-investiment intermedja li tkun soġġetta għar-rekwiiti tar-Regolament (UE) 2019/2033 fuq bażi konsolidata;
                                             
                                          
                                                (iv)
                                             
                                             
                                                ditta tal-investiment;
                                             
                                          
                                                (v)
                                             
                                             
                                                kumpannija holding finanzjarja intermedja f'pajjiż terz, dment li dik il-kumpannija holding finanzjarja intermedja tkun soġġetta għar-rekwiżiti prudenzjali li jkunu daqstant stretti daqs dawk applikati għall-istituzzjonijiet ta' kreditu ta' dak il-pajjiż terz u dment li l-Kummissjoni tkun adottat deċiżjoni f'konformità mal-Artikolu 107(4) li tiddetermina li dawk ir-rekwiżiti prudenzjali jkunu tal-inqas ekwivalenti għal dawk ta' dan ir-Regolament;";
                                             
                                          
                              
                  
                        (9)
                     
                     
                        fl-Artikolu 82, il-punt (a) huwa sostitwit b'dan li ġej:
                        
                                    "(a)
                                 
                                 
                                    is-sussidjarja tkun waħda minn dawn li ġejjin:
                                    
                                                (i)
                                             
                                             
                                                istituzzjoni;
                                             
                                          
                                                (ii)
                                             
                                             
                                                impriża li skont id-dritt nazzjonali applikabbli tkun soġġetta għar-rekwiżiti ta’ dan ir-Regolament u tad-Direttiva 2013/36/UE;
                                             
                                          
                                                (iii)
                                             
                                             
                                                kumpannija holding finanzjarja intermedja jew kumpannija holding finanzjarja mħallta intermedjali tkun soġġetta għar-rekwiżiti ta' dan ir-Regolament fuq bażi sub-konsolidata, jew kumpannija holding tal-investiment intermedja li tkun soġġetta għar-rekwiżiti tar-Regolament (UE) 2019/2033 fuq bażi konsolidata;
                                             
                                          
                                                (iv)
                                             
                                             
                                                ditta tal-investiment;
                                             
                                          
                                                (v)
                                             
                                             
                                                kumpannija holding finanzjarja intermedja f'pajjiż terz, dment li dik il-kumpannija holding finanzjarja intermedja tkun soġġetta għar-rekwiżiti prudenzjali li jkunu daqstant stretti daqs dawk applikati għall-istituzzjonijiet ta' kreditu ta' dak il-pajjiż terz u dment li l-Kummissjoni tkun adottat deċiżjoni f'konformità mal-Artikolu 107(4) li tiddetermina li dawk ir-rekwiżiti prudenzjali jkunu tal-inqas ekwivalenti għal dawk ta' dan ir-Regolament;";
                                             
                                          
                              
                  
                        (10)
                     
                     
                        l-Artikolu 84 huwa emendat kif ġej:
                        
                                    (a)
                                 
                                 
                                    il-paragrafu 1 huwa sostitwit b’dan li ġej:
                                    
                                       "1.   L-istituzzjonijiet għandhom jiddeterminaw l-ammont ta’ interessi minoritarji ta’ sussidjarja li jiġi inkluż fil-kapital konsolidat tal-Grad 1 ta’ Ekwità Komuni billi jnaqqsu mill-interessi minoritarji ta’ dik l-impriża r-riżultat tal-multiplikazzjoni tal-ammont imsemmi fil-punt (a) bil-perċentwal imsemmi fil-punt (b), kif ġej:
                                       
                                                   (a)
                                                
                                                
                                                   il-kapital tal-Grad 1 ta' Ekwità Komuni tas-sussidjarja nieqes l-iċken minn dawn li ġejjin:
                                                   
                                                               (i)
                                                            
                                                            
                                                               l-ammont tal-kapital tal-Grad 1 ta’ Ekwità Komuni ta' dik is-sussidjarja li jkun meħtieġ biex jissodisfa dan li ġej:
                                                               
                                                                           —
                                                                        
                                                                        
                                                                           is-somma tar-rekwiżit stipulat fil-punt (a) tal-Artikolu 92(1) ta' dan ir-Regolament, ir-rekwiżiti imsemmija fl-Artikoli 458 u 459 ta' dan ir-Regolament, ir-rekwiżiti speċifiċi tal-fondi proprji msemmija fl-Artikolu 104 tad-Direttiva 2013/36/UE ir-rekwiżit ta’ riżerva kombinata ta’ kapital definit fil-punt (6) tal-Artikolu 128 ta' dik id-Direttiva, ir-rekwiżiti msemmija fl-Artikolu 500 ta' dan ir-Regolament, u kwalunkwe regolament superviżorju lokali addizzjonali f’pajjiżi terzi sakemm dawk ir-rekwiżiti għandhom jiġu ssodisfatti mill-kapital tal-Grad 1 ta' Ekwità Komuni,
                                                                        
                                                                     
                                                                           —
                                                                        
                                                                        
                                                                           meta s-sussidjarja tkun ditta tal-investiment, is-somma tar-rekwiżit stabbilita fl-Artikolu 11 tar-Regolament (UE) 2019/2033, ir-rekwiżiti speċifiċi tal-fondi proprji msemmija fil-punt (a) tal-Artikolu 39(2) tad-Direttiva (UE)2019/2034 u kwalunkwe regolament superviżorju lokali addizzjonali f’pajjiżi terzi, sa fejn dawk ir-rekwiżiti għandhom jiġu ssodisfati mill-kapital tal-Grad 1 ta’ Ekwità Komuni;
                                                                        
                                                                     
                                                         
                                                               (ii)
                                                            
                                                            
                                                               l-ammont tal-kapital konsolidat ta’ kapital Grad 1 ta’ Ekwità Komuni li jirrelata għal dik is-sussidjarja li jkun meħtieġ fuq bażi konsolidata biex tintlaħaq is-somma tar-rekwiżit stipulat fil-punt (a) tal-Artikolu 92(1) ta' dan ir-Regolament, ir-rekwiżiti msemmija fl-Artikoli 458 u 459 ta' dan ir-Regolament, ir-rekwiżiti speċifiċi tal-fondi proprji msemmija fl-Artikolu 104 tad-Direttiva 2013/36/UE, ir-rekwiżit ta’ riżerva kombinata definit fil-punt (6) tal-Artikolu 128 ta' dik id-Direttiva, ir-rekwiżiti msemmija fl-Artikolu 500 ta' dan ir-Regolament, u kwalunkwe regolament superviżorju lokali addizzjonali f’pajjiżi terzi sakemm dawk ir-rekwiżiti għandhom jiġu ssodisfati mill-kapital tal-Grad 1 ta' Ekwità Komuni;
                                                            
                                                         
                                             
                                                   (b)
                                                
                                                
                                                   l-interessi minoritarji tas-sussidjarja espress bħala perċentwal tal-istrumenti ta' Grad 1 ta’ Ekwità Komuni ta' dik l-imperiża biż-żieda tal-kontijiet tal-primjum azzjonarju relatati, il- qligħ miżmum u riżervi oħra.";
                                                
                                             
                                 
                              
                                    (b)
                                 
                                 
                                    il-paragrafu 3 huwa sostitwit b’dan li ġej:
                                    
                                       "3.   Fejn awtorità kompetenti tidderoga mill-applikazzjoni tar-rekwiżiti prudenzjali fuq bażi individwali, kif stabbilit fl-Artikolu 7 ta' dan ir-Regolament jew, kif applikabbli, kif stabbilit fl-Artikolu 6 tar-Regolament (UE) 2019/2033, l-interess minoritarju fis-sussidjarji li għalihom tapplika l-eżenzjoni m’għandux ikun rikonoxxut f’fondi proprji fil-livell subkonsolidat jew konsolidat, kif applikabbli.";
                                    
                                 
                              
                  
                        (11)
                     
                     
                        l-Artikolu 85 huwa emendat kif ġej:
                        
                                    (a)
                                 
                                 
                                    il-paragrafu 1huwa sostitwit b’dan li ġej:
                                    
                                       "1.   L-istituzzjonijiet għandhom jiddeterminaw l-ammont ta' kapital kwalifikattiv ta' Grad 1 ta' sussidjarja li jiġi inkluż fil-fondi proprji konsolidati billi jitnaqqas mill-kapital kwalifikattiv ta' Grad 1 ta' dik l-impriża r-riżultat tal-multiplikazzjoni tal-ammont imsemmi fil-punt (a) bil-perċentwal imsemmi fil-punt (b) kif ġej:
                                       
                                                   (a)
                                                
                                                
                                                   il-kapital ta’ Grad 1 tas-sussidjarja nieqes l-iċken minn dawn li ġejjin:
                                                   
                                                               (i)
                                                            
                                                            
                                                               l-ammont tal-kapital Grad 1 tas-sussidjarja li jkun meħtieġ biex jissodisfa dan li ġej:
                                                               
                                                                           —
                                                                        
                                                                        
                                                                           is-somma tar-rekwiżit stipulat fil-punt (b) tal-Artikolu 92(1 ta' dan ir-Regolament), ir-rekwiżiti imsemmija fl-Artikoli 458 u 459 ta' dan ir-Regolament, ir-rekwiżiti speċifiċi tal-fondi proprji msemmija fl-Artikolu 104 tad-Direttiva 2013/36/UE, ir-rekwiżit ta’ riżerva kombinata tal-kapital definit fil-punt (6) tal-Artikolu 128 ta' dik id-Direttiva, ir-rekwiżiti msemmija fl-Artikolu 500 ta' dan ir-Regolament, u kwalunkwe regolament superviżorju lokali addizzjonali f’pajjiżi terzi sakemm dawk ir-rekwiżiti għandhom jiġu ssodisfati mill-Kapital ta' Grad 1;
                                                                        
                                                                     
                                                                           —
                                                                        
                                                                        
                                                                           meta s-sussidjarja tkun ditta tal-investiment, is-somma tar-rekwiżit stabbilita fl-Artikolu 11 tar-Regolament (UE) 2019/2033, ir-rekwiżiti speċifiċi tal-fondi proprji msemmija fil-punt (a) tal-Artikolu 39(2) tad-Direttiva (UE) 2019/2034, u kwalunkwe regolament superviżorju lokali addizzjonali f’pajjiżi terzi sa fejn dawk ir-rekwiżiti għandhom jiġu ssodisfati mill-kapital Grad 1;
                                                                        
                                                                     
                                                         
                                                               (ii)
                                                            
                                                            
                                                               l-ammont tal-kapital konsolidat tal-Grad 1 relatat mas-sussidjarja meħtieġa fuq bażi konsolidata biex tintlaħaq is-somma tar-rekwiżit stipulat fil-punt (b) tal-Artikolu 92(1) ta' dan ir-Regolament, ir-rekwiżiti imsemmija fl-Artikoli 458 u 459 ta' dan ir-Regolament, ir-rekwiżiti speċifiċi tal-fondi proprji msemmija fl-Artikolu 104 tad-Direttiva 2013/36/UE, ir-rekwiżit ta’ riżerva kombinata tal-kapital definit fil-punt (6) tal-Artikolu 128 ta' dik id-Direttiva, ir-rekwiżiti msemmija fl-Artikolu 500 ta' dan ir-Regolament, u kwalunkwe regolament superviżorju lokali addizzjonali f’pajjiżi terzi sakemm dawk ir-rekwiżiti għandhom jiġu ssodisfati mill-kapital ta’ Grad 1;
                                                            
                                                         
                                             
                                                   (b)
                                                
                                                
                                                   il-kapital kwalifikattiv ta' Grad 1 tas-sussidjarja espress bħala perċentwal tal-istrumenti kollha ta' Grad 1 ta' dik l-impriża biż-żieda tal-kontijiet tal-primjum azzjonarju relatati, il-qligħ miżmum u riżervi oħra.";
                                                
                                             
                                 
                              
                                    (b)
                                 
                                 
                                    il-paragrafu 3 huwa sostitwit b’dan li ġej:
                                    
                                       "3.   Fejn awtorità kompetenti tidderoga mill-applikazzjoni tar-rekwiżiti prudenzjali fuq bażi individwali, kif stabbilit fl-Artikolu 7 ta' dan ir-Regolament jew, fejn applikabbli, kif stabbilit fl-Artikolu 6 tar-Regolament (UE) 2019/2033,l-istrumenti ta’ Grad 1 fis-sussidjarji li għalihom tapplika l-eżenzjoni m’għandhomx ikunu rikonoxxuti f’fondi proprji fil-livell subkonsolidat jew konsolidat, kif applikabbli.";
                                    
                                 
                              
                  
                        (12)
                     
                     
                        l-Artikolu 87 huwa emendat kif ġej:
                        
                                    (a)
                                 
                                 
                                    il-paragrafu 1 huwa sostitwit b’dan li ġej:
                                    
                                       "1.   L-istituzzjonijiet għandhom jiddeterminaw l-ammont ta’ fondi proprji kwalifikattivi ta’ sussidjarja li jiġi inkluż fil-fondi proprji konsolidati billi jitnaqqas mill-fondi proprji kwalifikattivi ta’ dik l-impriża r-riżultat tal-multiplikazzjoni tal-ammont imsemmi fil-punt (a) bil-perċentwal imsemmi fil-punt (b) kif ġej:
                                       
                                                   (a)
                                                
                                                
                                                   il-fondi proprji tas-sussidjarja nieqes l-iċken minn dawn li ġejjin:
                                                   
                                                               (i)
                                                            
                                                            
                                                               l-ammont ta' fondi proprji tas-sussidjarja meħtieġ biex jissodisfa dan li ġej:
                                                               
                                                                           —
                                                                        
                                                                        
                                                                           is-somma tar-rekwiżit stipulat fil-punt (c) tal-Artikolu 92(1) ta' dan ir-Regolament, ir-rekwiżiti msemmija fl-Artikoli 458 u 459 ta' dan ir-Regolament, ir-rekwiżiti speċifiċi tal-fondi proprji msemmija fl-Artikolu 104 tad-Direttiva 2013/36/UE, ir-rekwiżit ta’ riżerva kombinata tal-kapital definit fil-punt (6) tal-Artikolu 128 ta' dik id-Direttiva 2013/36/UE, ir-rekwiżiti msemmija fl-Artikolu 500 ta' dan ir-Regolament u kwalunkwe regolament superviżorju lokali addizzjonali f’pajjiżi terzi,
                                                                        
                                                                     
                                                                           —
                                                                        
                                                                        
                                                                           meta s-sussidjarja tkun ditta tal-investiment, is-somma tar-rekwiżit stabbilita fl-Artikolu 11 tar-Regolament (UE) 2019/2033, ir-rekwiżiti speċifiċi tal-fondi proprji msemmija fil-punt (a) tal-Artikolu 39(2) tad-Direttiva 2019/2034, u kwalunkwe regolament superviżorju lokali addizzjonali f’pajjiżi terzi;
                                                                        
                                                                     
                                                         
                                                               (ii)
                                                            
                                                            
                                                               l-ammont tal-fondi proprji li jirrigwarda s-sussidjarja li jkun meħtieġ fuq bażi konsolidata biex tintlaħaq is-somma tar-rekwiżit stipulat fil-punt (c) tal-Artikolu 92(1) ta' dan ir-Regolament, ir-rekwiżiti msemmija fl-Artikoli 458 u 459 ta' dan ir-Regolament, ir-rekwiżiti speċifiċi tal-fondi proprji msemmija fl-Artikolu 104 tad-Direttiva 2013/36/UE, ir-rekwiżit ta’ riżerva kombinata ta’ kapital definit fil-punt (6) tal-Artikolu 128 ta' dik id-Direttiva 2013/36/UE, ir-rekwiżiti msemmija fl-Artikolu 500 ta' dan ir-Regolament, u kwalunkwe regolament superviżorju lokali addizzjonali f’pajjiżi terzi;";
                                                            
                                                         
                                             
                                                   (b)
                                                
                                                
                                                   il-fondi proprji kwalifikattivi tal-impriża, espressi bħala perċentwal tal-istrumenti kollha ta' fondi proprji tas-sussidjarja li huma inklużi fl-entrati tal-Grad 1 ta’ Ekwità Komuni, tal-Grad 1 Addizzjonali u tal-Grad 2 u l-kontijiet tal-primjum azzjonarju relatati, il-qligħ miżmum u riżervi oħra.";
                                                
                                             
                                 
                              
                                    (b)
                                 
                                 
                                    il-paragrafu 3 huwa sostitwit b’dan li ġej:
                                    
                                       "3.   Fejn awtorità kompetenti tidderoga mill-applikazzjoni tar-rekwiżiti prudenzjali fuq bażi individwali, kif stabbilit fl-Artikolu 7 ta' dan ir-Regolament jew, kif applikabbli, kif stabbilit fl-Artikolu 6 tar-Regolament 2019/2033], l-istrumenti ta’ fondi proprji fis-sussidjarji li għalihom tapplika l-eżenzjoni m’għandhomx ikunu rikonoxxuti f’fondi proprji fil-livell subkonsolidat jew konsolidat, kif applikabbli.";
                                    
                                 
                              
                  
                        (13)
                     
                     
                        l-Artikolu 93 huwa emendat kif ġej:
                        
                                    (a)
                                 
                                 
                                    jitħassar il-paragrafu 3;
                                 
                              
                                    (b)
                                 
                                 
                                    il-paragrafi 4, 5 u 6 huma sostitwiti b'dan li ġej:
                                    
                                       "4.   Fejn il-kontroll ta’ istituzzjoni li taqa’ fil-kategorija msemmija fil-paragrafu 2 jittieħed minn persuna fiżika jew ġuridika minbarra mill-persuna li preċedentement kienet tikkontrolla l-istituzzjoni, l-ammont tal-fondi proprji ta’ dik l-istituzzjoni għandu jilħaq l-ammont ta’ kapital inizjali meħtieġ.
                                    
                                    
                                       5.   Fejn ikun hemm fużjoni ta’ żewġ istituzzjonijiet jew aktar li jaqgħu fil-kategorija msemmija fil-paragrafi 2, l-ammont tal-fondi proprji tal-istituzzjoni bħala riżultat tal-fużjoni ma għandux jaqa’ taħt it-total tal-fondi proprji tal-istituzzjonijiet fużi meta tkun saret il-fużjoni, sakemm l-ammont ta’ kapital inizjali meħtieġ ma jkunx intlaħaq.
                                    
                                    
                                       6.   Fejn l-awtoritajiet kompetenti jikkunsidraw li jkun meħtieġ li biex jiżguraw is-solvenza ta’ istituzzjoni jiġi ssodisfat ir-rekwiżit stabbilit fil-paragrafu 1, id-dispożizzjonijiet stipulati fil-paragrafi 2, 4 u 5 ma għandhomx japplikaw.";
                                    
                                 
                              
                  
                        (14)
                     
                     
                        fil-Kapitolu 1 tat-Titolu I tat-Tielet Parti, it-Taqsima 2 (l-Artikoli 95 sa 98) hija mħassra b'effett mis-26 ta’ Ġunju 2026;
                     
                  
                        (15)
                     
                     
                        fl-Artikolu 119, il-paragrafu 5 huwa sostitwit b'dan li ġej:
                        
                           "5.   L-iskoperturi għall-istituzzjonijiet finanzjarji awtorizzati u taħt is-superviżjoni tal-awtoritajiet kompetenti u soġġetti għal rekwiżiti prudenzjali komparabbli għal dawk applikati għall-istituzzjonijiet f’termini ta’ robustezza għandhom jiġu ttrattati bħala skoperturi għall-istituzzjonijiet.
                           Għall-finijiet ta' dan il-paragrafu, ir-rekwiżiti prudenzjali dstabbiti fir-Regolament (UE) 2019/2033 għandhom jiġu kkunsidrati bħala paragunabbli għal dawk applikati għal istituzzjonijiet f'termini ta' robustezza.";
                        
                     
                  
                        (16)
                     
                     
                        fit-tieni subparagrafu tal-Artikolu 162(3), il-punt (a) huwa sostitwit b'dan li ġej:
                        
                                    "(a)
                                 
                                 
                                    skoperturi għal istituzzjonijiet jew ditti tal-investiment li jirriżultaw mis-saldu ta’ obbligi ta’ kambju;";
                                 
                              
                  
                        (17)
                     
                     
                        l-Artikolu 197 huwa emendat kif ġej:
                        
                                    (a)
                                 
                                 
                                    fil-paragrafu 1, il-punt (c) huwa sostitwit b'dan li ġej:
                                    
                                                "(c)
                                             
                                             
                                                titoli ta’ dejn maħruġa minn istituzzjonijiet jew minn ditti tal-investiment li għandhom valutazzjoni tal-kreditu minn ECAI li ġiet iddeterminata mill-ABE li hija assoċjata mal-livell 3 jew ogħla tal-kwalità tal-kreditu skont ir-regoli għall-ponderazzjoni tar-riskju ta’ skoperturi għal istituzzjonijiet skont il-Kapitolu 2;";
                                             
                                          
                              
                                    (b)
                                 
                                 
                                    fil-paragrafu 4, il-frażi introduttorju hija sostitwita b'dan li ġej:
                                    
                                       "4.   Istituzzjoni tista’ tuża titoli ta’ dejn li jinħarġu minn istituzzjonijiet jew ditti tal-investiment oħra u li ma jkollhomx valutazzjoni tal-kreditu minn ECAI bħala kollateral eliġibbli fejn dawk it-titoli ta' dejn jissodisfaw il-kriterji kollha li ġejjin":
                                    
                                 
                              
                  
                        (18)
                     
                     
                        fl-Artikolu 200, il-punt (c) huwa sostitwit b’dan li ġej:
                        
                                    "(c)
                                 
                                 
                                    strumenti maħruġa minn istituzzjoni jew minn ditta tal-investiment ta' parti terza li għandhom jiġu riakkwistati minn dik l-istituzzjoni jew minn dik id-ditta tal-investiment fuq talba.";
                                 
                              
                  
                        (19)
                     
                     
                        fl-Artikolu 202, il-frażi introduttorja hija sostitwita b'dan li ġej:
                        ''Istituzzjoni tista’ tuża istituzzjonijiet, ditti tal-investiment, kumpaniji tal-assigurazzjoni jew tar-riassigurazzjoni u aġenziji ta’ esportazzjoni tal-kreditu bħala fornituri eliġibbli ta’ protezzjoni mhux iffinanzjata tal-kreditu li jikkwalifikaw għat-trattament stabbilit fl-Artikolu 153(3) fejn jilħqu l-kondizzjonijiet kollha li ġejjin:''.
                     
                  
                        (20)
                     
                     
                        fl-Artikolu 224, il-paragrafu 6 huwa sostitwit b'dan li ġej:
                        
                           "6.   Għal titoli ta’ dejn mhux ikklassifikati maħruġa mill-istituzzjonijiet jew ditti tal-investiment u li jissodisfaw il-kriterji ta’ eliġibbiltà fl-Artikolu 197(4), l-aġġustamenti għall-volatilità huma l-istess bħal għat-titoli maħruġa minn istituzzjonijiet jew korporattivi b’valutazzjoni tal-kreditu esterna assoċjata mal-livelli 2 jew 3 tal-kwalità tal-kreditu.";
                        
                     
                  
                        (21)
                     
                     
                        fl-Artikolu 227(3), jiddaħħal il-punt li ġej:
                        
                                    "(ba)
                                 
                                 
                                    ditti tal-investiment;";
                                 
                              
                  
                        (22)
                     
                     
                        fl-Artikolu 243(1), it-tieni subparagrafu huwa sostitwit b'dan li ġej:
                        "Fil-każ ta’ riċevibbli tan-negozju, il-punt (b) tal-ewwel subparagrafu ma japplikax meta r-riskju tal-kreditu ta’ dawk ir-riċevibbli tan-negozju jkun kopert b’mod sħiħ mill-protezzjoni tal-kreditu eliġibbli b’konformità mal-Kapitolu 4, dment li, f’dak il-każ, il-fornitur tal-protezzjoni jkun istituzzjoni, ditti tal-investiment, impriża tal-assigurazzjoni jew impriża tar-riassigurazzjoni.";
                     
                  
                        (23)
                     
                     
                        fl-Artikolu 382(4), il-punt (b) huwa sostitwit b'dan li ġej:
                        
                                    "(b)
                                 
                                 
                                    transazzjonijiet intragrupp kif previsti fl-Artikolu 3 tar-Regolament (UE) Nru 648/2012, dment li l-Istati Membri ma jadottawx liġi nazzjonali li jirrikjedu s-separazzjoni strutturali fi ħdan grupp bankarju, li f'dak il-każ l-awtoritajiet kompetenti jistgħu jeżiġu li dawk it-transazzjonijiet intragrupp bejn l-entitajiet separati strutturalment jiġu inklużi fir-rekwiżiti ta’ fondi proprji;";
                                 
                              
                  
                        (24)
                     
                     
                        l-Artikolu 388 huwa mħassar;
                     
                  
                        (25)
                     
                     
                        fl-Artikolu 395, il-paragrafu 1 huwa sostitwit b'dan li ġej:
                        
                           "1.   Istituzzjoni ma għandhiex iġġarrab skopertura lil klijent jew grupp ta' klijenti konnessi li l-valur tagħha jaqbeż l-25% tal-kapital ta' Grad 1 tagħha, wara li jiġi kkunsidrat l-effett tal-mitigazzjoni tar-riskju ta’ kreditu skont l-Artikoli 399 sa 403. Fejn dak il-klijent ikun istituzzjoni jew ditti tal-investiment, jew fejn grupp ta’ klijenti konnessi jinkludi istituzzjoni waħda jew aktar jew ditti tal-investiment, dak il-valur ma għandux jaqbeż il-25 % tal-kapital tal-Grad 1 tal-istituzzjoni jew EUR 150 miljun, liema minnhom ikun l-ogħla, bil-kondizzjoni li s-somma tal-valuri tal-iskopertura, wara li jiġi kkunsidrat l-effett tal-mitigazzjoni tar-riskju tal-kreditu skont l-Artikoli 399 sa 403, għall-klijenti konnessi kollha li mhumiex istituzzjonijiet, ma tkunx taqbeż il-25 % tal-kapital tal-Grad 1 tal-istituzzjoni.";
                        
                     
                  
                        (26)
                     
                     
                        l-Artikolu 402(3) huwa emendat kif ġej:
                        
                                    (a)
                                 
                                 
                                    il-punt (a) huwa sostitwit b'dan li ġej:
                                    
                                                "(a)
                                             
                                             
                                                il-kontroparti hija istituzzjoni jew ditta tal-investiment;";
                                             
                                          
                              
                                    (b)
                                 
                                 
                                    il-punt (e) hu sostitwit b'dan li ġej:
                                    
                                                "(e)
                                             
                                             
                                                l-istituzzjoni tirrapporta lill-awtoritajiet kompetenti f'konformità mal-Artikolu 394 l-ammont totali ta' skoperturi għal kull istituzzjoni jew ditti tal-investiment oħra li huma trattati skont dan il-paragrafu.".
                                             
                                          
                              
                  
                        (27)
                     
                     
                        fl-Artikolu 412, il-paragrafu 4a huwa sostitwit b'dan li ġej:
                        
                           "4a.   L-Att delegat imsemmi fl-Artikolu 460(1) għandu japplika għall-istituzzjonijiet'".
                        
                     
                  
                        (28)
                     
                     
                        fil-punt (a) tal-Artikolu 422(8), il-punt (i) huwa sostitwit b'dan li ġej:
                        
                                    "(i)
                                 
                                 
                                    istituzzjoni prinċipali jew sussidjarja tal-istituzzjoni, jew ditta tal-investiment prinċipali jew sussidjarja tal-istituzzjoni, jew sussidjarja oħra tal-istess istituzzjoni prinċipali jew ditta tal-investiment prinċipali;";
                                 
                              
                  
                        (29)
                     
                     
                        fl-Artikolu 428a, jitħassar il-punt (d);
                     
                  
                        (30)
                     
                     
                        fl-Artikolu 430b, il-paragrafu 1 huwa sostitwit b'dan li ġej:
                        
                           "1.   Mid-data tal-applikazzjoni tal-att delegat msemmi fl-Artikolu 461a, l-istituzzjonijiet ta' kreditu li ma jissofisfawx il-kondizzjonijiet stabbiliti fl-Artikolu 94(1) u lanqas il-kondizzjonijiet stabbiliti fl-Artikolu 325a(1) għandhom jirrapportaw, għall-poizzjonijiet kollha tal-ktieb tan-negozju tagħhom li huwa soġġetti għall-kambju barrani jew riskji tal-komodità, ir-riżultati tal-kalkoli bbażati fuq l-użu tal-approċċ standardizzat stabbilit fil-Kapitolu 1a tat-Titolu IV tal-Parti Tlieta fuq l-istess bażi bħar-rapportar minn tali istituzzjonijiet tal-obbligi stabbiliti fil-punti (b)(i) u (c) tal-Artikolu 92(3).";
                        
                     
                  
                        (31)
                     
                     
                        fl-Artikolu 456(1) jitħassru l-punti (f) u (g);
                     
                  
                        (32)
                     
                     
                        l-Artikolu 493 huwa emendat kif ġej:
                        
                                    (a)
                                 
                                 
                                    il-paragrafu 1 hu sostitwit b’dan li ġej:
                                    "Sas-26 ta’ Ġunju 2021, id-dispożizzjonijiet fuq skoperturi kbar kif stabbiliti fl-Artikoli 387 sa 403) ta' dan ir-Regolament ma għandhomx japplikaw għal ditti tal-investimenti li n-negozju ewlieni tagħhom jikkonsisti b’mod esklussiv fil-forniment ta’ servizzi tal-investimenti jew f’attivitajiet relatati mal-istrumenti finanzjarji stabbiliti fil-punti (5), (6), (7), (9), (10) u (11) tat-Taqsima C tal-Anness I għad-Direttiva 2014/65/UE u li għalihom, fil-31 ta’ Diċembru 2006, ma kinitx tapplika d-Direttiva 2004/39/KE tal-Parlament Ewropew u tal-Kunsill (*8).
                                    
                                       (*8)  Id-Direttiva 2004/39/KE tal-Parlament Ewropew u tal-Kunsill tal-21 ta' April 2004 dwar is-swieq fl-istrumenti finanzjarji li temenda d-Direttivi tal-Kunsill 85/611/KEE u 93/6/KEE u d-Direttiva 2000/12/KE tal-Parlament Ewropew u tal-Kunsill u li tħassar id-Direttiva tal-Kunsill 93/22/KEE (ĠU L 145, 30.4.2004, p. 1)";"
                        
                                 
                              
                                    (b)
                                 
                                 
                                    jitħassar il-paragrafu 2;
                                 
                              
                  
                        (33)
                     
                     
                        fl-Artikolu 498(1), l-ewwel subparagrafu huwa sostitwit b'dan li ġej:
                        Sas-26 ta’ Ġunju 2021, id-dispożizzjonijiet fuq ir-rekwiżiti tal-fondi proprji kif stabbiliti f’dan ir-Regolament ma għandhomx japplikaw għal ditti tal-investiment li n-negozju ewlieni tagħhom jikkonsisti b’mod esklussiv fil-forniment ta’ servizzi tal-investiment jew f’attivitajiet relatati mal-istrumenti finanzjarji stabbiliti fil-punti (5), (6), (7), (9), (10) u (11) tat-Taqsima C tal-Anness I għad-Direttiva 2014/65/UE u li ma applikatx għalihom id-Direttiva 2004/39/KE fil-31 ta’ Diċembru 2006.";
                     
                  
                        (34)
                     
                     
                        fl-Artikolu 508 jitħassru l-paragrafi 2 u 3;
                     
                  
                        (35)
                     
                     
                        fil-punt (1) tal-Anness I, il-punt (d) huwa sostitwit b'dan li ġej:
                        
                                    "(d)
                                 
                                 
                                    approvazzjonijiet fuq kambjali li ma jkollhomx l-isem ta’ istituzzjoni oħra jew ditta tal-investiment;";
                                 
                              
                  
                        (36)
                     
                     
                        l-Anness III huwa emendat kif ġej:
                        
                                    (a)
                                 
                                 
                                    fil-punt (3), il-punt(b) huwa sostitwit b’dan li ġej:
                                    
                                                "(b)
                                             
                                             
                                                mhumiex obbligazzjoni fuq istituzzjoni jew ditta tal-investiment jew fuq waħda mill-entitajiet affiljati tagħha.";
                                             
                                          
                              
                                    (b)
                                 
                                 
                                    fil-punt (5), il-punt (b) huwa sostitwit b’dan li ġej:
                                    
                                                "(b)
                                             
                                             
                                                mhumiex obbligazzjoni fuq istituzzjoni jew ditta tal-investiment jew fuq waħda mill-entitajiet affiljati tagħha.";
                                             
                                          
                              
                                    (c)
                                 
                                 
                                    fil-punt (6) il-punt (a) huwa sostitwit b’dan li ġej:
                                    
                                                "(a)
                                             
                                             
                                                ma jirrappreżentawx pretensjoni fuq SSPE, istituzzjoni jew ditta tal-investiment jew kwalunkwe waħda mill-entitajiet affiljati tagħha;";
                                             
                                          
                              
                                    (d)
                                 
                                 
                                    il-punt 7 huwa sostitwit b’dan li ġej:
                                    
                                                "7.
                                             
                                             
                                                Sigurtajiet trasferibbli minbarra dawk imsemmija fil-punti 3 sa 6 li jikkwalifikaw għal piż tar-riskju ta' 50 % jew aħjar skont il-Kapitolu 2 tat-Titolu II tal-Parti Tlieta jew li huma klassifikati internament bi kwalità ta’ kreditu ekwivalenti, u ma jirrappreżentawx pretensjoni fuq SSPE, istituzzjoni jew ditta tal-investiment jew kwalunkwe waħda mill-entitajiet affiljati tagħhom;";
                                             
                                          
                              
                                    (e)
                                 
                                 
                                    il-punt 11 huwa sostitwit b’dan li ġej:
                                    
                                                "11.
                                             
                                             
                                                Azzjonijiet ta' ekwità komuni skambjati fuq borża u kklerjati ċentralment, li huma kostitwent ta' indiċi ta' borża ewlieni, denominati fil-munita domestika tal-Istat Membru u mhux maħruġin minn istituzzjoni jew ditta tal-investiment jew kwalunkwe wieħed mill-affiljati tagħha.".
                                             
                                          
                              
                  
         
            Artikolu 63
            Emendi għar-Regolament (UE) Nru 600/2014
            Ir-Regolament (UE) Nru 600/2014 huwa emendat kif ġej:
            
                        (1)
                     
                     
                        fl-Artikolu 1, jiddaħħal il-paragrafu li ġej:
                        
                           "4a.   Il- Kapitolu 1 tat-Titolu VII ta’ dan ir-Regolament japplika wkoll għal ditti minn pajjiżi terzi li jipprovdu servizzi ta’ investiment jew li jwettqu attivitajiet ta' investiment fi ħdan l-Unjoni.";
                        
                     
                  
                        (2)
                     
                     
                        fit-Titolu III, it-Titolu huwa sostitwit b'dan li ġej:
                        
                           "TRASPARENZA GĦALL-INTERNALIZZATURI SISTEMATIĊI U GĦAD-DITTI TAL- INVESTIMENT LI JINNEGOZJAW OTC U REĠIMI GĦALL-FLUTTWAZZJONIJIET MINIMI POSSIBBLI FIL-PREZZIJIET GĦAL INTERNALIZZATURI SISTEMATIĊI";
                        
                     
                  
                        (3)
                     
                     
                        jiddaħħal l-artikolu li ġej:
                        
                           "Artikolu 17a
                           Daqs tal-fluttwazzjonijiet minimi possibbli fil-prezzijiet
                           Il-kwotazzjonijiet tal-internalizzaturi sistematiċi, it-titjib tal-prezz fuq dawk il-kwotazzjonijiet u l-prezzijiet tal-eżekuzzjoni, għandhom jikkonformaw mad-daqs tal-fluttwazzjonijiet minimi possibbli fil-prezzijiet f'konformità mal-Artikolu 49 tad-Direttiva 2014/65/UE.
                           L-applikazzjoni tad-daqsijiet tal-fluttwazzjonijiet minimi possibbli fil-prezzijiet m’għandhiex tipprevjeni lill-internalizzaturi sistematiċi li jqabblu ordnijiet fuq skala kbira f’nofs l-offerta kurrenti u toffri prezzijiet.";
                        
                     
                  
                        (4)
                     
                     
                        l-Artikolu 46 huwa emendat kif ġej:
                        
                                    (a)
                                 
                                 
                                    fil-paragrafu 2, jiżdied il-punt li ġej:
                                    
                                                "(d)
                                             
                                             
                                                id-ditta stabbilixxiet l-arranġamenti u l-proċeduri meħtieġa biex tirrapporta l-informazzjoni stabbilita fil-paragrafu 6a.";
                                             
                                          
                              
                                    (b)
                                 
                                 
                                    fil-paragrafu 4, il-ħames subparagrafu huwa sostitwit b'dan li ġej:
                                    "L-Istati Membri jistgħu jippermettu li ditti minn pajjiżi terzi jipprovdu servizzi ta’ investiment lil, jew iwettqu attivitajiet ta’ investiment flimkien ma’ servizzi anċillari għal, kontropartijiet eliġibbli u klijenti professjonali fis-sens tat-Taqsima I tal-Anness II tad-Direttiva 2014/65/UE fit-territorji tagħhom b’konformità mar-reġimi nazzjonali fejn ma tkun ġiet adottata l-ebda deċiżjoni tal-Kummissjoni b’konformità mal-Artikolu 47(1) jew meta tali deċiżjoni tkun ġiet adottata iżda jew ma tkunx għadha effettiva jew ma tkoprix is-servizzi jew l-attivitajiet ikkonċernati.";
                                 
                              
                                    (c)
                                 
                                 
                                    fil-paragrafu 5, it-tielet subparagrafu huwa sostitwit b'dan li ġej:
                                    "L-Istati Membri għandhom jiżguraw li meta kontroparti eliġibbli jew klijent professjonali fis-sens tat-Taqsima I tal-Anness II tad-Direttiva 2014/65/UE stabbilit jew li jinsab fl-Unjoni jibda fuq l-inizjattiva esklużiva tiegħu l-għoti ta’ servizz jew attività ta’ investiment minn ditta ta' pajjiż terz, dan l-Artikolu ma japplikax għall-għoti ta’ dak is-servizz jew ta’ dik l-attività mid-ditta tal-pajjiż terz lil dik il-persuna, inkluż relazzjoni marbuta speċifikament mal-għoti ta’ dak is-servizz jew ta’ dik l-attività. Mingħajr preġudizzju għal relazzjonijiet intragrupp, meta ditta ta' pajjiż terz, inkluż permezz ta’ entità li taġixxi f’isimha jew li jkollha rabtiet mill-qrib ma’ tali ditta tal-pajjiż terz jew kwalunkwe persuna oħra li taġixxi f’isem tali entità, tissolleċita klijenti jew klijenti potenzjali fl-Unjoni, ma għandhiex titqies bħala servizz ipprovdut fuq l-inizjattiva proprja esklussiva tal-klijent. Inizjattiva minn tali klijenti ma għandhiex tintitola lid-ditta ta' pajjiż terz li tikkummerċjalizza kategoriji ġodda ta’ prodotti tal-investiment jew servizzi tal-investiment lil dak l-individwu.";
                                 
                              
                                    (d)
                                 
                                 
                                    jiżdiedu l-paragrafi li ġejjin:
                                    
                                                "6a.
                                             
                                             
                                                ditti ta' pajjiż terz li jipprovdu servizzi jew iwettqu attivitajiet skont dan l-Artikolu għandhom, fuq bażi annwali, jinformaw lill-ESMA b'dan li ġej:
                                                
                                                            (a)
                                                         
                                                         
                                                            l-iskala u l-ambitu tas-servizzi u l-attivitajiet imwettqa mid-ditti fl-Unjoni, inkluż id-distribuzzjoni ġeografika madwar l-Istati Membri;
                                                         
                                                      
                                                            (b)
                                                         
                                                         
                                                            għal ditti li jwettqu l-attività msemmija fil-punt (3) tat-Taqsima A tal-Anness I għad-Direttiva 2014/65/UE, l-iskopertura minima, medja u massima tagħhom ta’ kull xahar għall-kontropartijiet tal-UE;
                                                         
                                                      
                                                            (c)
                                                         
                                                         
                                                            għal ditti li jipprovdu s-servizzi msemmija fil-punt (6) tat-Taqsima A tal-Anness I għad-Direttiva 2014/65/UE, il-valur totali tal-istrumenti finanzjarji li joriġinaw mill-kontropartijiet tal-UE sottoskritti jew imqiegħda fuq bażi ta’ impenn sod matul it-12-il xahar preċedenti;
                                                         
                                                      
                                                            (d)
                                                         
                                                         
                                                            il-fatturat u l-valur aggregat tal-assi li jikkorrispondi għas-servizzi u l-attivitajiet imsemmija fil-punt (a);
                                                         
                                                      
                                                            (e)
                                                         
                                                         
                                                            jekk sarux arranġamenti għall-protezzjoni tal-investituri, u deskrizzjoni dettaljata tagħhom;
                                                         
                                                      
                                                            (f)
                                                         
                                                         
                                                            il-politika u l-arranġamenti tal-immaniġġar tar-riskji applikati mid-ditta fit-twettiq tas-servizzi u l-attivitajiet imsemmija fil-punt (a)';
                                                         
                                                      
                                                            (g)
                                                         
                                                         
                                                            l-arranġamenti għall-governanza, inkluż it-titolari ta' funzjonijiet ewlenin għall-attivitajiet tad-ditta fl-Unjoni;
                                                         
                                                      
                                                            (h)
                                                         
                                                         
                                                            kwalunkwe informazzjoni oħra meħtieġa biex l-ESMA jew l-awtoritajiet kompetenti jkunu jistgħu jwettqu l-kompiti tagħhom f’konformità ma’ dan ir-Regolament.
                                                         
                                                      L-ESMA għandha tikkomunika l-informazzjoni li tirċievi skont dan il-paragrafu lill-awtoritajiet kompetenti tal-Istati Membri fejn ditta ta' pajjiż terz tipprovdi servizzi ta' investiment jew twettaq attivitajiet ta’ investiment skont dan l-Artikolu.
                                                Fejn meħtieġ għat-twettiq tal-kompiti tal-ESMA jew tal-awtoritajiet kompetenti skont dan ir-Regolament, l-ESMA tista’, inkluż fuq talba tal-awtorità kompetenti tal-Istati Membri fejn ditta ta' pajjiż terz tipprovdi servizzi ta' investiment jew twettaq attivitajiet ta’ investiment skont dan l-Artikolu, titlob lil ditti ta' pajjiż terz li jipprovdu servizzi jew iwettqu attivitajiet skont dan l-Artikolu biex jipprovdu kwalunkwe informazzjoni ulterjuri fir-rigward tal-operazzjonijiet tagħhom.
                                             
                                          
                                                6b.
                                             
                                             
                                                Meta ditta ta' pajjiż terz tipprovdi servizzi jew twettaq attivitajiet skont dan l-Artikolu, hija għandha żżomm, għad-dispożizzjoni tal-ESMA, id-data relatata mal-ordnijiet kollha u t-tranżazzjonijiet kollha fl-Unjoni skont l-istrumenti finanzjarji li jkunu wettqu, kemm jekk f’isimhom kif ukoll f’isem klijent, għal perijodu ta’ ħames snin.
                                                Fuq talba tal-awtorità kompetenti ta’ Stat Membru fejn ditta ta' pajjiż terz tipprovdi servizzi ta' investiment jew twettaq attivitajiet ta’ investiment f’konformità ma’ dan l-Artikolu, l-ESMA għandha taċċessa d-data rilevanti miżmuma għad-dispożizzjoni tagħha f'konformità mal-ewwel subparagrafu u għandha tagħmel dik id-data disponibbli għall-awtorità kompetenti li tagħmel it-talba.
                                             
                                          
                                                6c.
                                             
                                             
                                                Meta ditta ta' pajjiż terz ma tikkooperax f’investigazzjoni jew spezzjoni fuq il-post imwettqa skont l-Artikolu 47(2), jew meta ma tikkonformax ma’ talba mill-ESMA f’konformità mal-paragrafu 6a jew 6b ta' dan l-Artikolu fi żmien debitu u b'mod adatt, l-ESMA tista’ tirtira r-reġistrazzjoni tagħha jew tipprojbixxi temporanjament jew tirrestrinġi l-attivitajiet tagħha f'konformità mal-Artikolu 49.";
                                             
                                          
                              
                                    (e)
                                 
                                 
                                    il-paragrafu 7 huwa sostitwit b’dan li ġej:
                                    
                                       "7.   L-ESMA, b’konsultazzjoni mal-ABE, għandha tiżviluppa abbozz ta’ standards tekniċi regolatorji li jispeċifikaw l-informazzjoni li ditta applikant minn pajjiż terz trid tipprovdi fl-applikazzjoni għar-reġistrazzjoni msemmija fil-paragrafu 4 u l-informazzjoni li għandha tiġi rappurtata skont il-paragrafu 6a.
                                       L-ESMA għandha tissottometti dak l-abbozz ta’ standards tekniċi regolatorji lill-Kummissjoni sas-26 ta’ Settembru 2021.
                                       Il-Kummissjoni hija ddelegata s-setgħa li tissupplimenta dan ir-Regolament billi tadotta l-istandards tekniċi regolatorji msemmija fl-ewwel subparagrafu skont l-Artikoli 10 sa 14 tar-Regolament (UE) Nru 1095/2010.";
                                    
                                 
                              
                                    (f)
                                 
                                 
                                    jiżdied il-paragrafu li ġej:
                                    
                                       "8.   L-ESMA għandha tiżviluppa abbozz ta’ standards tekniċi ta’ implimentazzjoni li jispeċifikaw il-format li fih l-applikazzjoni għar-reġistrazzjoni msemmija fil-paragrafu 4 għandha tiġi ppreżentata u li fih għandha tiġi rapportata l-informazzjoni msemmija fil-paragrafu 6a.
                                       L-ESMA għandha tippreżenta dak l-abbozz ta’ standards tekniċi ta' implimentazzjoni lill-Kummissjoni sas-26 ta’ Settembru 2021.
                                       Il-Kummissjoni hija ddelegata s-setgħa li tissupplimenta dan ir-Regolament billi tadotta l-istandards tekniċi ta’ implimentazzjoni msemmija fl-ewwel subparagrafu skont l-Artikolu 15 tar-Regolament (UE) Nru 1095/2010.";
                                    
                                 
                              
                  
                        (5)
                     
                     
                        l-Artikolu 47 huwa emendat kif ġej:
                        
                                    (a)
                                 
                                 
                                    il-paragrafu 1 huwa sostitwit b'dan li ġej:
                                    
                                       "1.   Il-Kummissjoni tista’ tadotta deċiżjoni skont il-proċedura ta’ eżaminazzjoni msemmija fl-Artikolu 51(2) fir-rigward ta’ pajjiż terz li tiddikjara li l-arranġamenti legali u superviżorji ta’ dak il-pajjiż terz jiżguraw dan kollu li ġej:
                                       
                                                   (a)
                                                
                                                
                                                   li d-ditti awtorizzati f’dak il-pajjiż terz jikkonformaw ma’ rekwiżiti prudenzjali, organizzazzjonali u tal-kondotta tan-negozju legalment vinkolanti, li għandhom effett ekwivalenti għar-rekwiżiti stipulati f’dan ir-Regolament, fir-Regolament (UE) Nru 575/2013 u r-Regolament (UE) 2019/2033 tal-Parlament Ewropew u tal-Kunsill (*9), fid-Direttiva 2013/36/UE, id-Direttiva 2014/65/UE u d-Direttiva (UE) 2019/2034 tal-Parlament Ewropew u tal-Kunsill (*10), u fil-miżuri ta' implimentazzjoni adottati skont dawk l-atti leġislattivi;
                                                
                                             
                                                   (b)
                                                
                                                
                                                   li d-ditti awtorizzati f’dak il-pajjiż terz huma soġġetti għal superviżjoni u infurzar effettivi li jiżguraw il-konformità mar-rekwiżiti prudenzjali, organizzazzjonali u tal-kondotta tan-negozju applikabbli u legalment vinkolanti; u
                                                
                                             
                                                   (c)
                                                
                                                
                                                   li l-qafas legali ta’ dak il-pajjiż terz jipprevedi sistema ekwivalenti u effettiva għar-rikonoxximent tad-ditti tal-investiment awtorizzati skont reġimi legali ta’ pajjiżi terzi;
                                                
                                             Meta l-iskala u l-kamp ta' applikazzjoni tas-servizzi pprovduti u l-attivitajiet imwettqa minn ditti minn pajjiżi terzi fl-Unjoni wara l-adozzjoni tad-deċiżjoni msemmija fl-ewwel subparagrafu x’aktarx ikunu ta’ importanza sistemika għall-Unjoni, ir-rekwiżiti prudenzjali, organizzazzjonali u tal-kondotta tan-negozju legalment vinkolanti msemmija fl-ewwel subparagrafu jistgħu jitqiesu biss li jkollhom effett ekwivalenti għar-rekwiżiti stipulati fl-atti msemmija f’dak is-subparagrafu wara valutazzjoni dettaljata u granulari. Għal dawk il-għan, il-Kummissjoni għandha wkoll tivvaluta u tqis il-konverġenza superviżorja bejn il-pajjiż terz konċernat u l-Unjoni.
                                    
                                    
                                       1a.   Il-Kummissjoni għandha s-setgħa li tissupplimenta dan ir-Regolament billi tadotta atti delegati skont l-Artikolu 50 sabiex tispeċifika aktar iċ-ċirkostanzi li fihom l-iskala u l-ambitu tas-servizzi pprovduti u l-attivitajiet imwettqa minn ditti ta' pajjiżi terzi fl-Unjoni wara l-adozzjoni ta’ deċiżjoni ta’ ekwivalenza msemmija fil- paragrafu 1 x’aktarx ikunu ta’ importanza sistemika għall-Unjoni.
                                       Meta l-iskala u l-kamp ta’ applikazzjoni tas-servizzi pprovduti u l-attivitajiet imwettqa minn ditti ta' pajjiżi terzi x’aktarx li jkunu ta’ importanza sistemika għall-Unjoni, il-Kummissjoni tista’ tehmeż kondizzjonijiet operattivi speċifiċi ma’ deċiżjonijiet ta’ ekwivalenza biex jiġi żgurat li l-ESMA u l-awtoritajiet nazzjonali kompetenti jkollhom l-għodod meħtieġa biex jipprevjenu l-arbitraġġ regolatorju u jimmonitorjaw l-attivitajiet ta’ ditti tal-investiment ta’ pajjiżi terzi rreġistrati skont l-Artikolu 46(2) fir-rigward ta’ servizzi pprovduti u attivitajiet imwettqa fl-Unjoni billi jiġi żgurat li dawk id-ditti jikkonformaw:
                                       
                                                   (a)
                                                
                                                
                                                   mar-rekwiżiti li għandhom effett ekwivalenti għar-rekwiżiti msemmija fl-Artikoli 20 u 21;
                                                
                                             
                                                   (b)
                                                
                                                
                                                   mar-rekwiżiti ta’ rapportar li għandhom effett ekwivalenti għar-rekwiżiti msemmija fl-Artikolu 26, fejn tali informazzjoni ma tistax tinkiseb direttament u fuq bażi kontinwa permezz ta’ Memorandum ta’ Qbil mal-awtorità kompetenti ta’ pajjiż terz;
                                                
                                             
                                                   (c)
                                                
                                                
                                                   ma’rekwiżiti li għandhom effett ekwivalenti għall-obbligu ta’ negozjar imsemmi fl-Artikoli 23 u 28, fejn applikabbli.
                                                
                                             Meta tadotta d-deċiżjoni msemmija fil-paragrafu 1 ta' dan l-Artikolu, il-Kummissjoni tista’ tikkunsidra jekk il-pajjiż terz humiex identifikat bħala ġurisdizzjoni li ma tikkooperax għal skopijiet ta’ taxxa skont il-politika rilevanti tal-Unjoni jew bħala pajjiż b’riskju għoli skont l-Artikolu 9(2) tad-Direttiva (UE) 2015/849.'';
                                    
                                    
                                       "1b.   Il-qafas prudenzjali, organizzazzjonali u tal-kondotta tan-negozju ta’ pajjiż terz jista’ jiġi kkunsidrat li jkollu effett ekwivalenti meta dak il-qafas jissodisfa l-kondizzjonijiet kollha li ġejjin:
                                       
                                                   (a)
                                                
                                                
                                                   id-ditti li jipprovdu servizzi jew li jwettqu attivitajiet ta’ investiment f’dak il-pajjiż terz huma soġġetti għal awtorizzazzjoni u superviżjoni effettiva u infurzar fuq bażi kontinwa;
                                                
                                             
                                                   (b)
                                                
                                                
                                                   id-ditti li jipprovdu servizzi jew li jwettqu attivitajiet ta’ investiment f’dak il-pajjiż terz huma soġġetti għal rekwiżiti kapitali suffiċjenti u, b'mod partikolari, id-ditti li jipprovdu servizzi jew li jwettqu l-attivitajiet imsemmija fil-punt (3) jew (6) tat-Taqsima A tal-Anness I tad-Direttiva 2014/65/UE huma soġġetti għal rekwiżiti kapitali komparabbli ma' dawk li japplikaw kieku kienu stabbiliti fl-Unjoni;
                                                
                                             
                                                   (c)
                                                
                                                
                                                   id-ditti li jipprovdu servizzi jew li jwettqu attivitajiet ta’ investiment f’dak il-pajjiż terz huma soġġetti għal rekwiżiti xierqa applikabbli għall-azzjonisti u l-membri tal-korp maniġerjali tagħhom;
                                                
                                             
                                                   (d)
                                                
                                                
                                                   id-ditti li jipprovdu servizzi jew li jwettqu attivitajiet tal-investiment huma soġġetti għal imġiba kummerċjali u rekwiżiti organizzazzjonali adegwati;
                                                
                                             
                                                   (e)
                                                
                                                
                                                   it-trasparenza u l-integrità tas-suq tiġi żgurata billi jipprevjenu l-abbuż tas-suq fil-forma ta’ abbuż minn informazzjoni privileġġata u manipulazzjoni tas-suq.
                                                
                                             Għall-finijiet tal-paragrafu 1a ta' dan l-Artikolu, meta tivvaluta l-ekwivalenza tar-regoli ta’ pajjiżi terzi fir-rigward tal-obbligu ta' negozjar stabbilit fl-Artikoli 23 u 28, il-Kummissjoni għandha tivvaluta wkoll jekk il-qafas legali tal-pajjiż terz jipprevedix kriterji għad-deżinjazzjoni ta’ ċentri tan-negozjar bħala eliġibbli għall-konformità mal-obbligu ta' negozjar li għandhom effett simili għal dawk stabbiliti skont dan ir-Regolament jew skont id-Direttiva 2014/65/UE.";
                                    
                                    
                                       (*9)  Ir-Regolament (UE) 2019/2033 tal-Parlament Ewropew u tal-Kunsill tas-27 ta’ Novembru 2019 dwar ir-rekwiżiti prudenzjali għall-istituzzjonijiet ta' kreditu u li jemenda r-Regolamenti (UE) Nru 1093/2010, (UE) Nru 575/2013, (UE) Nru 600/2014 u (UE) Nru 806/2014 (ĠU 314, 5.12.2019, p. 1)."
                        
                                    
                                       (*10)  Id-Direttiva (UE) 2019/2034 tal-Parlament Ewropew u tal-Kunsill tas-27 ta’ Novembru 2019 dwar is-superviżjoni prudenzjali tad-ditti tal-investiment u li jemenda d-Direttivi 2002/87/KE, 2009/65/KE, 2011/61/UE, 2013/36/UE, 2014/59/UE u 2014/65/UE (ĠU 314, 5.12.2019, p. 64).";"
                        
                                 
                              
                                    (b)
                                 
                                 
                                    il-paragrafu 2 huwa emendat kif ġej:
                                    
                                                (i)
                                             
                                             
                                                il-punt (a) huwa sostitwit b'dan li ġej:
                                                
                                                            "(a)
                                                         
                                                         
                                                            il-mekkaniżmu għall-iskambju tal-informazzjoni bejn l-ESMA u l-awtoritajiet kompetenti ta’ pajjiżi terzi konċernati, fosthom l-aċċess għall-informazzjoni kollha dwar id-ditti mhux mill-Unjoni awtorizzati f’pajjiżi terzi li tintalab mill-ESMA, u fejn rilevanti, il-modalitajiet tal-kondiviżjoni ulterjuri mill-ESMA, u, fejn rilevanti, l-arranġamenti għall-kondiviżjoni ulterjuri mill-ESMA ta' informazzjoni bħal din mal-awtoritajiet kompetenti tal-Istati Membri;";
                                                         
                                                      
                                          
                                                (ii)
                                             
                                             
                                                il-punt (c) huwa sostitwit b’dan li ġej:
                                                
                                                            "(c)
                                                         
                                                         
                                                            il-proċeduri li jikkonċernaw il-koordinazzjoni ta’ attivitajiet superviżorji inkluż investigazzjonijiet u spezzjonijiet fuq il-post li tista’ twettaq l-ESMA, b’kooperazzjoni mal-awtoritajiet kompetenti tal-Istati Membri fejn id-ditta ta' pajjiż terz tipprovdi servizzi ta' investiment jew twettaq attivitajiet ta’ investiment skont l-Artikolu 46, meta dan ikun meħtieġ għat-twettiq tal-kompiti tal-ESMA jew tal-awtoritajiet kompetenti skont dan ir-Regolament, wara li tkun informat kif xieraq lill-awtorità kompetenti tal-pajjiż terz tiegħu.";
                                                         
                                                      
                                          
                                                (iii)
                                             
                                             
                                                jiżdied dan li ġej:
                                                
                                                            “(d)
                                                         
                                                         
                                                            il-proċeduri li jikkonċernaw talba għal informazzjoni skont l-Artikolu 46 (6a) u (6b) li l-ESMA tista’ tibgħat lil ditta ta' pajjiż terz irreġistrata skont l-Artikolu 46(2)."';
                                                         
                                                      
                                          
                              
                                    (c)
                                 
                                 
                                    jiżdiedu l-paragrafi li ġejjin:
                                    
                                       "5.   L-ESMA għandha timmonitorja l-iżviluppi regolatorji u superviżorji, il-prattiki ta' infurzar u żviluppi oħra fis-suq rilevanti f'pajjiżi terzi li għalihom ikunu ġew adottati deċiżjonijiet ta' ekwivalenza mill-Kummissjoni skont il-paragrafu 1 sabiex tivverifika li l-kondizzjonijiet li fuq il-bażi tagħhom ikunu ttieħdu dawk id-deċiżjonijiet għadhom sodisfatti. L-ESMA għandha tippreżenta rapport kunfidenzjali dwar is-sejbiet tagħha lill-Kummissjoni fuq bażi annwali. Fejn jitqies xieraq mill-ESMA, l-ESMA tista’ tikkonsulta lill-ABE fir-rigward tar-rapport.
                                       Ir-rapport għandu jirrifletti wkoll ix-xejriet osservati abbażi tad-data miġbura skont l-Artikolu 46(6a), b’mod partikolari fir-rigward ta’ ditti li jipprovdu servizzi jew iwettqu l-attivitajiet imsemmija fil-punti (3) u (6) tat-Taqsima A tal-Anness I għad-Direttiva 2014/65/UE.
                                    
                                    
                                       6.   Il-Kummissjoni għandha, abbażi tar-rapport imsemmi fil-paragrafu 5, tippreżenta rapport lill-Parlament Ewropew u lill-Kunsill mill-inqas fuq bażi annwali. Ir-rapport għandu jinkludi lista tad-deċiżjonijiet ta’ ekwivalenza meħuda jew irtirati mill-Kummissjoni fis-sena ta’ rapportar, kif ukoll kwalunkwe miżura meħuda mill-ESMA skont l-Artikolu 49, u jipprovdi r-raġunament għal dawk id-deċiżjonijiet u l-miżuri.
                                       Ir-rapport tal-Kummissjoni għandu jinkludi informazzjoni dwar il-monitoraġġ tal-iżviluppi regolatorji u superviżorji, il-prattiki ta’ infurzar u żviluppi oħra tas-suq rilevanti f’pajjiżi terzi li għalihom ġew adottati deċiżjonijiet ta’ ekwivalenza. Għandu wkoll jieħu kont ta’ kif il-provvista transkonfinali ta’ servizzi ta’ investiment minn ditti ta' pajjiżi terzi evolviet b’mod ġenerali u b’mod partikolari fir-rigward tas-servizzi u l-attivitajiet imsemmija fil-punti (3) u (6) tat-Taqsima A tal-Anness I għad-Direttiva 2014/65/UE. Fi żmien debitu, ir-rapport għandu jinkludi wkoll informazzjoni dwar il-valutazzjonijiet ta’ ekwivalenza li għaddejjin li l-Kummissjoni qed twettaq fir-rigward ta’ pajjiż terz.";
                                    
                                 
                              
                  
                        (6)
                     
                     
                        l-Artikolu 49 huwa sostitwit b'dan li ġej:
                        
                           "Artikolu 49
                           Miżuri li għandhom jittieħdu mill-ESMA
                           
                              1.   L-ESMA tista’ temporanjament tipprojbixxi jew tirrestrinġi ditta ta' pajjiż terz milli tipprovdi servizzi ta’ investiment jew twettaq attivitajiet ta’ investiment b’ xi servizz anċillari jew mingħajru skont l-Artikolu 46(1) meta d-ditta ta' pajjiż terz tkun naqset milli tikkonforma ma’ kwalunkwe projbizzjoni jew restrizzjoni imposta mill-ESMA jew mill-ABE skont l-Artikoli 40 u 41 jew minn awtorità kompetenti skont l-Artikolu 42, tkun naqset milli tikkonforma ma’ talba mill-ESMA f’konformità mal-Artikolu 46(6a) u (6b) fiż-żmien debitu u l-mod adatt, jew meta d-ditta ta' pajjiż terz ma tikkooperax ma’ investigazzjoni jew spezzjoni fuq il-post imwettqa skont l-Artikolu 47(2).
                           
                           
                              2.   Mingħajr preġudizzju għall-paragrafu 1, l-ESMA għandha tirtira r-reġistrazzjoni ta’ ditta ta' pajjiż terz fir-reġistru stabbilit skont l-Artikolu 48, meta l-ESMA tkun irreferiet il-kwistjoni lill-awtorità kompetenti tal-pajjiż terz u dik l-awtorità kompetenti ma tkunx ħadet il-miżuri xierqa meħtieġa biex tipproteġi lill-investituri jew il-funzjonament xieraq tas-swieq fl-Unjoni, jew tkun naqset milli turi li d-ditta mill-pajjiż terz ikkonċernat tikkonforma mar-rekwiżiti applikabbli għaliha fil-pajjiż terz, jew mal-kondizzjonijiet li taħthom tkun ġiet adottata deċiżjoni skont l-Artikolu 47(1), u tapplika waħda minn dawn li ġejjin:
                              
                                          (a)
                                       
                                       
                                          L-ESMA jkollha raġunijiet fondati sew abbażi ta’ evidenza dokumentata, inkluż iżda mhux limitata għall-informazzjoni annwali pprovduta skont l-Artikolu 46(6a), biex temmen li, fil-forniment tas-servizzi u l-attivitajiet ta’ investiment fl-Unjoni, id-ditta ta' pajjiż terz qed taġixxi b’manjiera li hija ċarament ta’ preġudizzju għall-interessi tal-investituri jew tal-funzjonament ordnat tas-swieq;
                                       
                                    
                                          (b)
                                       
                                       
                                          L-ESMA jkollha raġunijiet fondati sew abbażi ta’ evidenza dokumentata, inkluż iżda mhux limitata għall-informazzjoni annwali pprovduta skont l-Artikolu 46(6a), biex temmen li fil-forniment tas-servizzi u l-attivitajiet ta’ investiment fl-Unjoni, id-ditta ta' pajjiż terz tkun kisret id-dispożizzjonijiet applikabbli għaliha fil-pajjiż terz u li fuq il-bażi tagħhom il-Kummissjoni tkun adottat id-Deċiżjoni skont l-Artikolu 47(1).
                                       
                                    
                           
                              3.   L-ESMA għandha tinforma lill-awtorità kompetenti tal-pajjiż terz bl-intenzjoni tagħha li tieħu azzjoni fi żmien debitu f'konformità mal-paragrafu 1 jew 2.
                              Meta tiddeċiedi dwar l-azzjoni xierqa li għandha tittieħed skont dan l-Artikolu, l-ESMA għandha tqis in-natura u s-serjetà tar-riskju maħluq għall-investituri u l-funzjonament xieraq tas-swieq fl-Unjoni, filwaqt li tqis il-kriterji li ġejjin:
                              
                                          (a)
                                       
                                       
                                          id-durata u l-frekwenza tar-riskju li jirriżulta;
                                       
                                    
                                          (b)
                                       
                                       
                                          jekk ir-riskju jkunx żvela dgħufijiet serji jew sistemiċi fil-proċeduri tad-ditti ta' pajjiż terz;
                                       
                                    
                                          (c)
                                       
                                       
                                          jekk ir-reat finanzjarju ġiex ikkawżat, iffaċilitat jew attribwit b'mod ieħor għar-riskju;
                                       
                                    
                                          (d)
                                       
                                       
                                          jekk ir-riskju jkunx seħħ intenzjonalment jew b’negliġenza.
                                       
                                    L-ESMA għandha tinforma lill-Kummissjoni u lid-ditta minn pajjiż terz ikkonċernat dwar kwalunkwe miżura adottata skont il-paragrafu 1 jew 2 mingħajr dewmien u għandha tippubblika d-deċiżjoni tagħha fil-websajt tagħha.
                              Il-Kummissjoni għandha tivvaluta jekk il-kondizzjonijiet skont liema ġiet adottata deċiżjoni skont l-Artikolu 47(1) għadhomx jeżistu fir-rigward tal-pajjiż terz ikkonċernat.";
                           
                        
                     
                  
                        (7)
                     
                     
                        fl-Artikolu 52, jiżdied il-paragrafu li ġej:
                        
                           "13.   Sal-31 ta’ Diċembru 2020, l-ESMA għandha tivvaluta l-ħtiġijiet ta’ persunal u riżorsi li jirriżultaw mill-assunzjoni tas-setgħat u d-dmirijiet tagħha f’konformità mal-Artikolu 64 tar-Regolament (UE) 2019/2033 u tippreżenta rapport dwar dik il-valutazzjoni lill-Parlament Ewropew, lill-Kunsill u lill-Kummissjoni.";
                        
                     
                  
                        (8)
                     
                     
                        fl-Artikolu 54 il-paragrafu 1 huwa sostitwit b'dan li ġej:
                        
                           "1.   Ditti minn pajjiżi terzi jistgħu jkomplu jipprovdu s-servizzi u l-attivitajiet fl-Istati Membri, skont ir-reġimi nazzjonali, sa tliet snin wara l-adozzjoni mill-Kummissjoni ta’ deċiżjoni rigward il-pajjiż terz rilevanti f’konformità mal-Artikolu 47. Is-servizzi u l-attivitajiet mhux koperti b’tali deċiżjoni jistgħu jibqgħu jiġu pprovduti skont ir-reġim nazzjonali.".
                        
                     
                  
         
            Artikolu 64
            Emenda għar-Regolament (UE) Nru 806/2014
            Fl-Artikolu 12a tar-Regolament (UE) Nru 806/2014 tal-Parlament Ewropew u tal-Kunsill (29), jiżdied il-paragrafu li ġej:
            
               
                  "3.   F’konformità mal-Artikolu 65 tar-Regolament (UE) 2019/2033 tal-Parlament Ewropew u tal-Kunsill (*11) (30), ir-referenzi għall-Artikolu 92 tar-Regolament (UE) Nru 575/2013 f’dan ir-Regolament fir-rigward tar-rekwiżiti ta’ fondi proprji fuq bażi individwali ta’ ditti tal-investiment imsemmija fil-punt (c) tal-Artikolu 2 ta’ dan ir-Regolament u li mhumiex ditti tal-investiment msemmija fl-Artikolu 192) jew 1(5) tar-Regolament (UE) 2019/2033 għandhom jinftiehmu kif ġej:
                  
                              (a)
                           
                           
                              ir-referenzi għall-punt (c) tal-Artikolu 92(1) tar-Regolament (UE) Nru 575/2013 fir-rigward tar-rekwiżit tal-proporzjon kapitali totali f’dan ir-Regolament għandhom jirreferu għall-Artikolu 11(1) tar-Regolament (UE) 2019/2033;
                           
                        
                              (b)
                           
                           
                              ir-referenzi għall-Artikolu 92(3) tar-Regolament (UE) Nru 575/2013 fir-rigward tal-ammont totali tal-iskopertura għar-riskju f’dan ir-Regolament għandhom jirreferu għar-rekwiżit applikabbli fl-Artikolu 11(1) tar-Regolament (UE) 2019/2033 immultiplikat bi 12,5.
                           
                        F’konformità mal-Artikolu 65 tar-Regolament (UE) 2019/2034 tal-Parlament Ewropew u tal-Kunsill (*12) (31), ir-referenzi għall-Artikolu 104a tad-Direttiva 2013/36/UE f’dan ir-Regolament fir-rigward tar-rekwiżit ta’ fondi proprji addizzjonali ta’ ditti tal-investiment imsemmija fil-punt (c) tal-Artikolu 2 ta’ dan ir-Regolament u li ma jkunux ditti tal-investiment imsemmija fl-Artikolu 1(2) jew 1(5) tar-Regolament (UE) 2019/2033 għandhom jiġu interpretati bħala li jirreferu għall-Artikolu 40 tad-Direttiva (UE) 2019/2034".
               
            
         
         PARTI GĦAXRA
         
            DISPOŻIZZJONIJIET FINALI
         
         
            Artikolu 65
            Referenzi għar-Regolament (UE) Nru 575/2013 f'atti legali oħra tal-Unjoni
            Għall-finijiet tar-rekwiżiti prudenzjali ta’ ditti tal-investiment, ir-referenzi għar-Regolament (UE) Nru 575/2013 f’atti oħra tal-Unjoni għandhom jiġu interpretati bħala referenzi għal dan ir-Regolament.
         
         
            Artikolu 66
            Dħul fis-seħħ u data ta’ applikazzjoni
            
               1.   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               2.   Għandu japplika mis-26 ta’ Ġunju 2021.
            
            
               3.   Minkejja l-paragrafu 2:
               
                           (a)
                        
                        
                           il-punti (2) u (3) tal-Artikolu 63 għandhom japplikaw mis-26 ta’ Marzu 2020;
                        
                     
                           (b)
                        
                        
                           il-punt (30) tal-Artikolu 62 għandu japplika mis-26 ta’ Marzu 2020.
                        
                     
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Strasburgu, is-27 ta’ Novembru 2019.
            
               
                  Għall-Parlament Ewropew
               
               
                  Il-President
               
               D. M. SASSOLI
            
            
               
                  Għall-Kunsill
               
               
                  Il-President
               
               T. TUPPURAINEN
            
         
         
            (1)  ĠU C 378, 19.10.2018, p. 5.
         
            (2)  ĠU C 262, 25.7.2018, p. 35
         
         
            (3)  Pożizzjoni tal-Parlament Ewropew tas-16 ta' April 2019 (għadha mhix ippubblikata fil-Ġurnal Uffiċjali) u deċiżjoni tal-Kunsill tat-8 ta' Novembru 2019.
         
            (4)  Ir-Regolament (UE) Nru 575/2013 tal-Parlament Ewropew u tal-Kunsill tas-26 ta' Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment u li jemenda r-Regolament (UE) Nru 648/2012 (ĠU L 176, 27.6.2013, p. 1).
         
            (5)  Id-Direttiva 2013/36/UE tal-Parlament Ewropew u tal-Kunsill tas-26 ta' Ġunju 2013 dwar l-aċċess għall-attività tal-istituzzjonijiet ta' kreditu u s-superviżjoni prudenzjali tal-istituzzjonijiet ta' kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (ĠU L 176, 27.6.2013, p. 338).
         
            (6)  Id-Direttiva 2004/39/KE tal-Parlament Ewropew u tal-Kunsill tal-21 ta' April 2004 dwar is-swieq fl-istrumenti finanzjarji li temenda d-Direttivi tal-Kunsill 85/611/KEE u 93/6/KEE u d-Direttiva 2000/12/KE tal-Parlament Ewropew u tal-Kunsill u li tħassar id-Direttiva tal-Kunsill 93/22/KEE (ĠU L 173, 12.6.2014, p. 349).
         
            (7)  Id-Direttiva (UE) 2019/2034 tal-Parlament Ewropew u tal-Kunsill tas-27 ta’ Novembru 2019 dwar is-superviżjoni prudenzjali tad-ditti tal- investiment u li temenda d-Direttivi 2002/87/KE, 2009/65/KE, 2011/61/UE, 2013/36/UE, 2014/59/UE u 2014/65/UE (ara paġna 64 ta’ dan il-Ġurnal Uffiċjali).
         
            (8)  Ir-Regolament (UE) 2019/876 tal-Parlament Ewropew u tal-Kunsill tal-20 ta' Mejju 2019 li jemenda r-Regolament (UE) Nru 575/2013 dwar il-proporzjon ta' lieva finanzjarja, il-proporzjon ta' finanzjament stabbli nett, rekwiżiti għall-fondi proprji u obbligazzjonijiet eliġibbli, riskju ta' kreditu tal-kontroparti, riskju tas-suq, skoperturi għal kontropartijiet ċentrali, skoperturi għal impriżi ta' investiment kollettiv, skoperturi kbar, rekwiżiti ta' rappurtar u divulgazzjoni, u r-Regolament (UE) Nru 648/2012 (ĠU L 150, 7.6.2019, p. 1).
         
            (9)  Ir-Regolament ta' Delega tal-Kummissjoni (UE) 2015/61 tal-10 ta' Ottubru 2014 li jissupplimenta r-Regolament (UE) Nru 575/2013 tal-Parlament Ewropew u tal-Kunsill rigward ir-rekwiżit ta' kopertura tal-likwidità għall-Istituzzjonijiet ta' Kreditu (ĠU L 11, 17.1.2015, p. 1).
         
            (10)  Ir-Regolament (UE) Nru 1093/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Bankarja Ewropea) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/78/KE (ĠU L 331, 15.12.2010, p. 12).
         
            (11)  Ir-Regolament (UE) 2019/630 tal-Parlament Ewropew u tal-Kunsill tas-17 ta' April 2019 li jemenda r-Regolament (UE) Nru 575/2013 fir-rigward tal-kopertura minima għat-telf għal skoperturi improduttivi (ĠU L 111, 25.4.2019, p. 4).
         
            (12)  Id-Direttiva (UE) 2019/878 tal-Parlament Ewropew u tal-Kunsill tal-20 ta' Mejju 2019 li temenda d-Direttiva 2013/36/UE fir-rigward ta' entitajiet eżentati, kumpanniji azzjonarji finanzjarji, kumpanniji azzjonarji finanzjarji mħallta, remunerazzjoni, miżuri u setgħat superviżorji u miżuri ta' konservazzjoni ta' kapital (ĠU L 150, 7.6.2019, p. 253).
         
            (13)  Ir-Regolament (UE) Nru 600/2014 tal-Parlament Ewropew u tal-Kunsill tal-15 ta' Mejju 2014 dwar is-swieq tal-istrumenti finanzjarji u li jemenda r-Regolament (UE) Nru 648/2012 (ĠU L 173, 12.6.2014, p. 84).
         
            (14)  Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE (ĠU L 331, 15.12.2010, p. 84).
         
            (15)  Id-Direttiva (UE) 2015/849 tal-Parlament Ewropew u tal-Kunsill tal-20 ta' Mejju 2015 dwar il-prevenzjoni tal-użu tas-sistema finanzjarja għall-finijiet tal-ħasil tal-flus jew il-finanzjament tat-terroriżmu, li temenda r-Regolament (UE) Nru 648/2012 tal-Parlament Ewropew u tal-Kunsill, u li tħassar id-Direttiva 2005/60/KE tal-Parlament Ewropew u tal-Kunsill u d-Direttiva tal-Kummissjoni 2006/70/KE (ĠU L 141, 5.6.2015, p. 73).
         
            (16)  ĠU L 123, 12.5.2016, p. 1.
         
            (17)  Ir-Regolament (UE) Nru 648/2012 tal-Parlament Ewropew u tal-Kunsill tal-4 ta' Lulju 2012 dwar derivati OTC, kontropartijiet ċentrali u repożitorji tad-data dwar it-tranżazzjonijiet (ĠU L 201, 27.7.2012, p. 1).
         
            (18)  Id-Direttiva (UE) 2015/2366 tal-Parlament Ewropew u tal-Kunsill tal-25 ta’ Novembru 2015 dwar is-servizzi ta’ pagament fis-suq intern, li temenda d-Direttivi 2002/65/KE, 2009/110/KE u 2013/36/UE u r-Regolament (UE) Nru 1093/2010, u li tħassar id-Direttiva 2007/64/KE (ĠU L 337, 23.12.2015, p. 35).
         
            (19)  Id-Direttiva 2009/138/KE tal-Parlament Ewropew u tal-Kunsill tal-25 ta' Novembru 2009 dwar il-bidu u l-eżerċizzju tan-negozju tal-assigurazzjoni u tar-riassigurazzjoni (Solvibbiltà II) (ĠU L 335, 17.12.2009, p. 1).
         
            (20)  Id-Direttiva 2013/34/UE tal-Parlament Ewropew u tal-Kunsill tas-26 ta’ Ġunju 2013 dwar id-dikjarazzjonijiet finanzjarji annwali, id-dikjarazzjonijiet finanzjarji kkonsolidati u r-rapporti relatati ta’ ċerti tipi ta’ impriżi, u li temenda d-Direttiva 2006/43/KE tal-Parlament Ewropew u tal-Kunsill u li tħassar id-Direttivi tal-Kunsill 78/660/KEE u 83/349/KEE (ĠU L 182, 29.6.2013, p. 19).
         
            (21)  Ir-Regolament (UE) 2015/2365 tal-Parlament Ewropew u tal-Kunsill tal-25 ta’ Novembru 2015 dwar it-trasparenza ta’ transazzjonijiet ta’ finanzjament tat-titoli u l-użu mill-ġdid u li jemenda r-Regolament (UE) Nru 648/2012 (ĠU L 337, 23.12.2015, p. 1).
         
            (22)  Id-Direttiva 2002/87/KE tal-Parlament Ewropew u tal-Kunsill tas-16 ta' Diċembru 2002 dwar is-superviżjoni supplementari ta' istituzzjonijiet ta' kreditu dwar impriżi ta' assigurazzjoni u ditti tal-investiment f'konglomerat finanzjarju u li temenda d-Direttivi tal-Kunsill 73/239/KEE, 79/267/KEE, 92/49/KEE, 92/96/KEE, 93/6/KEE u 93/22/KEE, u d-Direttivi 98/78/KE u 2000/12/KE tal-Parlament Ewropew u tal-Kunsill (ĠU L 35, 11.2.2003, p. 1).
         
            (23)  Id-Direttiva Delegata tal-Kummissjoni (UE) 2017/593 tas-7 ta' April 2016 li tissupplimenta d-Direttiva 2014/65/UE tal-Parlament Ewropew u tal-Kunsill rigward is-salvagwardja tal-istrumenti finanzjarji u l-fondi tal-klijenti, l-obbligi ta' governanza tal-prodotti u r-regoli applikabbli għall-provvediment jew ir-riċeviment ta' tariffi, kummissjonijiet jew kwalunkwe benefiċċju monetarju jew mhux monetarju (ĠU L 87, 31.3.2017, p. 500).
         
            (24)  Id-Direttiva tal-Kunsill Nru 86/635/KEE tat-8 ta' Diċembru 1986 dwar il-kontijiet annwali u l-kontijiet konsolidati ta' banek u istituzzjonijiet finanzjarji oħrajn (ĠU L 372, 31.12.1986, p. 1).
         
            (25)  Ir-Regolament Delegat tal-Kummissjoni (UE) 2017/578 tat-13 ta' Ġunju 2016 li jissupplimenta d-Direttiva 2014/65/UE tal-Parlament Ewropew u tal-Kunsill dwar is-swieq fl-istrumenti finanzjarji fir-rigward ta' standards tekniċi regolatorji li jispeċifikaw ir-rekwiżiti dwar ftehimiet u skemi ta' ġenerazzjoni tas-suq (ĠU L 87, 31.3.2017, p. 183).
         
            (26)  Ir-Regolament Delegat tal-Kummissjoni (UE) 2017/567 tat-18 ta' Mejju 2016 li jissupplimenta r-Regolament (UE) Nru 600/2014 tal-Parlament Ewropew u tal-Kunsill rigward id-definizzjonijiet, it-trasparenza, il-kompressjoni ta' portafolli u l-miżuri superviżorji fuq l-intervent fuq prodotti u pożizzjonijiet (ĠU L 87, 31.3.2017, p. 90).
         
            (27)  ĠU: Jekk jogħġbok daħħal fit-test in-numru tad-Direttiva li tinsab fid-dokument PE-CONS 79/19 (2017/0358(COD)).
         
            (28)  Ir-Regolament (UE) Nru 2016/679 tal-Parlament Ewropew u tal-Kunsill tas-27 ta' April 2016 dwar il-protezzjoni tal-persuni fiżiċi fir-rigward tal-ipproċessar ta' data personali u dwar il-moviment liberu ta' tali data, u li jħassar id-Direttiva 95/46/KE (Regolament Ġenerali dwar il-Protezzjoni tad-Data) (ĠU L 119, 4.5.2016, p. 1).
         
            (29)  Ir-Regolament (UE) Nru 806/2014 tal-Parlament Ewropew u tal-Kunsill tal-15 ta’ Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta’ kreditu u ċerti ditti tal-investiment fil-qafas ta’ Mekkaniżmu Uniku ta’ Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (ĠU L 225, 30.7.2014, p. 1).”;
         
            (30)  ĠU: Jekk jogħġbok daħħal fit-test in-numru tar-Regolament li jinsab fid-dokument PE-CONS 80/19 (2017/0359(COD)) u imla n-nota korrispondenti fil-qiegħ tal-paġna.
         
            (31)  ĠU: Jekk jogħġbok daħħal fit-test in-numru tad-Direttiva li tinsab fid-dokument PE-CONS 79/19 (2017/0358(COD)) u imla n-nota korrispondenti fil-qiegħ tal-paġna.